France National Team | Mihaaru\nޕޮގްބާ ހުރީ ހިތްހަމަޖެހިފައެއް ނޫން: ޑިޝޯމްޕް\nޕެރިސް (މާޗް 20) - މެންޗެސްޓާ ޔުނައިޓެޑުގެ މިޑްފީލްޑަރު ޕައުލް ޕޮގްބާ އަށް ގިނަ ފާޑުކިޔުންތަކެއް އަމާޒުވަމުން އަންނައިރު އޭނާ މި ވަގުތު ހުރީ އުފަލަކުން ނޫން ކަމަށް ފްރާންސް ގައުމީ ޓީމުގެ ކޯޗު ޑިޑިއޭ ޑިޝޯމްޕް ބުނެފި އެވެ.\nބޮޑެތި މެޗުތައް އެއްވަރުވިއިރު އާޖެންޓީނާ ބަލިވެއްޖެ\nލަންޑަން (ނޮވެމްބަރު 15) - އަންނަ އަހަރުގެ ވޯލްޑް ކަޕަށް ތައްޔާރުވުމަށް ބޮޑެތި ޓީމުތަކުން ކުޅުނު އެކުވެރިކަމުގެ މެޗުތައް އެއްވަރުވިއިރު، ނައިޖީރިއާ އިން ފަހަތުން އަރައި 4-2 އިން އާޖެންޓީނާ ބަލިކޮށްފި އެވެ.\nOctober 08, 2017 13\nޕޯޗުގަލް އުއްމީދުގައި، ނެދަލެންޑްސަށް ހަނި ފުރުސަތެއް\nއަމްސްޓެޑަމް، ނެދަލެންޑްސް (އޮކްޓޯބަރު 8) - ވޯލްޑް ކަޕް ކޮލިފައިންގައި ރޭ އެންޑޯރާ އަތުން މޮޅުވެ ޕޯޗުގަލް މުބާރާތަށް ކޮލިފައިވުމުގެ އުއްމީދު ބޮޑުކުރިއިރު، ރަށުން ބޭރުގައި ބެލަރޫސް އަތުން މޮޅުވި ނަމަވެސް ނެދަލެންޑްސް އަށް މުބާރާތުގެ ޖާގައެއް ގެއްލުމުގެ ބިރު ބޮޑުވެއްޖެ އެވެ.\nފޯރިގަދަ މެޗުން އިންގްލެންޑް އަތުން ފްރާންސަށް މޮޅެއް\nޕެރިސް (ޖޫން 14) - ޕެރިހުގައި ރޭ ކުޅުނު ރަހުމަތްތެރިކަމުގެ މެޗުން ފޯރިގަދަ ކުޅުމަކަށް ފަހު އިންގްލެންޑް އަތުން 3-2 އިން ފްރާން ސް މޮޅުވެއްޖެ އެވެ.\nފްރާންސްގައި މިހާރު އޮތީ ފުރިހަމަ ޓީމެއް: ސައުތުގޭޓް\nޕެރިސް (ޖޫން 13) - ރަހުމަތްތެރިކަމުގެ މެޗެއްގައި މިރޭ ޕެރިހުގައި ކުޅޭ މެޗަށް ނުކުންނައިރު ފްރާންސްގައި އޮތީ ފުރިހަމަ ޓީމެއް ކަމަށް އިންގްލެންޑްގެ ކޯޗު ގަރެތު ސައުތުގޭޓް ބުނެފި އެވެ.\nފްރާންސް ބަލިވިއިރު، ރޮނާލްޑޯ ޕޯޗުގަލް މޮޅުކޮށްދީފި\nރިގާ، ލެޓްވިއާ (ޖޫން 10) - އަންނަ އަހަރު ރަޝިއާގައި ބާއްވާ ވޯލްޑް ކަޕުގެ ކޮލިފައިންގައި ރޭ ސްވިޑަން އަތުން 2-1 އިން ފްރާންސް ބަލިވިއިރު، ކްރިސްޓިއާނޯ ރޮނާލްޑޯގެ ދެ ލަނޑާ އެކު 3-0 އިން ލެޓްވިއާ އަތުން ޕޯޗުގަލް މޮޅުވެއްޖެ އެވެ.\nސަކޯގެ މިސްރާބު އަލުން ގައުމީ ޓީމުން ޖާގަ ހޯދުމަށް\nލަންޑަން (އޭޕްރިލް 11) - އަލުން ގައުމީ ޓީމުން ޖާގަ ހޯދަން މަސައްކަތް ކުރަމުން އަންނަ ކަމަށް ލޯން އެއްބަސްވުމެއްގެ ދަށުން ކްރިސްޓަލް ޕެލަސް އަށް ކުޅެމުން އަންނަ ފްރާންސްގެ ޑިފެންޑަރު މަމަދޫ ސަކޯ ބުނެފި އެވެ.\nވީޑިއޯ ޓެކްނޮލިޖީ ބޭނުންކުރި މެޗުން ސްޕެއިނަށް މޮޅެއް\nޕެރިސް (މާޗް 29) - ވީޑިއޯ ޓެކްނޮލޮޖީ ބޭނުންކުރި މެޗުން ރޭ ފްރާންސްގެ މައްޗަށް ރަށުން ބޭރުގައި ސްޕެއިން 2-0 އިން ކުރިހޯދައިފަ އެވެ.\nފްރާންސާއި ޕޯޗުގަލް މޮޅުވިއިރު، ނެދަލެންޑްސް ބަލިވެއްޖެ\nލިސްބަން، ޕޯޗުގަލް (މާޗް 26) - ވޯލްޑް ކަޕް ކޮލިފައިންގައި ރޭ ކުޅުނު މެޗުތަކުން ފްރާންސާއި ޕޯޗުގަލް މޮޅުވިއިރު، ނެދަލެންޑްސް ބަލިވެއްޖެ އެވެ.\nބެންޒެމާ އަށް ފްރާންސުން ފުރުސަތު ދޭން ކޯޗު ތައްޔާރު\nޕެރިސް (މާޗް 2) – ފްރާންސް ގައުމީ ޓީމުން ޒާތެއްގެ ސަސްޕެންޝަނެއް ދީފައިވާ ފޯވާޑް ކަރީމް ބެންޒެމާ އަލުން ގައުމީ ޓީމަށް ކުޅުމުގެ ފުރުސަތު އެބައޮތް ކަމަށް ކޯޗު ޑިޑިއާ ޑިޝޯމްޕްސް ބުނެފި އެވެ.\nޕޮގްބާއާ އެއް ކްލަބަަކަށް ކުޅެން ބޭނުން: ގްރީޒްމަން\nޕެރިސް (ނޮވެމްބަރު 10) - ފުޓްބޯޅަ ކެރިއަރު ނިމުމުގެ ކުރިން މެންޗެސްޓާ ޔުނައިޓެޑްގެ މިޑްފީލްޑަރު ޕައުލް ޕޮގްބާއާ އެއް ކްލަބަކަށް ކުޅެން ބޭނުންވާ ކަމަށް އެތުލެޓިކޯ މެޑްރިޑަށް ކުޅޭ ފްރާންސް ގައުމީ ޓީމުގެ ފޯވާޑް އެންޓޮއިން ގްރީޒްމަން ބުނެފި އެވެ.\nއަހަންނަކީ އަމިއްލަ އެދުން ބޮޑު މީހެއް ނޫން: ޕޮގްބާ\nޕެރިސް (އޮކްޓޫބަރު 11) - އޭނާ އަކީ އަމިއްލަ އެދުން ބޮޑު ކުޅުންތެރިއެއް ނޫން ކަމަށާއި އަބަދުވެސް މަސައްކަތްކުރަނީ ޓީމުގެ ފައިދާ އަށް ކަމަށް ފްރާންސްގެ މިޑްފީލްޑަރު ޕައުލް ޕޮގްބާ ބުނެފި...\nޕޮގްބާގެ ލަނޑުން ފްރާންސަށް މުހިއްމު މޮޅެއް\nއެމްސްޓްރެޑަމް، ނެދަލެންޑްސް (އޮކްޓޯބަރު 11) - ވޯލްޑް ކަޕް ކޮލިފައިންގައި ރޭ ޕައުލް ޕޮގްބާ ޖެހި ލަނޑުން 1-0 އިން ނެދަލެންޑްސް އަތުން ފްރާންސް މުހިއްމު މޮޅެއް ހޯދައިފި އެވެ.\nބޮޑެތި ޓީމުތަކަށް ތަފާތު ބޮޑު މޮޅުތަކެއް\nޕެރިސް (އޮކްޓޯބަރު 8) - ރަޝިއާގައި 2018 ވަނަ އަހަރު ބާއްވާ ވޯލްޑް ކަޕަށް ކޮލިފައިވާން ރޭ ކުޅުނު މެޗުތަކަށް ޔޫރަޕުގެ ބޮޑެތި ޓީމުތަކުން ތަފާތު ބޮޑު މޮޅުތަކެއް ހޯދައިފި އެވެ.\nޔޫރޯގެ ގަދަ ދެ ޓީމަށް މޮޅެއް ނުވެވުނު\nޒިއުރިކް، ސްވިޒަލެންޑް (ސެޕްޓެމްބަރު 7) - ވޯލްޑް ކަޕް ކޮލިފައިންގައި ރޭ ސްވިޒަލެންޑް އަތުން ޔޫރަޕްގެ ޗެމްޕިއަން ޕޯޗުގަލް 2-0 އިން ބަލިވިއިރު، ބެލަރޫސް އާއި ޔޫރޯގެ ރަނަރަޕް ފްރާންސް ކުޅުނު މެޗު ލަނޑެއް ނުޖެހި އެއްވަރުވެއްޖެ އެވެ.\nSeptember 03, 2016 69\nބަންގްލަދޭޝް ސަޕޯޓަރުންނަށް ދެ ފަހަރަށް ސާބަސް\nފުރަތަމަ ވެސް ހިތަށްއަރަނީ ދިވެހިންނަކީ، ނަސްލީ އިމްތިޔާޒު ގެންގުޅޭ ބައެއް ހެއްޔެވެ؟ ހިތާމަޔަކާ އެކު ބުނަން ޖެހެނީ އެ ނުބައި ވިސްނުން ދިވެހިންގެ ތެރެއިން މިހިރަ ފެންނަނީ އެވެ. އޭގެ މިސާލު ނެގެން އޮތީ، މިދިއަ ބުރާސްފަތިދުވަހުގެ ރޭ ގަލޮޅު ދަނޑުގައި، ރާއްޖެ އާއި ބަންގްލަދޭޝްގެ ގައުމީ ޓީމު ކުޅުނު އެކުވެރިކަމުގެ ފުޓްބޯޅަ މެޗުންނެވެ.\nއާ ކޯޗުންގެ ކުރިމަތިލުން ސްޕެއިން ކާމިޔާބުކޮށްފި\nބްރެސެލްސް، ބެލްޖިއަމް (ސެޕްޓެމްބަރު 2) - ރޭ ކުޅުނު ބައިނަލްއަގްވާމީ އެކުވެރިކަމުގެ މެޗުތަކުން ސްޕެއިނާއި ފްރާންސް މޮޅުވިއިރު، ނެދަލެންޑްސް ބަލިވެއްޖެ އެވެ.\nމަޓުއިޑީ ޕީއެސްޖީގައި މަޑުކުރާނެ: އެމެރީ\nޕެރިސް، ފްރާންސް (ޖުލައި 25) - ޕީއެސްޖީ އަށް ކުޅޭ ފްރާންސްގެ މިޑްފީލްޑަރު ބްލައިސް މަޓުއިޑީ އެ ކްލަބްގައި މަޑުކުރާނެ ކަމުގެ ޔަގީންކަން އެބައޮތް ކަމަށް އެ ޓީމުގެ ކޯޗު އުނައި އެމެރީ ބުނެފި އެވެ.\nމިއީ މުޅި ފްރާންސަށް ލިބުނު ހިތާމައެއް: ޑިޝޯމްޕްސް\nލިޔޯން، ފްރާންސް (ޖުލައި 11) - ޔޫރޯ ފުޓްބޯޅަ މުބާރާތުގެ ފައިނަލުން ބަލިވުމަކީ ހަމައެކަނި ޓީމަށް ލިބުނު ގެއްލުމެއް ނޫން ކަމަށާއި މުޅި ގައުމަށް ލިބުނު ހިތާމައެއް ކަމަށް ފްރާންސް ޓީމުގެ ކޯޗު ޑިޑިއޭ ޑިޝޯމްޕްސް ބުނެފި އެވެ.\nގްރީޒްމަން އަށް ފްރާންސް މޮޅުކޮށްދެވޭނެ: އޮންރީ\nލިޔޯން، ފްރާންސް ( ޖުލައި 10) - ޔޫރޯ ފުޓްބޯޅަ މުބާރާތުގެ ފައިނަލުގައި ޕޯޗުގަލް އަތުން ފްރާންސް މޮޅުކޮށްދިނުމުގައި އެންމެ މުހިއްމު ދައުރެއް އަދާކުރާނެ ކުޅުންތެރިއަކީ އެންޓޮއިން...\nރޮނާލްޑޯ ހުއްޓުވާނެ ޕްލޭނެއް ނެތް: ޑިޝޯމްޕްސް\nޕެރިސް، ފްރާންސް (ޖުލައި 10) - ޔޫރޯގެ ފައިނަލުގައި މިރޭ ޕޯޗުގަލާ ދެކޮޅަށް ކުޅޭއިރު އެ ޓީމުގެ ކެޕްޓަން ކްރިސްޓިއާނޯ ރޮނާލްޑޯ ހުއްޓުވާނެ ޕްލޭނެއް ނެތް ކަމަށް ފްރާންސުގެ ކޯޗު ޑިޑިއާ...


Brazilge kureege raees ge courtah haazirukohffi\nބްރެޒިލްގެ ކުރީގެ ރައީސް ލޫލާ ކޯޓަށް ހާޒިރުކޮށްފި\nލޫލާ ވިދާޅުވެފައިވަނީ އެއީ ސިޔާސީ ދައުވާއެއްކަމަށް\nމި ދައުވާ ސާބިތުވެއްޖެނަމަ އޭނާގެ މައްޗަށް ޖަލު ހުކުމެއް އަންނާނެ\nކ. މާލެ | 11 މެއި 2017 | ބުރާސްފަތި 05:22 | 1,282\n2003ން 2010 އަށް ލޫލާ ވެރިކަން ކުރައްވާފައިވާއިރު އޭނާ ފާހަގަ ކުރެވިފައިވަނީ ވެރިކަމުގެ ދުވަސްވަރު މަގުބޫލު ބޭފުޅެއްގެ ގޮތުގައި - ގޫގުލް\nބްރެޒިލްގެ ކުރީގެ ރައީސް ލުއިޒް އިނާޝިއޯ ލޫލާ ޑަ ސިލްވާ އެ ގައުމުގެ ސިޓީއެއްކަމަށްވާ ކުރުޗީބާގެ ކޯޓަށް ހާޒިރުކޮށް އެ ގައުމުގެ އެންމެ އިސް އެންޓިކޮރަޕްޝަން ފަނޑިޔާރުގެ ކުރިފުޅުމަތީގައި ހެކިބަސް ނަގައިފިއެވެ.\nލޫލާގެ މައްޗަށް ކުރެވުނު ދައުވަތަކުގެ ތެރެއިން ފުރަތަމަ ފަސް ދައުވާއަކީ އެ ގައުމުގެ ސިޔާސީ އެތައް ލީޑަރުންނެއްގެ މައްޗަށް އެ މައްސަލައެއްގައި ތުހުމަތު ކުރެވުނު، ދައުލަތުގެ ތެޔޮ ކުންފުނި ޕެޓްރޮބްރާސްގެ ކޮރަޕްޝަނުގެ މައްސަލައެވެ.\nކުރީގެ ރައީސްގެ މައްޗަށް ތުހުމަތު ކުރެވުނީ ކޮންސްޓްރަކްޝަން ފާމެއްގެ އަތުން ރިޝްވަތުގެ ގޮތުގައި ބީޗްފްރޮންޓް އެޕާޓްމަންޓެއްނެގުމެވެ. ނަމަވެސް އެފަދަ އެއްވެސް ކަމެއް ކުރައްވާފައި ނުވާނެ ކަމަށް ލޫލާ ވިދާޅުވެއެވެ.\nއޭނާ ކޯޓަށް ހާޒިރުވެ ވަޑައިގެންނެވުމުގެ އެތައް ގަޑިއިރެއް ކުރިން އޭނާއަށް ތާއީދުކުރާ ފަރާތްތަކުން ވަނީ ބަސްތަކުގައި އެ ސިޓީއަށް އައިސް ކޯޓް އިމާރާތާ މަދު ކިލޯމީޓަރުތަކެއް ދުރުގައި ކޭމްޕްކޮށްފައެވެ.\nމި ދައުވާ ސާބިތުވެއްޖެނަމަ އޭނާގެ މައްޗަށް ޖަލު ހުކުމެއް އަންނާނެއެވެ.\nމި ދައުވާތަކުން ސަލާމަތްވެ ވަޑައިގެންފި ނަމަ އޭނާ ވެގެންދާނީ އަންނަ އަހަރު ބާއްވާ ރިޔާސީ އިންތިޚާބުގައި އެންމެ ކުރިއަށް ވާދަކުރައްވާނެ ކެނޑިޑޭޓަށެވެ.\nއޭނާ ވިދާޅުވެފައިވަނީ އެއީ ސިޔާސީ ދައުވާއެއްކަމަށެވެ.\nބްރެޒިލްގައި 2003ން 2010 އަށް ލޫލާ ވެރިކަން ކުރައްވާފައިވާއިރު އޭނާ ފާހަގަ ކުރެވިފައިވަނީ ވެރިކަމުގެ ދުވަސްވަރު މަގުބޫލު ބޭފުޅެއްގެ ގޮތުގައެވެ.\nދަގަނޑުގެ މަސައްކަތުގައި އުޅުއްވުމަށްފަހު ޔޫނިއަން ލީޑަރަކަށް ވެވަޑައިގެން އޭގެ ފަހުން ވެރިކަމަށް ވަޑައިގެންފައިވާއިރު އެ މަނިކުފާނު ފާހަގަ ކުރެވިގެން ގޮސްފައިވަނީ ބައިގަރުނެއްހާ ދުވަހުގެ ތެރޭގައި ވާތުފިޔައިގެ ލީޑަރެއްގެ ގޮތުގައި ވެރިކަމަށް ވަޑައިގެންނެވި ފުރަތަމަ ލީޑަރުގެ ގޮތުގައެވެ.\nޖެހިޖެހިގެން ތިންވަނަ ދައުރަކަށް ކުރިމަތި ނުލެއްވޭތީ ލޫލާގެ ދެވަނަ ދައުރަށްފަހު ކުރިމަތިލެއްވީ އަރިސް ބޭފުޅެއްކަމަށްވާ ދިލްމާ ރުސެފްއެވެ.\nއެންމެ ފަހުން އަޕްޑޭޓް ކުރީ:7މަސް ކުރިން | ރިވިއު ކުރީ: އަހުމަދު ފައިރޫޒު


Angaara dhuvahah thayyaarutha? Kuni ukan bodu badhaleh annaane | Mihaaru\nއަންގާރަދުވަހަށް ތައްޔާރުތަ؟ ކުނި އުކަން ބޮޑު ބަދަލެއް އަންނާނެ\nވެމްކޯއިން ކުނި އުކަން ގެންގުޅޭ ވެހިކަލެއް-- ފޮޓޯ: މިހާރު\nރަޖިސްޓްރީ ނުކޮށް ކުނި އުފުލާ މީހުންނާ މެދު ފިޔަވަޅު އަޅާ ގޮތަށް ހަދާފައިވާ ގަވައިދަށް އަންނަ އަންގާރަ ދުވަހު އަމަލްކުރަން ފަށާއިރު މިހާތަނަށް މާލޭގެ 7000 ގޭބިސީ ރަޖިސްޓްރީކޮށްފައިވާ ކަމަށް ވެމްކޯ އިން މިއަދު ބުނެފި އެވެ.\nކުރިން މި ގަވާއިދަށް އަމަލްކުރަން އޮތީ ޖުލައި 1 ގަ އެވެ. އެކަމަކު މާލޭގައި ހިމެނޭ 27،000 ގޭބިސީގެ ތެރެއިން އޭރު ރަޖިސްޓްރީކުރީ އެންމެ 1500 ގޭބިސީކަމުން، އާންމުންނަށް އިތުރު ފުރުސަތު ދިނުމުގެ ގޮތުން އޮގަސްޓް 1 އަށް ފަސްކުރީ އެވެ.\nމި ގަވާއިދަށް އަމަލު ކުރަން ފެށުމާ އެކު ކުނި އުކުމުގެ މަސައްކަތްތަކަށް ހީނުކުރާ ވަރުގެ ބޮޑެތި ބަދަލުތަކެއް އަންނާނެ ކަމަށް ވެމްކޯ އިން ބުނެ އެވެ. އެންމެ ބޮޑު ބަދަލަކަށް ވާނީ، ބައިސްކަލްތަކުގައި ހާމަ އަށް ފެންނަ ގޮތަށް ކުނި އުކުން ހުއްޓިގެން ދިއުމެވެ.\nރަޖިސްޓްރީ ނުކޮށް ކުނި އުފުލާ މީހުންނާ މެދު ފިޔަވަޅު އަޅާނީ އިކޮނޮމިކް މިނިސްޓްރީން އާއްމުކޮށްފައިވާ އެއްގަމު އުޅަނދުގައި މުދާ އުފުލުމުގެ ގަވާއިދުގެ ދަށުންނެވެ. އެ ގަވާއިދު ބުނާ ގޮތުން، ކުނި އުފުލާ ގޮތަށް ފަރުމާކޮށްފައި ހުންނަ އުޅަނދު ފިޔަވައި އެހެން އެއްޗެއްގައި ކުނި އުފުލާ ނަމަ އެ ކުނި ހުންނަން ޖެހޭނީ ބޭރަށް ވަސް ނުފެތުރޭ ގޮތަށް ރަނގަޅަށް ނިވާކޮށްފަ އެވެ.\nބައިސްކަލުގައި ކުނި އުފުލަންވާނީ، ކުނި އަޅަން ހާއްސަ ފޮށިގަނޑެއް ހަރުކޮށްގެން ކަމަށް ވެސް އެ ގަވާއިދުގައި ބުނެފައިވެ އެވެ.\n"އެ އުޅަދެއްގެ ފޮށިގަނޑަށް ވުރެ އުސްކޮށް ކުނި ބަރުކުރަން ވާނީ އެ އުޅަނދުގެ ފޮށިގަނޑުގެ ދެ އަރިމަތީ ފިލަ އާއި ފަހަތު ފިލާ އެކުލެވޭ ގޮތަށް ފޮށިގަނޑެއް ހަދައި، އުފުލާ ކުނީގެ އެއްވެސް މިންވަރެއް ބޭރަށް ނޭޅޭ ގޮތަށް ރައްކާތެރިކަމާ އެކު އެތެރޭގައި ކުނި ހިފެހެއްޓިފައި ހުންނަ ގޮތަށް،" ކަމަށް އަލަށް އަމަލުކުރަން ފަށާ ގަވާއިދުގ ބުނެ އެވެ.\nމި ގަވާއިދާ ހިލާފުވާ ފަރާތްތައް 750ރ. އިން ޖޫރިމަނާ ކުރާނެ އެވެ.\nވެމްކޯ އިން ވަނީ ތައްޔާރުވެފައި\nވޭސްޓް މެނޭޖްމަންޓް ކޯޕަރޭޝަން (ވެމްކޯ) އަކީ ކުނި މެނޭޖްކުރުމުގެ މަސައްކަތަށް ސަރުކާރުން އުފެއްދި ކުންފުންޏެކެވެ. މާލޭގެ އިތުރުން ރާއްޖޭގެ ރާއްޖޭގެ ބައެއް އެހެން ސަރަހައްދުތަކެއްގައި ވެސް ކުނި އުކުމުގެ މަސައްކަތް، އެކަމަށް ހާއްސަ ވެހިކަލްތަކުގައި އެ ކުންފުނިން އަންނަނީ ކުރަމުންނެވެ.\nއާ ގަވާއިދާ އެކު ވެމްކޯގެ މަސައްކަތްތައް އިތުރުވެގެން ދާނެ އެވެ. އެކަމަށް އެ ކުންފުނިން ވަރަށް ބޮޑަށް އަންނަނީ ތައްޔާރު ވެސް ވަމުންނެވެ.\nއެ ކުންފުނިން މަހަކު 150ރ. އަށް ކުނި އުކުމުގެ ހިދުމަތް ދޭއިރު، މިހާރުވެސް 1500 ގެއަކުން ހިދުމަތް ހޯދަ އެވެ. އެ އަދަދު ވަރަށް ބޮޑަށް އިތުރުވެގެން ދާނެ ކަމަށް ލަފާކުރެވެނީ، މާލޭގައި ކުނި އުކާ ބިދޭސީންގެ މަސައްކަތްތައް އާ ގަވާއިދުގެ ދަށުން ވަރަށް ބޮޑަށް ކޮންޓްރޯލް ވެގެން ދާނެތީ އެވެ.\nވެމްކޯ އިން ކުނި އުކުމުގެ މަސައްކަތްތައް ދެ ގޮތަކަށް ކުރިއަށް ގެންދެ އެވެ. އެއީ ރަޖިސްޓްރީކުރާ އެޕާޓްމެންޓްތަކަށް ވެމްކޯގެ މުވައްޒަފުން އަރައި ކުނި ކޮތަޅުތައް ނެގުން ނުވަތަ އެ އިމާރާތެއްގެ ތިރީގައި ބަހައްޓާ ޑަސްބިނުން ކުނި ނެގުމެވެ. ޑަސްބިން ބަހައްޓައިގެން ކުނި އުކާ ނަމަ ފީ އަކީ މަހަކު 100ރ. އެވެ. އެޕާޓްމަންޓަށް ގޮސް ކުނި ނަގާ ނަމަ މަހަކު 150ރ އެވެ.\nކުނި އުކުމަށް ވެމްކޯ އިން ބޭނުން ކުރަނީ ކޮމްޕެކްޓަ ޓްރަކް، ޑަމްޕް ޓްރަކް އަދި ޓްރައިސިކަލް ފަދަ އެކަމަށް ހާއްސަ، ފަހުގެ ވެހިކަލްތަކެވެ.\nއޮންލައިންކޮށް ވެމްކޯގައި ރެޖިސްޓްރީ ކުރެވޭނެ\nވެމްކޯގެ އޮޕަރޭޝަންސް ޑައިރެކްޓަރު ފާތިމަތު ޝަންވީލާ ވިދާޅުވީ މިހާރު އެ ކުންފުނީގެ ހިދުމަތްތަކަށް އޮންލައިންކޮށް އެދެވޭނެ ކަމަށެވެ. އަދި އޮންލައިންކޮށް ހިދުމަތަށް އެދުމާ އެކު، ފަސް ދުވަހުގެ ތެރޭގައި ހިދުމަތް ދޭން ފަށާނެ ކަމަށް ވެސް އޭނާ ވިދާޅުވި އެވެ.\nއެ ކުންފުނިން އޮންލައިންކޮށް ރެޖިސްޓްރީ ކުރުމަށް މިއަދު މާލޭގައި ހާއްސަ ކެމްޕޭނެއް ވެސް ކުރިއަށް ގެންދާނެ އެވެ. އެގޮތުން އެ ކުންފުނީގެ 70 މުވައްޒަފުން ނިކުމެ، މާލޭގެ 19 ސަރަހައްދެއްގައި އެ ކެމްޕޭން މިއަދު އިރުއޮއްސުމާ ހަމައަށް ކުރިއަށް ގެންދާނެ ކަމަށް ވެސް ޝަންވީލާ ވިދާޅުވި އެވެ.\n"އަޅުގަނޑުމެންގެ އަމާޒަކީ 27000 ގޭބިސީއަށް ކުނި އުކުމުގެ ހިދުމަތް ދިނުން. އެ ވަރަށް އަޅުގަނޑުމެންގެ ކުންފުނިން ވަނީ ތައްޔާރުވެފައި. މިއަދު ހަވީރު ހަތަރެއް ޖަހާއިރު ކުނި އުކަން ދިވެހި މުވައްޒަފުން ނެރުމަށް ކެމްޕޭނެއް ވެސް ފަށާނަން. އަމާޒަކީ ހުރިހާ މުވައްޒަފުންނަކީ ދިވެހިންނަށް ހެދުން،" ޝަންވީލާ ވިދާޅުވި އެވެ.\nއޭނާ ވިދާޅުވީ ރަޖިސްޓްރީ ކުރާ ގެއަކުން ކުނި ނުގެންދެވިއްޖެ ނަމަ އެގެތަކުން ކުނި އުކަން ހާއްސަ ޓީމެއް ކަނޑައަޅާފައިވާ ކަމަށެވެ.\nއޮންލައިންކޮށް ރަޖިސްޓްރީވާން ބޭނުންނުވާ ފަރާތްތަކަށް ވެމްކޯގެ އޮފީހަށް ފޯމް ލައިގެން ވެސް ރެޖިސްޓްރީ ކުރެވޭނެ އެވެ. އަދި އީމެއިލް މެދުވެރިކޮށް ވެސް ރަޖިސްޓްރީ ކުރެވޭނެ އެވެ.\nWAMCO Service Registration\nގަވާއިދަށް އަމަލު ކުރުމުގެ ކުރިން ވެމްކޯގެ ހިދުމަތަށް އޮންލައިންކޮށް ރެޖިސްޓްރީ ކޮށްލައްވާ!\nވޭސްޓް މެނެޖްމެންޓް ވޭސްޓް ކޯޕަރޭޝަން ކުނި މެނޭޖުކުރުމުގެ ގަވާއިދު ވެމްކޯ\n31 ކޮމެންޓް, 72 ރިއެކްޝަންސް\nހީވަނީ މާގިނައިން ކޮމެންޓް މިކުރަނީ ބަންންގާޅީން ނާއިހތާވާ ގްރޫފް ހެން.ބަންގާޅިއެއް ގެޔައް ވަނަސް އެއްވަސްކޮއްލާނެ އެވަރުގޮނޑުބަޔަކުލައްވާ ކުނި ނޫކިގެނެއް ނޫޅެން. ބަންގާޅީންނާ އިންނަ ފާާޓީ ކޮމެންޓް ތައް ގިނަ\nފޯމުލީތާ މިއަދަށް މިވީ ތިން ހަފްތާ. ފަސްދުވަސްތެރޭ ކުނިބަލާ އަންނަ ގުޅާނަމޭ ބުނި. ހަބަރެއް ނުވެގެން ފޯނުކުރީމަ ހޮޓްލައިންއަކުން ފޯނެއް ނުނަގާ. ވެމްކޯ އަށް ދިޔައީމަ ބުނީ ގުޅާފަ ޝަކުވާ ކުރާށޭ. އަނެއްކާވެސް ގުޅީމަ ހޮޓްލައިން ހަމަ ބިޒީކަމުން ކޯލްއަކަށް އެޓެންޑް ނުކުރޭ. 1 ވަނަ ދުވަހުން ފެށިގެން މިގޭ ކުނިކޮތަޅު ދޫކޮށްލާނީ މަގުމައްޗަށް. ވަރަށް ސަލާން.\nއެއޮތީ ރަޖިސްޓްރީކޮއްފަ. މިއަންނަ މަހުންފެށިގެން މިގޭގެ ކުނި އުކާލަންް އަންނަ ބަންގާޅީއެއްނާންނާނެ. މިގޭގެ ކުނި އުކާލަދޭން ވެމްކޯގެ މީހުން ނާތުވެއްޖެއްޔާ މިގޭ ކުނިކޮތަޅު ހަމަގައިމުވެސް މިގޭތެރެޔަކު ނުހުންނާނެ. ވެމްކޯ މީހުން ޖެހޭނީ އެކޮތަޅު ހޯދައިގެން އުކާލަން.\nވެމްކޯ އަދި ތިއުޅޭ ގޮތަކުން ތިކަމެއްނުވާނެ، ތިއުޅެނީ މުޅި މާލެ ކުނިކޮއްލަން. މާލޭގަ 2700 ގެ ހުރިއިރު އަދި ރަޖިސްޓްރީ ކުރީ އެންމެ 7000 ގެ. އެވަރުންވެސް ތިއުޅެނީ ކޮންމެ ދުވަހަކު އުކާނުލެވިގެން ބައެއް ގޭގެޔަށް ދެދުވަހުން އެއްދުވަހު ދާކަން އެއީ ހަގީގަތް. މިއަންނަ މަހުންފެށިގެން ރަޖިސްޓްރީ ނުކުރާ ފަރާތްތަކާމެދު ފިޔަވަޅުއަޅާ ޖޫރިމަނާ ކުރާނަމޭ ބުނާއިރު، ރަޖިސްޓްރީ ކޮއްފަ ތިބި ފަރާތްތަކަށްވެސް އަދި ކުނިއުކާލުމުގެ ޚިދުމަތް ނުދެވިގެން އުޅޭއިރު 2700 ހާސް ގެއިން ކުނި އުކާލެވޭނެގޮތެއް ނުވިސްނުނު.\n5 ދުވަހޭ؟ މިކަހަލަކަމަކަށް5ދުވަސް ބޭނުންވޭ؟\nބަންގާޅު މީހާ ނުގަވައިދުން ހުއްޓަސް ކުނިކޮތަޅު ގަވާއިދުގެ ދަށުން ގެންދޭތޯ ބަލާތި\nމިހާ ރެޖިސްޓްރޭޝަންގެ ކަންތައް ދިގު އޮފީހެއް ނުދެކެން. އަލަށް ރަޖިސްޓްރީކުރަން5ދުވަސް ނަގަންވީ ސަބަބެއް ނޭންގުނު. މުއުޅެނީކީ އެއް ގައުމުން އަނެއް ގައުމަށް މައުލޫމާތު ފޮނުވާ ކަށެއްނޫން. މިޔޮށް ޓެކްނޮލޮޖީ ރަގަޅުޒަމާނުގަ މިހާ ދިޔުޅި ދިގުކޮށް ކަންކަން ރާވަނީ ވަރަށް ތަންދޮރު ނުދަންނަ އިސްވެރިންތަކެއް ތިބިތަނަކަށް ވާތީ\nމީގައި ދިމާވާނެ މައްސަލައަކީ ގަވާއިދުން ކުނިބަލާ ނައުމެެވެ. މާލެ ކަހަލަ ކުދިކުދި ތަންކޮޅުކޮޅުގައި ގިނަ ބަޔަކު އުޅޭއިރު ދުވަހުން ދުވަހަށް ކުނި އުކާ ނުލެވޭނަމަ އެކަމުގެ ނުރަގަޅު އަސަރު ވަރަށް ބޮޑުވާނެއެވެ. ބަންގާޅު މީހާ އެއްފަހަރު އައިސްގެން ނުގެންދެވިއްޖެނަމަ ދެވަނަ ތިންވަނަ ފަހަރަށްވެސް އާދެއެވެ. މިހާރު ރަޖިސްޓްރީކޮށްފައިވާ ގެތަކަށްވެސް ގަވާއިދުން ނާދެވެއެވެ. އަދި ގޭގާއި މީހަކު ނޫޅޭނަމަ ދެވަނަ ފަހަރަށް ބަލައެއް ނުަލައެވެ. މިކަހަލަ އެތަކެއް އުދަގޫތަކެއް ހުރުމުން ފުރަތަމަ ކޮޅުގައި ވަކިވަކި ފަރުދުންނަށް ސައިކަލްގައި އަމިއްލަ ގޭގެ ކުނި އުކާލެވޭނެ ފަސޭހަ ގޮތެއް އޮންނަންޖެެހެއެވެ.\nއަހަރެން ތި ވެމްކޯގައި ރެޖިސްޓްރީކޮށްގެން ކުނި އުކަން އެފަރާތުން، ފައްޓާނެ ދުވަހެއްކަމުގައި ބުނެފައިވާ މިހިގާމަހުގެ 22 ވަނަދުވަހަށް ވަރަށް ބޮޑަށް ތައްޔާރުވި މީހެކެވެ. އަދި އެދުވަހު އެފަރާތުގެ ހޮޓްލައިން އާވެސް ގުޅާ ކުނި ނުގެން ގޮސްގެންވެސް ގުޅުމުން ބުނީ 22 ވަނަ ދުވަހުގެ ރޭ ގެންދާނެކަމަށެވެ. އެކަމަކު ކުނި ނުގެންދެއެވެ. މިގޮތަށް މިހާރު އެތަނާ ކޮންމެ ދުވަހަކު 1 ފަހަރު ގުޅުމުންވެސް ބުނަނީ މިރޭ ގެންދާނެކަމަށެވެ. އެކަމަކު މިއަދާ ހަމައަށްވެސް ވެމްކޯއަށް އެކަމެއް އަދި ވެފައި ނުވުމަކީ ކުންފުނި ބަދުނާމުވެ، އަގުވެއްޓުމެވެ. ކަންކަން ކުރަން އުޅެންވާނީ، އެކަމަށް ގާބިލްކަން ހުރެގެންނެވެ. އެފަދަ ހިދުމަތެއް ރައްޔިތުންނަށް ފޯރުކޮށްދިނުމުގެ ގާބިލްކަމެއް ތި ވެމްކޯގައި އަދި ނެތްކަން މިދެންނެވި ކަންތަކުން ދޭހަވެއެވެ. ވެމްކޯއަށް މިމަސައްކަތް ކުރިއަށް ގެންދިއުން ހަވާލުކުރުމަކީ މާލެތެރެ ހަޑިވެ، މުޑުދާރުވެ، މާލެ ކުނި ގޮޑަކަށް ބަދަލްވުމެވެ.\nއަހަރެން އުޅޭގައަށް ކުނިއުކާލަން ދެހަފްތާ ވަރުއައިސް މިދިޔަހުކުރުދުވަހު ކުނިއުކާލަން ނައީމާ ހޮނިހިރު ދުވަހު އަމިއްލަ އަށް ކުނިކޮތަޅު ހިފައިގެން ގޮސް ސަކުވާކުރީމާ ބުނީ ވިއްސާރަވެނުދެވުނީއޭ ވިސްނާލަ ބޮލުންކަޓުވާލި ގޮތް އެމީހުންނަށް ނޭގެއޭ ކޮންމެދުވަހަކު ކުނި ނޫކާލާއިފިނަމަ އެއިންދުވާނެ ނުބައިސް އެއކަލަ ބަންގާޅީ ސޮރު ހުރީއިރު ތެމިފޯވެގެން އައިސްވެސް އެއުކާލަ މަހަކު ދޭންޖެހެނީ 100 ރުފިޔާ އެގޮތް މާރަނގަޅެއްނުންދޯ


ޖީ.ސީ.އީ އޯ ލެވެލް ފުރިހަމަކޮށްފައިވުން.\nމަގާމަށް ޝޯޓްލިސްޓް ކުރެވޭ ފަރާއިތަކާއި އިންޓަރވިއު ކުރުން 20 މާރޗް 2019 ން 25 މާރޗް 2019 އާއި ދެމެދު ކުރިއަށް ގެންދެވޭނެއެވެ\nއެޑްވާންސްޑް ސެޓްފިކެޓް އިން އިންޖިނިއަރިންގ ނުވަތަ ޖީސީއީ އޯލެވަލް ހަދާފައި ވުމާއެކު، އިންޖީން މަރާމާތުކުރުމުގެ2އަހަރު ދުވަހުގެ މަސައްކަތުގެ ތަޖުރިބާ ލިބިފައިވުން\n7000-8000/- އާއި ދެމެދު.\nވީމާ, މިމަޤާމްތަކަށް ޝައުޤުވެރިވެލައްވާ ފަރާތްތަކުން 19 މާރޗް 2019 ވަނަ ދުވަހުގެ 14:00 ގެ ކުރިން އެމް.ޓީ.ސީ.ސީ ހެޑް އޮފީހަށް "ޖޮބް އެޕްލިކޭޝަން ފޯރމް" ފުރިހަމަކުރެއްވުމަށްފަހު، ފޯރމާއިއެކު ލިބިވަޑައިގެންފައިވާ ތަޢުލީމީ ސަނަދުތަކުގެ އަސްލާއި އެއްގޮތް ކޮޕީ، ދިވެހި ރައްޔިތެއްކަން އަންގައިދޭ ކާޑުގެ ކޮޕީ އަދި ޕާސްޕޯރޓް ސައިޒްގެ ފޮޓޯއެއް ހުށައެޅުއްވުން އެދެމެވެ. މިތަކެތި އީމެއިލް އިންވެސް ޤަބޫލު ކުރެވޭނެއެވެ. މި ފޯރމް ކުންފުނީގެ ހިއުމަން ރިސޯރސަސް އެންޑް އެޑްމިނިސްޓްރޭޝަން ޑިޕާރޓްމަންޓުން ލިބެން ހުންނާނެއެވެ. އަދި ކުންފުނީގެ ވެބްސައިޓްއިން މި ފޯރމް ޑައުންލޯޑް ކުރެވޭނެއެވެ.\nސުންގަޑި: 19 މާރިޗު 2019 1400


އިގްތިސޯދާ އެއްވަރަށް ވެލާނާ އިންޓަނޭޝަނަލް އެއާޕޯޓް (ވީއައިއޭ) ގުޅިފައި ވަނީ ރާއްޖޭގެ މިނިވަންކަމާ ކަމަށް ނައިފަރު ދާއިރާގެ މެމްބަރު އަހުމަދު ޝިޔާމު ވިދާޅުވެއްޖެ އެވެ.\nޝިޔާމް މިހެން ވިދާޅުވީ އިންޑިއާގެ ޖީއެމްއާރު އަތުން އެއާޕޯޓު އަތުލުމަކީ ރާއްޖޭގެ އިގްތިސޯދީ ކުރިއެރުމަށް މިހާތަނަށް އެޅުނު އެންމެ ބޮޑު ހުރަސް ކަމަށް ވިދާޅުވެ ފިނޭންސް މިނިސްޓަރު އިބްރާހިމް އަމީރު ވިދާޅުވުމުން ދެއްވި ރައްދެއްގަ އެވެ.\nޖީއެމްއާރަށް އެއާޕޯޓް ދިނުމަކީ ބޮޑުތަނުން ދައުލަތް ދަރުވައި ފައިސާކޮޅެއް ހޯދުމުގެ ނަމުގައި އިންޑިއާގެ ކުންފުންޏަކަށް ދިވެހިން މައި ދޮރޯށި ދިނުމުގެ ނުބައި ވިސްނުމެއް ކަމަށް ޝިޔާމް ސިފަ ކުރެއްވި އެވެ. އަދި މިނިސްޓަރު އަމީރު ލައްވައި ޓްވީޓު ކުރުވަނީ ކޮން ކަމެއްގެ އަޖުމަ ބަލަންތޯވެސް ޝިޔާމް ވަނީ ރައީސް ސޯލިހަށް އަމާޒު ކުރައްވާ ސުވާލު ކުރައްވާފަ އެވެ.\nރޭ މިނިސްޓަރު އަމީރު ވިދާޅުވީ ޖީއެމްއާރް އަތުން އެއާޕޯޓު އަތުލުމާ ގުޅިގެން އާބިޓްރޭޝަނުން 270 މިލިއަން ޑޮލަރު ދައްކަން ޖެހުނު ކަމަށެވެ. އޭގެ ސަބަބުން އެއާޕޯޓު ނުހެދި ޓޫރިޒަމް ސިނާއަތުގެ ކުރިއެރުމަށް ހުރި ހުރަސްތައް ގިރާ ކުރަން ދިވެހި ސަރުކާރަށް ބަޖެޓުން މަޝްރޫއު ފައިނޭންސް ކުރަން ޖެހުނު ކަމަށެވެ.\nޖީއެމްއާރާއެކު ކުރިއަށް ދިޔަނަމަ 2014 ވަނަ އަހަރު ނިމެން އޮތް އެއާޕޯޓުގެ މަސައްކަތް އެހާތަނަށް ނިންމާނެ ކަމަށް ވެސް ވިދާޅުވި އެވެ. ނަމަވެސް ހަތް އަހަރު ވެގެންދިޔައިރު އަދިވެސް އެއާޕޯޓުގެ ތަރައްގީގެ މަސައްކަތް ހިނގަމުންދާ ކަމަށާއި ޖީއެމްއާރާއެކު 2014 ގައި އެއާޕޯޓު ތަރައްގީ ކުރެވުނު ނަމަ ކޮވިޑް-19 އައުމާ ހަމައަށް ރާއްޖެއަށް އިތުރު 6.7 މިލިއަން ފަތުރުވެރިން ގެނެވުނީސް ކަމަށެވެ.\nރައީސް ނަޝީދުގެ ވެރިކަމުގައި ޖީއެމްއާރް ކުންފުންޏަށް ދިގު މުއްދަތަކަށް އެއާޕޯޓް ދިނުމަށް ނިންމީ ޖޫން 28، 2010 ގައެވެ. ޖީއެމްއާރްގެ އެއްބަސްވުން ދިވެހި ސަރުކާރުން ބާތިލްކުރީ ނޮވެމްބަރު 27، 2012 ގައި ރައީސް ޑރ. މުހައްމަދު ވަހީދު ހަސަން މަނިކުގެ ވެރިކަމުގަ އެވެ.


Pochettino ge ''vaki vaki kulhuntherin'' kairee Guardiola dhekkee ekuvefaivaa team eh - One Online\nޕީއެސްޖީގެ ކުރިއަށް ކުޅޭ މެސީއާއި ނޭމާ އަދި އެމްބާޕޭ --- ފޮޓޯ/ ގެޓީ\nޕޮޗެޓީނޯގެ "ވަކިވަކި ކުޅުންތެރިން" ކައިރީ ގާޑިއޯލާ ދެއްކީ އެކުވެފައިވާ ޓީމެއް\nޕީއެސްޖީގެ ކޯޗު މައުރީސިއޯ ޕޮޗެޓީނޯގެ އެންމެ ބޮޑު ޓާގެޓަކަށް ވާނީ ޗެމްޕިއަންސް ލީގެވެ. ޕީއެސްޖީއާއެކު ލީގު ނެގި ނަމަވެސް އެއީ ޕޮޗެޓީނޯގެ "މިޝަން" ކާމިޔާބުވީ ކަމަކަށް ބޯޑުންވެސް ނުވިސްނާނެއެވެ. ޕީއެސްޖީ ކޯޗުގެ ހޫނު ގޮނޑިއަށް އޮތް ހަމައެކަނި ކާމިޔާބީއަކީ ހަމަ ޗެމްޕިއަންސް ލީގެވެ. އެ ތަށްޓާ ދުރަށް އެޅޭ ކޮންމެ ފިޔަވަޅަކީ ކޯޗަށް އިތުރު ޕްރެޝަރެކެވެ.\nރޭ ޗެމްޕިއަންސް ލީގުގެ ގްރޫޕް ސްޓޭޖުގައި ޕީއެސްޖީގެ މައްޗަށް މެންޗެސްޓާ ސިޓީން ކުރިހޯދީ 2-1 ގެ ނަތީޖާއަކުންނެވެ. ސިޓީގެ ދަނޑުގައި ކުޅުނު މެޗުގައި ޕީއެސްޖީގެ ހަމައެކަނި ގޯލް ކިލިއަން އެމްބާޕޭ ޖަހައިދިން އިރު، ސިޓީއަށް ގޯލްތައް ޖަހައިދިނީ ރަހީމް ސްޓާލިން އާއި ގެބްރިއަލް ޖީސަސް އެވެ. ދެޓީމުންވެސް ގަދަ 16 ޔަގީން ކޮށްފައިވީ ނަމަވެސް ރޭގެ މެޗުގެ މަންޒަރަށް ނަޒަރު ހިންގާލުން މުހިއްމުވެސް މެއެވެ.\nޕީއެސްޖީން ގްރޫޕް ސްޓޭޖުގައި ފުރަތަމަ ސިޓީއާ ދެކޮޅަށް ކުޅުނު މެޗުން މޮޅުވި ނަމަވެސް، އެޓީމަށް މާ ބޮޑަކަށް ސިޓީގެ މައްޗަށް "ޑޮމިނޭޓް" ކުރެވިފައެއް ނުވެއެވެ. އެހެން ނަމަވެސް ރޭގެ މެޗުގައި ފެނުނީ ސިޓީން މެޗުގެ ކޮންޓްރޯލް ގެއްލުވައިނުލައި، މާ ބޮޑަށްވެސް ޕީއެސްޖީއަށްވުރެ ރަނގަޅަށް ކުޅުނުތަނެވެ. ޓެކްޓިކަލީ ޕޮޗެޓީނޯގެ ސްޓައިލެއް ޕީއެސްޖީއަކުން ނުފެނުނެވެ. ސިޓީން ފެނުނީ އިރުޝާދާ އެއްގޮތަށް ކުޅެމުން ދިޔަ "ޔުނިޓް"އެކެވެ. ޓީމެކެވެ.\nމެޗުން ފެނުނީ ޕްރެޝަރުގައި ހުރި ކޯޗަކާއި، ހަމަޖެހިލައިފައި ހުރި ކޯޗެއްގެ ތަފާތެވެ. ގާޑިއޯލާގެ ސިޓީން ފެނުނީ ޕޮޗެޓީނޯގެ ޕީއެސްޖީން ފެންނަން އޭނާ އެދޭނެ ހުރިހާ މަންޒަރެކެވެ. އެހެން ނަމަވެސް ޕީއެސްޖީން ނުފެނުނު ހުރިހާ މަންޒަރެކެވެ. ސިޓީން ފެނުނީ ޕާސްތައް އެކުވެ، ކޯޗުގެ އިރުޝާދު އަކުރުން އަކުރަށް ބަލައިގަނެ ކުޅެމުން ދިޔަ ޓީމެކެވެ. ޕީއެސްޖީން ފެނުނީ ވަކިވަކި ހުނަރުތަކެކެވެ.\nގާޑިއޯލާގެ ސިޓީގައިވެސް ވޯލްޑް ކްލާސް ކުޅުންތެރިން މަދީކީ ނޫނެވެ. ގާޑިއޯލާ އަށް އެ ކުޅުންތެރިން މެނޭޖް ކުރެވެނީއެވެ. ވަކި ފްރޭމް ވޯކެއްގެ ތެރެއިން އަވަސް ހަލުވި ފުޓުބޯޅައެއް ސިޓީއަށް ގެންނަން ގާޑިއޯލާ ކޮށްފައިވާ މަސައްކަތް މެޗުން ފެނުނު އިރު، ޕީއެސްޖީން ފެނުނީ އަމިއްލަ އެދުން ބޮޑު މަންޒަރެކެވެ.\nޕީއެސްޖީގެ ކުރިއަށް ކުޅުނު ލިއޮނަލް މެސީ، ނޭމާ އަދި އެމްބާޕޭ އަކީ ޓީމާ ވަކިން ތިބި ވަކި ޑިޕާޓްމަންޓެކެވެ. އަނެއް ހުރިހާ ކުޅުންތެރިން ބުރަކޮށް މަސައްކަތް ކޮށް ބޯޅަ ހޯދައިގެން ކުރިއަށްދިނުމުން ނޫނީ އެ ކުޅުންތެރިން ޓީމާ ބައިވެރިވިތަނެއް ނުފެނުނެވެ. މެޗުގެ 90 މިނެޓުގައި ބޯޅައިގައި އެންމެ މަދުން ފައި ޖެއްސި ތިން ކުޅުންތެރިންނަކީވެސް މެސީ އާއި ނޭމާ އަދި އެމްބާޕޭ އެވެ. ޕީއެސްޖީ ކުޅުނީ ދެޓީމަކަށެވެ. ފޯވަޑް ތިނަކީ ވަކި ޓީމެއްގެ އިހުސާސް މެޗުން ކުރެވުނެވެ.\nއެއީ ހަމަ ކޯޗު ޕޮޗެޓީނޯގެ ވިސްނުންތޯ ސުވާލު އުފެއްދި ދާނެއެވެ. ސަބަބަކީ އޭނާގެ ފިލޯސޮފީއަކީ ފޯވަޑް ލައިނުން ފެށިގެން ފަހަތަށް ޖެހި ބުރަކޮށް މަސައްކަތް ކުރާ "ވޯކް އެތިކްސް" ރަނގަޅު ފިލޯސަފީއެކެވެ. ޓޮޓެންހަމްގައި އެވަރެޖް ޓީމެއް ގޮވައިގެން ޗެމްޕިއަންސް ލީގުގެ ފައިނަލަށް ޕޮޗެޓީނޯ ދިޔައީ މަސައްކަތުގެ ރޭޓް މަތި ޓީމެއް ބިނާކޮށްގެންނެވެ. އޭނާއަށް ޕީއެސްޖީގައި އެކަން ކުރެވޭނެ މަގެއް އަދި ނެތެވެ. ޕީއެސްޖީގެ ސުޕަސްޓާރުން މެންޓަލީ އެ މަސައްކަތަށް އަދި ތައްޔާރެއް ނޫނެވެ.\nޕީއެސްޖީގެ މެދުތެރެއިންނާއި ފަހަތުންވެސް މެޗު ތެރޭގައި ޝަކުވާ ކުރިތަން ފެނުނެވެ. ފޯވަޑް ލައިން މަސައްކަތް ނުކުރާތީ ގިނަ ފަހަރުތަކެއްގައި ޑިފެންސުންނާއި މެދުތެރެއިން ޝަކުވާ ކުރިތަން ފެނުނެވެ. މެޗަށްފަހު ކުޅުންތެރިންނާއި ކޯޗުގެ މޫނުމަތިންވެސް މާޔޫސްކަން ފެނުނެވެ. އެހެން ނަމަވެސް ޕޮޗެޓީނޯ އަށް އަދި އިތުރު ގޮތެއް ނެތެވެ. އޭނާގެ އަމިއްލަ ފިލޯސަފީއަށް ޕީއެސްޖީ ބައްޓަން ކުރުމަށް ނުފޫޒާއި ކުޅުންތެރިންގެ ފެންވަރު ވަރަށް ބޮޑަށް ހުރަސް އަޅައެވެ.\nމެޗުގެ މަންޒަރާއެކު ޕީއެސްޖީން ކޯޗަކަށް މަސައްކަތް ކުރުން އެކަށީގެންވެއެވެ. ޕޮޗެޓީނޯއާއެކު ކްލަބުގެ ޓާގެޓްތަކަށް ނުދެވޭނެ ކަމަށް މިހާރު ބެލެވެން ފަށައިފިއެވެ. ގާޑިއޯލާގެ ސިޓީން ނަގައިދިނީ އަގުހުރި ފިލާވަޅެކެވެ. ޓީމު ޓީމަކަށް ވާނީ އިރުޝާދާ އެއްގޮތަށް، ކޯޗުގެ ސިކުނޑިއާ އެއްގޮތަށް މަސައްކަތް ކޮށްގެން ކަމެވެ. ހުނަރަށްވުރެ ޓީމު މުހިއްމު ވާނެ ކަމެވެ.\nގުޅޭ ޓެގު ޕީއެސްޖީ ފުޓްބޯޅަ ޔޫއެފާ ޗެމްޕިއަންސް ލީގު މެންޗެސްޓާ ސިޓީ


ޢަބްދުﷲ ސަޢީދުގެ ޝަރީޢަތް ނިމެންދެން ބަންދުގައި ...\nއެކެއް ފެބްރުއަރީ ގެންނަން ބަޔަކު ވަނީ ...\nއުއްތަމަ ފަނޑިޔާރު އަބްދުﷲ ސައީދުގެ މައްޗަށް އުފުލާފައިވާ ޓެރަރިޒަމްގެ ދައުވާގެ ޝަރީއަތް ނިމެންދެން ޖަލު ބަންދުގައި ބަހައްޓަން ކްރިމިނަލް ކޯޓުން މިއަދު އަމުރުކޮށްފިއެވެ.\nޢަބްދުﷲ ސަޢީދުގެ ޝަރީޢަތް ނިމެންދެން ބަންދުގައި ބެހެއްޓުމަށް ކްރިނިމަލް ކޯޓުން ހުކުމް މިއަދު ބޭއްވި ޝަރީއަތުގެ މަޖިލީހުގައެވެ.\nޢަބްދުﷲ ސާޢީދުގެ މައްޗަށް ދައުލަތުން ވަނީ4ދަޢުވާއެއް އުފުލާފައެވެ. އޭގެ ތެރޭގައި ޓެރަރިޒަމްގެ އަމަލެއް ކުރަން އުޅުނު ކަމުގެ ކުށުގެ ދަޢުވާއާއި އަދުލު އިންސާފު ޤާއިމުކުރުމަށް ހުރަސްއެޅުމުގެ ކުށުގެ ދަޢުވާއާއި ރިޝްވަތު ހިފުމުގެ ކުށުގެ ދަޢުވާއާއި ދައުލަތުގެ މަސައްކަތަށް ހުރަސްއެޅުމުގެ ކުށުގެ ދަޢުވާ ހިމެނެއެވެ.


އައްޑޫ ގަން އެއާޕޯޓު ތަރައްގީ ކުރަން ކުރަންޖެހެނީ ކޮންކަމެއް؟￼\nއައްޑޫ އެއާރޕޯޓު ތަރައްގީ ކުރުމަށް 17 މިލިއަން ޑޮލަރު ނުވަތަ 262 މިލިއަން ރުފިޔާ އިންވެސްޓު ކުރަން ސަރުކާރުން ނިންމާފައިވާ ކަމަށް އިގްތިސޯދީ ވަޒީރު ފައްޔާޒު ވަނީ ދާދިފަހުން ވިދާޅުވެފައިއެވެ.\nރާއްޖޭގެ ނޫހަކަށް ދިން އިންޓަވިއުއެއްގައި ފައްޔާޒު ވިދާޅުވީ ޑީސެންޓްރަލައިޒް ކޮށް ރާއްޖެ ތަރައްގީ ކުރުމަކީ ސަރުކާރުގެ އަމާޒަށް ވާއިރު އެކަން އެންމެ ފުރިހަމައަށް ކުރަން އައްޑޫ ތަރައްގީ ކުރުމުގެ ވިސްނުމާއި ޕްލޭން ސަރުކާރުން އަބަދުވެސް ގެންގުޅުއްވާ ކަމަށެވެ.\nފައްޔާޒު ވިދާޅުވިގޮތުގައި އައްޑޫއަށް ފްލައިޓުތައް އިތުރު ކުރުމުގައި ހުރި ގޮންޖެހުންތަކާއި ހުރަސްތައް ނައްތާނުލައި އައްޑޫ އެއާރޕޯޓު ތަރައްގީ ނުކުރެވޭނެއެވެ. ސަރުކާރުން އައްޑޫ އެއާރޕޯޓުގެ ތަރައްގީއަށް އިންވެސްޓު ކުރަން ނިންމި ސަބަބަކީ ދެންނެވުނު ހުރަސްތައް ނައްތާލައި ފްލައިޓުތައް އިތުރު ކުރުމެވެ.\nމި އިންވެސްޓުމަންޓަކީ އިންޑިއާގެ ލައިން އޮފް ކްރެޑިޓުގެ ދަށުން ނަގާ ލޯނެއް ކަމަށް ވިދާޅުވަމުން ފައްޔާޒު ވިދާޅުވީ އެ އިންވެސްޓްމަންޓާއި އެކު އާއްޑޫ އެއާރޕޯޓާއި އައްޑޫ އަށް ބޮޑެތި އިގްތިސޯދީ ކުރިއެރުންތައް ލިބިގެންދާނެ ކަމަށެވެ.\nއައްޑޫ ގަމު އެއާރޕޯޓަކީ ރާއްޖޭގެ އެންމެ ފުރަތަމަ އިންޓަރނޭޝަނަލް އެއާރޕޯޓެވެ. އެއީ އެންމެ ދުވަސްވީ، ހިންގާތާ އެންމެ ޒަމާންވީ އެއާރޕޯޓެވެ. އެހެނަސް އިނގިރޭސިން ދިޔަފަހުން މިއަދާއި ހަމަޔަށްވެސް އެތަނުގެ ކުރިއެރުން ވަނީ މަޑުޖެހި ހުއްޓިފައިއެވެ. އެކި ސަރުކާރުތަކުން އެކި ވައުދުތައްވެ އެކިއެކި ކަންތައް ކުރަން އުޅެފައިވެއެވެ. އެހެނަސް އެތަނަށް މާބޮޑު ބަދަލެއް މާބޮޑު ތަރައްގީއެއް އައިސްފައި ނުވެއެވެ.\nމަތިންދާ ބޯޓު ތަކުގެ މަގުތަކަށް ބަަލައިލާއިރު މިހާރު ކަންތައް ތަރުތީބުވެފައި އޮންނަގޮތުން އެއާރލައިން ތަކުން މީހުން ރާއްޖެ ގެނައުމުގައި ދާ ހަމައެކަނި މަންޒިލަކީ ވެލާނާ އިންޓަރނޭޝަނަލް އެއާރޕޯޓެވެ. އެތަނުން އެހެން އަތޮޅު ތަކާާއި ރަށްތައް އަދި ރިސޯޓު ތަކަށް މީހުންނާއި ފަތުރުވެރިން ގެންދަނީ ޑޮމެސްޓިކް ފްލައިޓުތަކާއި ސީ - ޕްލޭން ތަކުންނެވެ. އެންމެ ދެކުނުގެ ރަށްތަކާއި ރިސޯޓުތަކަށް ދާމީހުންވެސް ދަނީ މިމަގުންނެވެ. އޭގެ ނަތީޖާއެއްގެ ގޮތުން\nދަތުރުފަތުރު ގިނަ މޫސުމުގައި ފްލައިޓުތަކާއި އައިސްދާ މީހުން ގިނަވެ VIA އެއާރޕޯޓަށް ވެސް ވަރަށް ބާރު￼ ބޮޑުވެގެން ދެއެވެ.\nއައްޑޫ ގަމުގެ އެއާރޕޯޓަކީ ފަތުރުވެރިން އުފުލާ އެއާރލައިން ތަކުގެ މަންޒިލަކަށް ނުވަނީ ކީއްވެ ހެއްޔެވެ؟ އައްޑޫ އެއާރޕޯޓަކީ އެފަދަ މަންޒިލަކަށް ހަދަން ކުރަން ޖެހޭ އެންމެ މުހިއްމު ކަމަކީ ކޮބައި ހެއްޔެވެ؟\nއައްޑޫ އެއާރޕޯޓު އެފަދަ މަންޒިލަކަށް ނުވާ އެންމެ ބޮޑު އެއް ސަބަބަކީ އައްޑޫ އެއާރޕޯޓު އިންޓަރނޭޝަނަލް ވިޔަސް އެތަނުން ދެކުނުގެ އެހެން ރަށްތަކަށް ދާނެ ނުވަތަ ދެވޭނެ ފަސޭހަ މަގުތަކެއް ނެތުމެވެ. ނަތީޖާއެއްގެ ގޮތުން ސީދާ އައްޑޫއަށް ދާމީހުން ފިޔަވައި އެހެން ބަޔަކަށް އައްޑޫ މަގުން ދިޔުމުގެ މާބޮޑު ފުރުސަތެއް މާބޮޑު\nވީމާ އައްޑޫ އެއާރޕޯޓު ތަރައްގީކޮށް އެތަނުގެ ބޭނުން ބޮޑު ކުރަން ބޭނުންވާނަމަ ކުރަން ޖެހޭ ކަމަކީ އައްޑޫ އެއާރޕޯޓާއި ސަރަހައްދުގެ އެހެން އެއާރޕޯޓުތައް އަދި ރިސޯޓުތައް "ގުޅުވުމެވެ". އައްޑޫ ގަން އެއާރޕޯޓުން ސަރަހައްދުގެ އެހެން އެއާރޕޯޓު ތަކާއި ރިސޯޓު ތަކަށް ފަސޭހައިން ދެވޭނެ މަގާއި ގޮތްތަށް ހަމަޖެއްސުމެވެ. މިކަންކަން މިގޮތަށް ތަރުތީބު ކުރެވިއްޖެނަމަ މިހާރު ވެލާނާ އެއާރޕޯޓަށް އައިސް ދެކުނުގެ ރިސޯޓުތަކަށްދާ ފަތުރުވެރިންނަށް ސީދާ އައްޑޫއަށް އައިސް ދެކުނުގެ ރިސޯޓުތަކާއި ރަށްތަކަށް ފަސޭހަ ކަމާއިއެކު ދެވޭނެއެވެ.\nމީހެން މިކަން ކުރެވޭގޮތް ހަމަޖެހުމަކީ ފަތުރުވެރިންނަށްވެސް ލިބޭނެ ބޮޑު ލުއިއެކެވެ. ސަބަބަކީ އައްޑޫ މަގުން ދެކުނުގެ މަންޒިލް ތަކަށް ދާނަމަ މާލެ މަގުން ދިޔުމަށްވުރެ ގާތްގަނޑަކަށް ދެގުނަ އަވަސްވެފައި އަގުވެސް ހެޔޮވާނެތީއެވެ. މީގެ އިތުރުން އައްޑޫ މަގުން ދާ ފްލައިޓުތައް އިތުރުވީމައި މާލޭ އެއާރޕޯޓަށް ވެސް ވަރަށް ބޮޑަށް ލުއި ވެގެން ދާނެއެވެ. އަދި ހަމައެހެންމެ ދެންނެވުނުހެން ވަގުތު ސަލާމަތްވެވި އަގު ކުޑަކުރެވޭނަމަ އަންނަ ފަތުރުވެރިން އިތުރުވެ ދެކުނުގެ މަންޒިލް ތަކުގެ ފަތުރުވެރިކަންވެސް ކުރިއަރައިގެން ދާނެއެވެ.\nމިކަންތައް ހަމަޖެއްސުމަށް ފަހު އެއާރލައިންތައް އައްޑޫއަށް ގެނައުމަށް ގަން އެއާރޕޯޓުގެ އަގުތަށް މިހާރަށްވުރެ އަދި VIA އަށްވުރެ ކުޑަވެސް ކުރެވިދާނެއެވެ. ދާނެ އެހެން މަންޒިލްތައް ހަމަޖެއްސުމަށްފަހު ވެލާނާ އިންޓަރނޭޝަނަލް އެއާރޕޯޓުގެ އަގުތަކާއި ފީތައްް މިހާރަށްވުރެ ބޮޑު ކުރުމަކީވެސް ހަމަ އެންމެ ރަނގަޅު ކަމެކެވެ. އޭރުން VIA އަށް ފްލައިޓުތައް މަދުވިޔަސް އާމްދަނީ މަދުނުކޮށް ހިފެހެއްޓޭނެވެ.\nސްރިލަންކަން އެއާރ ލައިން އިން ކޮލަމްބޯއިން އައްޑޫ ގަމަށް ދަތުރުކުރާތާ ދުވަސްކޮޅެއް ވެއްޖެއެވެ. އެހެނަސް ޑިމާންޑު ދަށްކަމުގެ ޝަކުވާ މިހާރުވެސް އަންނަނީ ކުރަމުންނެވެ. މީގެ އެންމެ ބޮޑު ސަބަބަކީވެސް ކުރިން ދެންނެވުނުހެން އައްޑޫ އާއި ސަރަހައްދުގެ އެހެން ތަންތަނާއި ގުޅިފައި ނެތުމެވެ. ސަރަހަދުގެ ރޫޓުތައް އިތުރުކުރެވޭތޯ ސްރީލަންކަން އިން މިހާރުވެސް ދަނީ މޯލްޑިވިއަން އާއި މަންތާ އެއާރ އާއި ވާހަކަ ދައްކައި މަޝްވަރާ￼ ކުރަމުންނެވެ.\nވީމާ ކިތަންމެ ބޮޑު އިންވެސްޓެއްކޮށް ހަމައެކަނި "އިންފްރާ ސްޓަރކްޔާ" ވަރުގަދަ ކުރިއަސް އައްޑޫ އެއާރޕޯޓު ކުރިއަރައިގެނެއް ނުދާނެއެވެ. އައްޑޫ އެއާރޕޯޓު ތަރައްގީ ކުރެވޭނީ އެ އެއާރޕޯޓުގެ ޑިމާންޑު ނުވަތަ ބޭނުން ބޮޑު ކުރެވިގެންނެވެ. އެކަން އެގޮތަށް ކުރަން އެންމެ މުހިއްމީ އައްޑޫ އާއި ސަރަހައްދުގެ އެހެން އެއާރޕޯޓުތަކާއި ގުޅުވައިލުމެވެ.\nއައްޑޫ އާއި އެތަންތަނުގެ މެދުގައި ޝެޑިއުލް ދަތުރުތައް ފަށައި ގިނަކުރުމެވެ. ސަރުކާރުން އައްޑޫ އެއާރޕޯޓު ތަރައްގީއަށް އިންވެސްޓު ކުރާއިރު މިކަމަށް އަހަމިއްޔަތުކަން ދީގެން އެކަން ކޮށް، މި ހުރަސްތައް ނައްތާލެވިއްޖެ ނަމަ އެ އިންވެސްޓުމަންޓުގެ ފައިދާ ކުރާނެއެވެ. މިނިސްޓަރ ފައްޔާޒު ވެސް ވިދާޅުވި ފަދައިން އޭގެ ފައިދާ މުޅި އައްޑޫ އާއި އެސަރަހައްދަށް ކުރާނެއެވެ.\nއިސްރާއީލްގެ ގައުމީ އެއާރ ލައިންގެ ވެރިއަކަށް 27 އަަހަރުގެ ދަރިވަރެއް￼\nބޯޑަރު ހުޅުވިތާ ދެވަނަ މަހު ރާއްޖެއައި ދަތުރުވެރިންގެ އަދަދު %69 އިތުރު


Sample thah Male' fonuwaalevifa nuvaathee miadhu ehves natheeja eh nulibeyne! ސާމްޕަލްތައް މާލެ ނުފޮނުވޭތީ މިއަދު އެއްވެސް ނަތީޖާއެއް ނުލިބޭނެ! – Meedhoo Times Sample thah Male' fonuwaalevifa nuvaathee miadhu ehves natheeja eh nulibeyne!\nސާމްޕަލްތައް މާލެ ނުފޮނުވޭތީ މިއަދު އެއްވެސް ނަތީޖާއެއް ނުލިބޭނެ!\nJuly 9, 2021 | އިބްރާހިމް ރަފްހާން\nފައިލް ފޮޓޯ: ރ. މީދޫއިން ރެންޑަމް ސާމްޕަލް ނެގުމުގެ ތެރެއިން\nޖުލައި7ވަނަ ދުވަހު ނެގި ސާމްޕަލްތައް ޓެސްޓުކުރުމަށް އިއްޔެ މާލެ ފޮނުވާލެވިފައިނުވާތީ، މިއަދު އެއްވެސް ނަތީޖާ އެއް ނުލިބޭނެކަމަށް މަޢުލޫމާތު ލިބިއްޖެއެވެ.\n7 ވަނަ ދުވަހު ނެގި 22 ސާމްޕަލް އިއްޔެ އުނގޫފާރަށް ފޮނުވާލިކަމަށް ރ. މީދޫ ސިއްޙީ މަރުކަޒުން ވަނީ މަޢުލޫމާތުދީފައެވެ. އެހެންނަމަވެސް އުނގޫފާރު ރީޖަނަލް ހޮސްޕިޓަލުން ބުނީ، ސާމްޕަލްތައް އިއްޔެ މާލެ ފޮނުވާލެވިފައިނުވާކަމަށާއި ފޮނުވާނުލެވުނީ އިފުރު އެއާޕޯޓުންވެސް އަދި ކުޑަފުށި ރިޒޯޓުންވެސް އެއްވެސް ފްލައިޓެއް މާލެއަށް ދަތުރުކުރާ ގޮތަށް ޝެޑިއުލްކޮށްފައި ނެތުމުންކަމަށެވެ.\nމާލެ ފޮނުވާލެވިފައިނުވާ ސާމްޕަލްތައް މިއަދު މެންދުރު 14:45 އަށް ޝެޑިއުލްކޮށްފައިވާ ފްލައިޓަކުން މާލެ ފޮނުވާލުމަށް ތައްޔާރުވަމުންދާ ކަމަށް އުނގޫފާރު ރީޖަނަލް ހޮސްޕިޓަލުން މަޢުލޫމާތުދެއެވެ.\nއަތޮޅުގެ ރަށްތަކުން ނަގާ ސާމްޕަލްތައް އުނގޫފާރަށް ފޮނުވުމުން ސާމްޕަލްތައް މާލެ ފޮނުވުމުގެ މަސައްކަތް ކުރަމުން ގެންދަނީ އުނގޫފާރު ރީޖަނަލް ހޮސްޕިޓަލުންނެވެ.\nރ. މީދޫގައި މިހާރު ކޯވިޑް ފެތުރެމުންދާއިރު އިއްޔެއާއި ހަމައަށް 43 މީހަކު ވަނީ ކޯވިޑަށް ފައްސިވެފައެވެ. އަދި ފައްސިވި ފަރާތްތަކާއި ގާތުން ބައްދަލުވި 280 އަށްވުރެ ގިނަ މީހުން އެކަހެރިކުރެވިފައިވާކަން ފާހަގަކޮށްލެވެއެވެ.


ޚަބަރު - މިނިސްޓަރ އޮފް ހަޔަރ އެޑިއުކޭޝަން ޑރ.އިބްރާހިމް ޙަސަންއާއި މިނިސްޓަރ އޮފް ކޮމިއުނިކޭޝަން، ސައިންސް އެންޑް ޓެކްނޮލޮޖީ މުޙައްމަދު މަލީހް ޖަމާލް އާއި ބައްދަލުކުރައްވައިފި\nމިނިސްޓަރ އޮފް ހަޔަރ އެޑިއުކޭޝަން ޑރ.އިބްރާހިމް ޙަސަންއާއި މިނިސްޓަރ އޮފް ކޮމިއުނިކޭޝަން، ސައިންސް އެންޑް ޓެކްނޮލޮޖީ މުޙައްމަދު މަލީހް ޖަމާލް އާއި ބައްދަލުކުރައްވައިފި\nމިނިސްޓަރ އޮފް ހަޔަރ އެޑިއުކޭޝަން ޑރ. އިބްރާހިމް ޙަސަންއާއި މިނިސްޓަރ އޮފް ކޮމިއުނިކޭޝަން، ސައިންސް އެންޑް ޓެކްނޮލޮޖީ މުޙައްމަދު މަލީހް ޖަމާލް އާއި އެކު ދެ މިނިސްޓްރީގެ އިސްވެރިން ބައްދަލުކުރައްވައިފިއެވެ.\nމި ބައްދަލުވުމުގައި މައިގަނޑު ގޮތެއްގައި މަޝްވަރާ ކުރެވުނީ "ނިރު ޕޯޓަލް" މެދުވެރިކޮށް މިނިސްޓްރީ އޮފް ހަޔަރ އެޑިއުކޭޝަނުން ކުރަމުންދާ މަސައްކަތަތްތަކަށް ދިމާވެފައިވާ ދަތިތައް ހައްލު ކުރުމާއި ޕޯޓަލް ބޭނުން ކުރުމުގައި އިތުރު ފަސޭހަތަކެއް ލިބޭނެ ބދަލުތަކެއް ގެނައުމާއި ބެހޭ ގޮތުންނާއި މިނިސްޓްރީ އޮފް ހަޔަރ އެޑިއުކޭޝަންގެ "މައިއެޑިއު ޕޯޓަލް" ބޭނުންކުރުމުގައި ދަރިވަރުންނަށް ހުރި ދަތިތައް ހައްލު ކުރުމާއި ޕޯޓަލް އިތުރަށް ފުރިހަމަކުރުމަށް ގެނެވިދާނެ ބަދަލުތަކާއި ބެހޭ ގޮތުންނެވެ.\nއަދި މިނިސްޓްރީ އޮސް ކޮމިއުނިކޭޝަން، ސައިންސް އެންޑް ޓެކްނޮލޮޖީގެ މިނިސްޓަރ މުޙައްމަދު މަލީހް ޖަމާލް އަށާއި މިނިސްޓްރިގެ އިސް މުވައްޒަފުން އަދި އެން.ސީ.އައި.ޓީ ގެ މުވައްޒަފުން ޕޯޓަލްތައް ފަރުމާ ކުރުމުގައި ދެއްވި އެހީތެރިކަމާއި އެއްބާރުލެއްވެމަށް މިނިސްޓަރ ޑރ. އިބްރާހިމް ޙަސަން ޝުކުރު އަދާކުރެއްވިއެވެ.\nމި ޚަބަރު ޝާއިޢުކުރީ 05/07/2020


SunOnline: Avatterin dheke loabivun\nއަވައްޓެރިން ދެކެ ލޯބިވުން\nއ 24 Jan 2019, 10:20\nވީއައިއޭގައި އަލަށް އަޅާ ރަންވޭގައި ތާރުއަޅައި ނިންމާފައި -- ފައިލް ފޮޓޯ/ވީއައިއޭ\nތިމާގެ އަވަށްޓެރިން ދެކެ ލޯބިވުމަކީ ރަނގަޅު ކަމެކެވެ. ހުރިހާ ދީނެއްގައި ވެސް އަދި ހުރިހާ މަޒްހަބެއްގައި ވެސް އަވައްޓެރިންނަށް ރަނގަޅަށް ކަންތައް ކުރުމަކީ ރިވެތި އަޚްލާޤް ކަމުގައި ބެލެވެ އެވެ. އަވައްޓެރިން ފެށެނީ ތިމާ ދިރިއުޅޭ ގޭގެ ކައިރީގައި ހުންނަ ގެތަކުގައި ދިރިއުޅޭ މީހުންނާ ހިސާބުންނެވެ. އެހެން ގޮސް ތިމާގެ ޤައުމުގެ ކައިރީގައި ހުންނަ ޤައުމުތަކަކީ ވެސް އަވައްޓެރިން ކަމުގައި ބެލެ އެެވެ. އަވައްޓެރި ޤައުމުތަކެވެ. އަވައްޓެރި ޤައުމުތަކާ އެކު ވެސް ރަނގަޅު ގުޅުމެއް ނުބޭއްވޭ ކަމަށްވާ ނަމަ، ދިރިއުޅޭ ގޭގެ ކައިރީގައި އުޅޭ އަވައްޓެރިންނާ ގުޅުން ބަދަހި ނުކުރުމުން ނުކުންނަ ކަހަލަ އުނދަގޫ ކަންތަައްތަކެއް ކުރިމަތިވުމަކީ ކައިރި ކަމެކެވެ. ދިރިއުޅުން ފަސޭހަ ނުވެ ހިގައިދާނެ އެވެ.\nރާއްޖެ ކަހަލަ ކުޑަ، ދުނިޔޭގެ ނިސްބަތުން އާބާދީ ކުޑަ، ބިން ކުޑަ، ވަސީލަތްތައް މަދު ޤައުމެއްގައި ރަޙްމަތްތެރި ކަމުގެ އަތެއް އަޅުގަނޑުމެން ނަށް ދިއްކޮއްލާ ކޮންމެ ފަރާތަކާ ގުޅުން ބޭއްވުން ބޭނުންތެރި އެވެ. އަދި އެ ފަރާތަކުން އަޅުގަނޑުމެންނަށް އެހީއެއް ވެދޭން ހުށައަޅައިފި ނަމަ އުފަލާ އެކު އެ އެހީއެއް ޤަބޫލު ކުރެ އެވެ. މާލީ ދަތިކަން ބޮޑު ދުވަސްވަރުގައި، އެ އެހީއާ އެކު އެދޭ ކޮންމެ ކަމަކަށް އާ ބަސް ބުނެވެ އެވެ. ސިޔާސީ ދާއިރާގައި އުޅޭ ފުންނާބު އުސް މީހުންގެ ސިޔާސީ މުސްތަޤްބަލް އުޖާލާ ވާ ކަހަލަ ކަމެއް ކޮށްދީފައި އޮތް ކަމުގައިވާ ނަމަ ނުވަތަ ކޮށްދެމުން ގެންދާ ކަމުގައި ވަނީ ނަމަ "އެޅިހާ ބަތަކަށް ރިހަ" އެވެ. ޙާލަތު މަޖުބޫރު ކުރުވަނީ އެވެ. ސިޔާސީ ގޮތުން ވަކި ބަޔަކާ އެކު ގުޅުން ކަނޑާލުމަށް އެދިއްޖެ ހިނދެއްގައި ބަލާލުމެއް ނެތި އެކަން ވެސް ކޮށްދެ އެވެ. އެބަޔަކާ މެދު އެއްވެސް މައްސަލަ އެއް އޮވެގެންނެއް ނޫނެވެ. އެކަމުގެ މަޤްޞަދު ގިނަ ފަހަރު ގުޅުން ކަނޑާލެވުނު ފަރާތަކަށް ވެސް ނޭނގެ އެވެެ. އެހީ ދިން ފަރާތުން ބޭނުންވާ ގޮތަށް، އެެއްވެސް ވިސްނުމެއް، ބަލާލުމެއް ނެތި އެ ބަޔަކާ ރުޅިވަނީ އެވެ. އެހެންނަމަވެސް ބައެއް ކަންކަމުގައި އަޅުގަނޑުމެން ކެރިގެން ނޫނެކޭ ބުނަމު އެވެ.\nޤައުމުގެ ރައްކާތެރި ކަމާއި އިންޑިއާ ކަނޑުގެ ސަރަހައްދުގެ ސަލާމަތަށް ބަލައިފަ އެވެ. ރާއްޖޭގައި ބޭރުގެ އަސްކަރީ މަރުކަޒެއް ބޭއްވުމަށް އަޅުގަނޑުމެން ދެކޮޅެވެ. ކޮން ކަހަލަ ހިތްވަރު ގަދަ ނިންމުމެއްތޯ އެވެ؟\nއަސްކަރީ މަރުކަޒެއް ރާއްޖޭގައި ބޭއްވުމަށް ބޭނުން ވަނީ މި ސަރަހައްދުގައި ހިނގާ ފާނެ ހަނގުރާމަކުޅިވަރުގެ ޙަރަކާތްތައް ދެނަގަތުމަށެވެ. އަޅުގަނޑުމެންގެ އަމިއްލަ ރައްކާތެރި ކަމަށް ޓަކައި، އަޅުގަނޑުމެންގެ އަމިއްލަ ފައިދާ އަށްޓަކައި، އެކުވެރި ހެޔޮ އެދޭ ޤައުމަކުން އެ ތަނުގެ ހަނގުރާމަ މަތީ ބައެއް މެޝިނު ރާއްޖޭގައި ބަހައްޓައި، އެ ޤައުމުގެ އަސްކަރިއްޔާގެ ފަސްދޮޅަހަކަށް މީހުން ރާއްޖޭގައި ތިބެވޭ ގޮތަށް އޮތުމަކީ ޤައުމަށް ފައިދާ ހުރިކަމެއް ކަމުގައިވެ އެވެ.\nމި ސަރަހައްދުގައި އަސްކަރީ ގޮތުން ހިންގާ ކަންތައްތައް ބެލޭނެތީވެ އެވެ. އެއީ ކުޑަ ޚަރަދަކުން ބާއްވާ، "ދުނިޔެއަށް ހިމޭން" އަސްކަރީ މަރުކަޒެކޭ ބުނުމަކީ އަޅުގަނޑުމެންނަށް އެންމެ ހެޔޮ އެދޭ އަވައްޓެރިންނަށް ބުނެވޭ ވަރަށް ބޮޑު ކުޑައިމީސް ބަހެކެވެ. އެ މީހުން ރާއްޖޭގެ ސަރަހައްދުގައި ހިނގާ ޙަރަކާތްތައް ބެލުމަށް ދުއްވާ ދުއްވުމުގައި އަޅުގަނޑުމެންގެ މީހުން ބައިވެރި ނުކުރާ ނަމަ އެއީ ވެސް ރައްކާތެރި ކަމުގެ ފިޔަވަޅެކެވެ.\nކަމެއް ދިމާވާނީ އެނގިގެން ނެއް ނޫނެވެ. ކުއްލި އަކަށް ދިމާވާ ކަމަކުން އެ ފަދަ ދަތުރެއްގައި ބައިވެރިވާ އަޅުގަނޑުމެންގެ އަސްކަރީ އަކަށް ގެއްލުމެއް ލިބިއްޖެ ނަމަ އެއީ އަޅުގަނޑުމެންނަށް ލިބޭނޭ ވަރަށް ބޮޑު ދެރަ އެކެވެ. އަޅުގަނޑުމެންގެ ލޯބިވާ އަވައްޓެރި ޤައުމުގެ އަސްކަރީން ތިބޭ ތަންތަނަށް އަޅުގަނޑުމެންގެ އަސްކަރީން ނަށް ނުވަދެވޭ ގޮތަށް އޮތުމަކީ ވެސް ވަރަށް ރަނގަޅު ކަމެކެވެ. ބައެއް ފަހަރަށް އެތަން ތަނަށް ވަދެ އުޅޭ އިރު ފެންނަ މަންޒަރުތަކުން އަޅުގަނޑުމެންގެ ޢަޤީދާއާ ފުށުން އަރާނެ ތީވެ އެވެ. މިއީ ދެ އަހަރުން ދެ އަހަރަށް އާ ކުރުމަށް ސޮއި ކުރެވިފައި އޮތް އެއްބަސްވުމެއް ކަމުގައިވެ އެވެ. އެއްބަސްވުމުގެ މުއްދަތު ހަމަވުމަށް ފަހުން އަލުން އެއްބަސްވުމަކަށް އައުމަށް ބޭނުން ނުވެއްޖެ ނަމަ ވާނީ ކިހިނެއްތޯ އެވެ؟ އަސްކަރީ ހެލިކޮޕްޓަރުތައް ފޮނުވި ޤައުމަށް އަނބުރާ ގެންދިއުމަށް އެންގުމުންވީ ގޮތަށެވެ.\nއަޅުގަނޑުމެންގެ ގިނަ އަވައްޓެރި ޤައުމުތަކަކީ ހުރިހާ ގޮތަކުން ވެސް އަޅުގަނޑުމެންނަށް ވުރެ ފެންވަރު ރަނގަޅު ޤައުމުތަކެވެ. މިހެންވުމާ އެކު ބައެއް ކަންކަން ރަނގަޅު ކުރުމުގެ ނިޔަތުގައި ބައެއް ތަންތަން ހިންގުމަށް ބައެއް އަވައްޓެރި ޤައުމުތަކުގެ ކުންފުނިތަކާ ހަވާލު ކުރެ އެވެ. ވަރަށް ގިނަފަހަރު އެކަމުން ލިބެނީ ވަރަށް ހިތި ނަތީޖާ އެވެ. މި ނުބައި ތަޖުރިބާގެ ލާމަސީލު މިސާލަކީ އަޅުގަނޑުމެންގެ ފުރަތަމަ ބައިނަލްއަޤްވާމީ އެއަރޕޯޓެވެ.\nއެއަރޕޯޓު ތަރައްޤީކޮށް ހިންގުމަށް ހަވާލު ކުރެވުނު ކުންފުނިން ހަމަ އެކަނި އެއަރޕޯޓު ތަރައްޤީ ނުކޮށް ތިބީއަކީ ނޫނެވެ. ސަރުކާރަށް ޓެކްސްގެ ގޮތުގައި ދައްކަން ޖެހޭ ފައިސާ ވެސް ނުދައްކަ އެވެ. އެއަރޕޯޓު ހިންގުން ބޭރު ފަރާތަކާ ހަވާލު ކުރުމާ އެކު ޢާއްމު ރައްޔިތުން ނަށް ޑޮލަރު ލިބުމުގެ އުނދަގޫ އުފުއްލަން ޖެހުނެވެ. ޑޮލަރު ޢާއްމުކޮށް ލިބެން ހުންނަ އަގު މައްޗަށް ދިޔަ އެވެ. އެހެންނަމަވެސް އެތަން ކުއްޔަށް ދިން މީހުން މިހާރު ވެސް ބުނަނީ އެއީ ވަރަށް ރަނގަޅު ނިންމުމެއް ކަމުގަ އެވެ. ދެކޮޅު ފެންނަން އޮންނަ އިރުގައި ވެސް މެ އެވެ.\nއެތައް ސަތޭކަ މިލިއަން ޑޮލަރު ޚަރަދުކޮށްގެން ބޮޑުކުރަމުން ދާ ވެލާނާ އިންޓަރނޭޝަނަލް އެއަރޕޯޓުގެ ފެންވަރެއް ނެތް ވާހަކަ ދައްކާ އަޑު އިވެން ފަށައިފި އެވެ. އަދި އެތަން ހަދާ ނުނިމެ އެވެ. ލަފާ ކުރެވޭ ގޮތުގައި އަނެއްކާވެސް އެތަން އަވައްޓެރި ޤައުމަކަށް ކުއްޔަށް ދިނުމުގެ ވިސްނުމެއް ސިކުނޑީގެ ތެރޭގައި އެނބުރެނީ އެވެ.\nއަޅުގަނޑުމެން ބޭރުގެ ފަރާތްތަކުން ލޯނު ނަގައިގެން ހަދާ އަގުބޮޑު ތަންތަން ބޭރުގެ ފަރާތްތަކަށް ކުއްޔަށް ދިނުމަކީ ރައްޔިތުންނަށް ފައިދާވާނެ ސިޔާސަތެއް ނޫނެވެ. ރާއްޖޭގައި ތަފާތު ފަންނުގައި ކިޔަވައިގެން ތިބި މީހުން މިހާރު ވަރަށް ގިނަ އެވެ. މީގެ ތެރެއިން ބައެއް މީހުންނަށް ރަނގަޅު ވަޒީފާއެއް ނުލިބިގެން ވެސް އުޅެ އެވެ. ކޮންމެ އަހަރަކު ބޭސްވެރިކަން ކިޔަވައިގެން ވެސް ރާއްޖެއަށް އެތައް ބައިވަރު ޑޮކްޓަރުންނެއް އާދެ އެވެ.\nއަޅުގަނޑުމެންގެ ބައެއް އަވައްޓެރި ޤައުމުތަކުގެ ފެންވަރަށް، އަޅުގަނޑުމެންގެ ބޭނުންތަކަށް ފުދޭވަރަށް ގިނަ ފަންނުތަކުގައި ކިޔަވައިގެން ތިބި މީހުން ރާއްޖޭގައި އަދި މަދު ކަމަށް ވެދާނެ އެވެ. އެހެންނަމަވެސް ރާއްޖޭގައި އެކަށީގެންވާ ވަޒީފާ އެއް، އެކަށީގެންވާ މުސާރައަކާ އެކު، އެކަށީގެންވާ މިނިވަންކަމާ އެކު ލިބުމުގެ ފުރުޞަތު ހަނިކަމުން، އެމީހުންނަށް ލިބިފައިވާ ޢިލްމާއި، ހޯދާފައިވާ ހުނަރުގެ އަގު ވަޒަންކުރާ ޤައުމުތަކުގައި މަސައްކަތްކުރާ ދިވެހިން ބައިވަރެވެ.\nތެދުފުޅެކެވެ. ސަރުކާރުގެ ބޮޑު ހޮސްޕިޓަލުން އަޅުގަނޑުމެން ބޭނުންވާ ސިއްޙީ ހުރިހާ ޚިދުމަތެއް، އަޅުގަނޑުމެން ބޭނުންވާ ފެންވަރެއްގައި ނުދެވެ އެވެ. އެކަމަކު އެއީ ސަރުކާރުގެ ހޮސްޕިޓަލެކެވެ.\nމި ސަރަހައްދުގެ ބައެއް ޤައުމުތަކުގެ ބައެއް އަމިއްލަ ހޮސްޕިޓަލުތަކަށް ވުރެ އަޅުގަނޑުމެންގެ ސަރުކާރުގެ ހޮސްޕިޓަލުގެ ސާފު ތާހިރުކަމާއި ބޭރު ފެށުން ފެންނަ ފެނުން ހާސް ބައި ރީއްޗެވެ. ބޭރުން ބަލާލާ ބަލާލުމުގައި ބައެއް ޑިޕާޓުމެންޓުތައް ވައްތަރުވާން އުޅެނީ ބަމްރަންގުރާޑް އާއި ބޭންކޮކް ހޮސްޕިޓަލާ އެވެ. އެތެރޭގެ މަސައްކަތާ ބެހޭ ގޮތުން އެއްޗެއް ދަންނަވާކަށް ނޭގެ އެވެ. އެހެންނަމަވެސް ބައެއް ބަލިތަކަށް ފަރުވާ ހޯދުމަށް ބައެއް އަވައްޓެރި ޤައުމަށް، ބައެއް ބަލި މީހުން ދިއުމުން ރާއްޖެ އިން ފަރުވާ ނުހޯދީ ކީއްވެތޯ ސުވާލު ކުރާ ކަމުގައިވެ އެވެ. ރާއްޖޭގައި މަސައްކަތް ކުރާ މޮޅެތި ދިވެހި ޑަކްޓަރުން ދަންނަ މީހުންނެވެ.\nމިހެން ކަން އޮތް އިރު ބޮޑު ލޯނެއް ނަގައިގެން އަގު ބޮޑުކޮށް ހަދާ ފައި ހުރި ރީތި ދަރުމަވަންތަ ހޮސްޕިޓަލު، އަވައްޓެރިން ދެކެ ކިތަންމެ ލޯބިވިޔަސް، އަވަށްޓެރި ޤައުމަކަށް ދިނުމަކީ ކުރަން ހެޔޮވާ ވަރުގެ ކަމެއް ނޫނެވެ. އަނެއްކާ ވެސް މިހާރު މި އުޅެނީ އަވައްޓެރިންނަށް ތަންތަން ދިނުމުގެ ބަލިގަނޑު ހިލިގެން ނެވެ.\nއެ ހޮސްޕިޓަލުގެ ބައެއް ތަންތަން ދުށް މީހަކު ބުނި ގޮތުގައި ރައީސުލްޖުމްހޫރިއްޔާ އަށް ޚާއްޞަކުރެވިގެން ހަދާފައި ހުރި ބަޔަކީ ވެސް ބޮޑު އެޕާޓުމެންޓެއްވަރުގެ ތަނެކެވެ. ކަނޑުގެ ރީތި މަންޒަރު ފެންނަ ތަނެކެވެ. ބޭހަކާއި ނުލައި ވެސް ބައްޔަށް ޝިފާ ލިބޭވަރުގެ ހިތްގައިމު ތަނެކެވެ. އަޅުގަނޑުމެންގެ ތެރޭގައި ހިންގުންތެރިން ވެސް އެބަ ތިއްބެވެ. އެ މީހުންގެ ކުޅަދާނަކަން ފެންނާނީ އެމީހުންގެ ކުޅަދާނަކަން ދައްކަން ފުރުޞަތު ދިނުމުންނެވެ.


STO in vikkaa theluge agu anehkaaves bodu kohfi - One Online\nފިއުލް ސަޕްލައިމޯލްޑިވްސް، އެފްއެސްއެމްގެ އީޒީފިލް ޕެޓްރޯލް ޝެޑް -- ވަން ފޮޓޯ: މުހައްމަދު ހައްޔާން\nއެސްޓީއޯއިން ވިއްކާ ތެލުގެ އަގު އަނެއްކާވެސް ބޮޑުކޮށްފި\nއެސްޓީއޯއިން ވިިއްކާ ތެލުގެ އަގު އަނެއްކާވެސް ބޮޑު ކޮށްފިއެވެ.\nއެސްޓީއޯއިން ބުނީ ފާއިތުވި ދެ މަސް ދުވަހުގެ ތެރޭގައި ދުނިޔޭގެ ބާޒާރުގައި ތެލުގެ އަގު ވަރަށް ބޮޑަށް އުފުލިފައިވާ ކަމަށެވެ. އެގޮތުން ދުނިޔޭގެ ބާޒާރުގައި ތެލުގެ އަގު، ފާއިތުވި ހަތް އަހަރު ދުވަހު ބޮޑުނުވާ މިންވަރަށް ބޮޑުވެފައިވާ ކަމަށް އެސްޓީއޯއިން ބުންޏެވެ.\nދުނިޔޭގެ ބާޒާރުގައި ތެލުގެ އަގަށް އައިސްފައިވާ ބޮޑު ބަދަލާއެކު، އެ ކުންފުނިން ފޯރުކޮށްދެމުން އަންނަ ތެލުގެ ހިދުމަތް ދެމެހެއްޓެނިވި ގޮތެއްގައި ގެންދިއުމަށްޓަކައި މާދަމާއިން ފެށިގެން ފިއުލް ސަޕްލައި މޯލްޑިވްސްގެ ޝެޑްތަކުން ވިއްކާ ތެލުގެ އަގަށް ބަދަލުގެނައުމަށް ނިންމާފައިވާ ކަމަށް އެސްޓީއޯއިން ބުންޏެވެ.\nމި ބަދަލާއެކު އެސްޓީއޯއިން ޑީސަލް ލީޓަރެއް ދެން ވިއްކާނީ 11.84 ރުފިޔާއަށެވެ. ޕެޓްރޯލް ލީޑަރެއް ވިއްކާނީ 11.16 ރުފިޔާއަށެވެ. މިހާރު އެސްޓީއޯއިން ޑީސަލް ލީޓަރެއްގެ ވިއްކަނީ 10.95 ރުފިޔާއަށެވެ. އަދި ޕެޓްރޯލް ލީޓަރެއް ވިއްކާނީ 10.72 ރުފިޔާއަށެވެ.\nއެސްޓީއޯއިން ތެލުގެ އަގު ބޮޑުކޮށްފައިވާއިރު މިއީ މިއަހަރުގެ ތެރޭގައި އެކުންފުނިން ތެލުގެ އަގު ބޮޑުކުރި ހަތަރު ވަނަ ފަހަރެވެ. އެންމެ ފަހުން އެސްޓީއޯއިން ތެލުގެ އަގު ބޮޑު ކޮށްފައިވަނީ މިދިޔަ ޖުލައި މަހުގެ 15 ވަނަ ދުވަހުއެވެ. އޭގެ ކުރިން ޖޫން މަހާއި ފެބްރުއަރީ މަހުގައިވެސް އެކުންފިން ވަނީ ތެލުގެ އަގު ބޮޑުކޮށްފައެވެ.\nގުޅޭ ޓެގު އެސްޓީއޯ ފިއުލްސަޕްލައިސް ތެލުގެ އަގު


ދިވެހިރާއްޖޭގެ ސުޕްރީމް ކޯޓުން ރިޔާސީ އިންތިޚާބު ބާޠިލް ކުރުމަށް ނެރުއްވި ޙުކުމާއި އެ ކޯޓުގެ އަމުރުތަކާއި ގުޅޭގޮތުން އެމްޑީޕީން ނެރޭ ނޫސްބަޔާން – Maldivian Democratic Party\n7 ސެޕްޓެމްބަރު 2013 ވަނަ ދުވަހު ބޭއްވި ރިޔާސީ އިންތިޚާބަކީ އެއިންތިޚާބުގެ ލެޖިޓިމަސީ (ޝަރްޢިއްޔަތު) ގެއްލިފައިވާ ބާޠިލް އިންތިޚާބެއް ކަމަށް ސުޕްރީމް ކޯޓުގެ ނަންބަރު 2013/SC-C/42 ޤަޟިއްޔާއިން ވަނީ ކަނޑައަޅައި ޙުކުމް ކުރައްވާފައެވެ. އެހެންނަމަވެސް، ސުޕްރީމް ކޯޓުން އެޝަރީޢަތް ހިންގާފައިވަނީ ޤާނޫނުއަސާސީއާއި ޤާނޫނާ ޚިލާފު އިޖުރާޢަތުތަކެއްގެ މައްޗަށެވެ. އަދި ޝަރުޢީ އުޞޫލުތަކާވެސް ކަނޑައެޅިގެން ޚިލާފަށެވެ. އަދި އޭގެ އިތުރުން، ރިޔާސީ އިންތިޚާބުގެ ފުރަތަމަ ބުރުގައި ވޯޓުލީ މީހުންގެ ޖުމްލަ ޢަދަދަކީ211,890 މީހުން ކަމަށް އިލެކްޝަންސް ކޮމިޝަނުން ބުނާއިރު، ޤަވާޢިދާ ޚިލާފަށް ވޯޓުލީ މީހުންގެ ޖުމްލަ ޢަދަދަކީ 242 މީހުންކަން ސުޕްރީމް ކޯޓުގެ އެޤަޟިއްޔާގެ ޙުކުމުން ވަރަށް ސާފުކޮށް އެނގެއެވެ. އެހެންކަމުން، އެޢަދަދަކީ އިންތިޚާބުގެ ނަތީޖާއަށް ބަދަލު އަންނާނޭ ޢަދަދެއް ނޫންކަންވެސް އެނގެއެވެ. ވީމާ، އިންތިޚާބުގެ ފުރަތަމަ ބުރުގެ ވޯޓަކީ ބާޠިލް ވޯޓެއް ކަމަށް ސުޕްރީމް ކޯޓުން ކަނޑައަޅާފައިވަނީ ޤާނޫނުއަސާސީއާއި އިންތިޚާބާބެހޭ ޤާނޫނުތަކާ ކަނޑައެޅިގެން ޚިލާފަށެވެ. އެހެންކަމުން ސުޕްރީމް ކޯޓުގެ އެޙުކުމަކީ ޤާނޫނުއަސާސީއާ ޤާނޫނާ ޚިލާފަށް ކޮށްފައިވާ ބާޠިލް ޙުކުމެކެވެ.\nއަދި، ޤާނޫނުއަސާސީއާ ޚިލާފަށް އިންތިޚާބުގެ ފުރަތަމަ ބުރުގެ ވޯޓު ބާޠިލު ކުރެއްވި ޤަޟިއްޔާގައި، 20 އޮކްޓޯބަރ 2013 ވަނަ ދުވަހުގެ ކުރިން އިންތިޚާބުގެ ފުރަތަމަ ބުރު އަލުން ބޭއްވުމަށް އިލެކްޝަންސް ކޮމިޝަންގެ މައްޗަށް ޙުކުމް ކުރެއްވުމުން، އެޙުކުމުގައިވާ ގައިޑްލައިނާ އެއްގޮތަށް އިލެކްޝަންސް ކޮމިޝަނުން ޢަމަލުކުރައްވަމުން ގެންދަވަނިކޮށް، އަނެއްކާވެސްސުޕްރީމް ކޯޓުގެ ނަންބަރު 2013/SC-SJ/07 ކޯޓުޢަމުރު ވަނީ ޤާނޫނުއަސާސީއާ ޚިލާފަށް10 އޮކްޓޯބަރ 2013 ވަނަ ދުވަހު އުއްތަމަފަނޑިޔާރު ސޮއިކުރައްވައި ނެރުއްވާފައެވެ. އެޢަމުރުގައިވަނީ އިލެކްޝަންސް ކޮމިޝަނުން ބޭއްވުމަށް އިންތިޒާމް ކުރައްވަމުން ގެންދަވާ ރިޔާސީ އިންތިޚާބުގެ ވޯޓުލުމަށްޓަކައި ރީ-ރަޖިސްޓަރީ ކުރުމަށް އެންގުމަށްޓަކައި އެކޮމިޝަނުން ނެރުނު (A) EA-2013/540 އާއި (A) EA-2013/539 ދެ އިޢުލާނަކީ ސުޕްރީމް ކޯޓުގެ ނަންބަރު 2013/SC-C/42 ޤަޟިއްޔާގައި ކަނޑައަޅާފައިވާ ގައިޑްލައިނާ ޚިލާފަށް ނެރެފައިވާ ދެ އިޢުލާނުކަމަށާއި، އެހެންކަމުން އެ ދެ އިޢުލާނު ބާޠިލްކޮށްފި ކަމުގައެވެ. އެހެންނަމަވެސް، ރަޖިސްޓަރީ ކުރުމުގެ މަސައްކަތް އިލެކްޝަންސް ކޮމިޝަނުން ކުރައްވަމުން ގެންދަވާފައިވަނީ ޤާނޫނާ ޤަވާޢިދާ އެއްގޮތަށް އަދި ސުޕްރީމް ކޯޓުގެ ނަންބަރު 2013/SC-C/42ޤަޟިއްޔާގައި ރަޖިސްޓަރީ ކުރުމަށް ކަނޑައަޅާފައިވާ އުޞޫލާވެސް އެއްގޮތަށްކަން ފާހަގަކުރަމެވެ. މީގެ އިތުރުން، ދިވެހިރައްޖޭގެ ޖުމްހޫރިއްޔާގެ ޤާނޫނުއަސާސީގެ 113 ވަނަމާއްދާގައި، ރައީސުލްޖުމްހޫރިއްޔާއަކު އިންތިޚާބުކުރުމުގައި ދިމާވާކަމަކާމެދު ވަކިގޮތަކަށް ނިންމުމެއް ސުޕްރީމްކޯޓުން ނިންމަންވާނީ އެކޯޓުގައި ހިމެނޭ ހުރިހާ ފަނޑިޔާރުން ތިބެގެން ކަމަށް ވަރަށް ސާފު ޢިބާރާތުން ބަޔާންކޮށްފައިވެއެވެ. ސުޕްރީމް ކޯޓުގެ ނަންބަރު2013/SC-SJ/07 (10 އޮކްޓޯބަރ 2013) ގެ ކޯޓުޢަމުރު ނެރެފައިވަނީ، ޤާނޫނުއަސާސީގެ 113 ވަނަ މާއްދާއާ ޚިލާފަށް، އެޢަމުރުގައި ހިމެނޭ ކަންކަމާމެދު އެކޯޓުގެ ހުރިހައި ފަނޑިޔާރުން ތިބެގެން މަޝްވަރާ ކުރުމަށްފަހުގައެއް ނޫނެވެ. އެހެންކަމުން، އިސްވެ ދެންނެވި ކަންކަމުގެ އިތުރުންވެސް،އެޢަމުރަކީ ދިވެހިރާއްޖޭގެ ޖުމްހޫރިއްޔާގެ ޤާނޫނުއަސާސީއާ ކަނޑައެޅިގެން ޚިލާފަށް ސުޕްރީމް ކޯޓުން ނެރެފައިވާ ޣައިރުޤާނޫނީ ޢަމުރެއްކަން ސާފުކޮށް އެނގެއެވެ. ވީމާ، އެޢަމުރަކީ ދައުލަތުގެ އެއްވެސް މުއައްސަސާއަކުންވެސް އަދި އަމިއްލަ ފަރުދަކުވެސް އޭގެ މައްޗަށް ޢަމަލުކުރަން ޖެހޭނޭ ޢަމުރެއް ނޫނެވެ. އަދި އެއީ ބާޠިލް ޢަމުރެކެވެ.\nއަދި، ދިވެހިރާއްޖޭގެ ޖުމްހޫރިއްޔާގެ ޤާނޫނުއަސާސީގެ 8 ވަނަމާއްދާގައި ބުނެފައިވަނީ، ދިވެހިދައުލަތުގެ އެންމެހައި ބާރުތައް ހިންގާންވާނީ ޤާނޫނު އަސާސީގައިވާ ގޮތުގެމަތީންކަމަށެވެ. އަދިޤާނޫނުއަސާސީގެ 142 ވަނަ މާއްދާގައި ބުނެފައިވަނީ، ފަނޑިޔާރުން ޢަމަލުކުރާނީ ޤާނޫނު އަސާސީއާއި ޤާނޫނަށްކަމަށެވެ. ޤާނޫނުއަސާސީގައި ސާފު ޢިބާރާތުން މިފަދައިން ބަޔާންވެގެންވާއިރު، ޝަރުޢީކޯޓުތަކާއި ފަނޑިޔާރުކަމުގެ މަޤާމު ނިވާފަތްގަނޑެއްގެ ގޮތުގައި ބޭނުން ކުރައްވައިގެން ޝަރީޢަތް ކުރައްވައި، ރައްޔިތުންނާއި ދައުލަތުގެ މިނިވަން މުއައްސަސާތަކުގެ މައްޗަށް ޤާނޫނުއަސާސީއާ ކަނޑައެޅިގެން ޚިލާފު، ޣައިރުޤާނޫނީ ޢަމުރު ނެރުއްވަމުން ގެންދަވާ ފަރާތްތަކާމެދު،ޤާނޫނުގައިވާ ގޮތުގެ މަތީން ޖުޑީޝަލް ސަރވިސް ކޮމިޝަނުންނާއި، ޕްރޮސެކިޔުޓަރ ޖެނެރަލް ލަސް ނުކުރައްވައި ފިޔަވަޅު އެޅުއްވުމަށް ހަރުއަޑުން ގޮވާލަމެވެ.\nއަދި، ދަންނަވަމެވެ. ސުޕްރީމްކޯޓުން ނެރުއްވާފައިވާ ޣައިރުޤާނޫނީ ޢަމުރު ތަންފީޛު ކުރުމަށް ސަލާމަތީ ބާރުތަކަށް އެކިއެކި ފަރާތްތަކުން އަންގަވާއިރު، ދިވެހިރާއްޖޭގެ ޖުމްހޫރިއްޔާގެ ޤާނޫނުއަސާސީގެ 245 ވަނަ މާއްދާގައި ވަރަށް ސާފު ޢިބާރާތުން ބުނެފައިވަނީ، “އެއްވެސް ފަރާތަކުން ސަލާމަތީ ޚިދުމަތްތަކުގައި ހިމެނޭ އެއްވެސް މީހަކަށް ޣައިރުޤާނޫނީ އަމުރެއް ކޮށްގެނެއް ނުވާނެއެވެ. އަދި އެފަދަ އެއްވެސް އަމުރަކަށް ސަލާމަތީ ޚިދުމަތްތަކުގައި ހިމެނޭ އެއްވެސް މީހަކު ތަބާވެގެނެއް ނުވާނެއެވެ.” މިފައިދައިންނެވެ. އެހެންކަމުން، ދިވެހި ފުލުހުންނާއި ސިފައިންގެ މައްޗަށް ކުރެވޭ އެފަދަ ޣައިރުޤާނޫނީ ޢަމުރުތަކަށް ތަބާނުވުމަކީ ޤާނޫނުއަސާސީން ފުލުހުންނާއި ސިފައިންގެ މައްޗަށް ލާޒިމުކޮށްފައިވާ ކަމެކެވެ. އަދި، އެފަދަ ޢަމުރަކަށް ތަބާވާ ފުލުހަކު ނުވަތަ ސިފައިންގެ ބޭކަލަކަށް އެކުރެއްވެނީ ޤާނޫނީ ކުށެކެވެ. އަދި އެޢަމަލަކީ، އެޢަމަލާމެދު އެމީހެއްގެ މައްޗަށް ޤާނޫނުގައި ކަނޑައެޅިފައިވާ ފިޔަވަޅު އެޅޭނޭ ޢަމަލެއް ކަމުގައިވެސް ދަންނަވަމެވެ.\n12 އޮކްޓޯބަރ 2013


Beynumakee Bank of Maldives nikamethikollun\nބޭނުމަކީ ބޭންކް އޮފް މޯލްޑިވްސް ނިކަމެތިކޮށްލުން!\nބޭންކް އޮފް މޯލްޑިވްސްއަށް ދިމާވެގެން މިއުޅެނީ ކީއްހެއްޔެވެ. ރައްޔިތުންގެ މަޖިލީހުގެ ރައީސް މުހައްމަދު ނަޝީދު ބޭންކް އޮފް މޯލްޑިވްސްގެތެރެއަށް ފުލުހުން ވައްދަން ދޫނުކޮށް ގަދައަޅައި މަސައްކަތްޕުޅުކުރައްވާތީ ދަނީ ފެންނަމުންނެވެ.\nމިހާރުދިމާވެގެންއުޅެނީ ކުރީގެ ރައީސް އަބްދުﷲ ޔާމީންގެ ސަރުކާރުގެ ދުވަސްވަރު އެމްއެމްޕީއާރްސީގައި ހިނގާފައިވާ ޚިޔާނާތުގައި ވައްކަން ހިންގުމަށް ބޭނުންކުރި އެސްއޯއެފް ކުންފުނީގެ ބޭންކް އޮފް މޯލްޑިވްސްގެ އެކައުންޓަށް ގިނަ އަދަދެއްގެ ފައިސާ ޖަމާކޮށް ނަގާ ހަދާފައިވާތީ އެކަމުގައި ބޭންކްގެ އިހްމާލެއް އޮތް ކަމަށް ރައްޔިތުންގެ މަޖިލީހުގެ ރައީސަށް ފެނިވަޑައިގެން އުޅުއްވަނީއެވެ.\nއޭސިސީން ހިންގާފައިވާ ތަހްގީގުން އެންމެ ފުރަތަމަ އެމައްސަލަ ފާހަގަކުރެވުނީ ބޭންކް އޮފް މޯލްޑިވްސްއަށް ކަން އެގެއެވެ. އެބޭންކުން އެކަން އެމްއެމްއޭގެ ފައިނޭންޝަލް އިންޓެލިޖެންސް ޔުނިޓަށް ހުށަހެޅުމުން އެޔުނިޓުން އެކަމުގައި އިހްމާލުވެ އެސްއޯއެފްގެ އެކައުންޓްތައް ނުހިފެހެއްޓޭނެކަން ބޭންކް އޮފް މޯލްޑިވްސްއަށް އެންގުމުން އެމްއެމްޕީއާރްސީގެ ފައިސާ ޖަމާކޮށް ނަގައި ހަދަމުން ގެންގޮސްފައިވަނީއެވެ.\nރާއްޖޭގައި ޚާއްސަކޮށް ސަރުކާރުތަކުން ދައުލަތުގެ ފައިސާއަށް ޚިޔާނާތްތެރިވުމުގެ ބޮޑެތި މައްސަލަތައް ހުއްޓަސް ރައީސް އިބްރާހިމް މުހައްމަދު ސާލިހް ބޭނުންފުޅުވަނީ އެމްއެމްޕީއާރްސީގެ މައްސަލަ އެކަނި ބަލާށެވެ. އެއީ ވެރިކަމަށް ވަޑައިގެންނެވުމަށް ވެވަޑައިގެންނެވި ވައުދަކަށްވާތީއެވެ. ވެރިކަންކުރާ އެމްޑީޕީއަށް އުއްމީދުކުރެވެނީ އެޕާޓީން ކުރިން ސިޔާސީކޮށްގެން އުޅުނު އެސްޓީއޯގެ 800 މިލިޔަން ޑޮލަރުގެ މައްސަލަކަމަށް އަޑުއެރުވި މައްސަލައިން ޔާމީންގެ ގައިގައި އަތްނުލެވުނަސް މިފަހަރު ޖަލަށްލައި ނަޝީދު ތަޖުރިބާކުރި ކަންކަން ޖަލުތެރޭގައި ޔާމީންއަށްވެސް ތަހައްމަލް ކުރަންޖެހޭނެގޮތް ހެދިދާނެކަމަށެވެ.\nރައީސް ސާލިހް ވެރިކަމަށް ވަޑައިގެން އެމްއެމްޕީއާރްސީގެ މައްސަލަބަލަން ރިޔާސީ ކޮމިޝަނެއް އުފައްދަވާފައިވެއެވެ. އޭސީސީގެ ތަހްގީގުގެ އިތުރަށް ފުލުހުން ލައްވައި އަލުން ތަހްގީގުތަކެއް އެބަހިންގަވައެވެ. މިހުރިހައިކަމެއް ހިގަމުންދަނިކޮށް ރައްޔިތުންގެ މަޖިލީހުގެ ރައީސް މުހައްމަދު ނަޝީދުވެސް ކުއްލިގޮތަކަށް ތަދައްޚުލުވެވަޑައިގަތީއެވެ. ލަފާކުރެވެނީ އޭސީސީގެ ތަހްގީގާއި ފުލުހުން ބޭނުންކޮށްގެން ހިންގާ ތަހްގީގުންވެސް ނަޝީދު ބޭނުންފުޅުވާ މަންޒަރު ފެންނަމުންނުދާތީ ވެދެވަޑައިގެންނެވީކަމަށެވެ.\nބޭންކް އޮފް މޯލްޑިވްސްއާމެދު މިހްނަގަވަނީ އާ މަސައްކަތްޕުޅެއް ނޫނެވެ. ނަޝީދުގެ ވެރިކަމުގެ ތިން އަހަރު ދުވަހުގެތެރޭގައި ޑީއާރްޕީގެ ލީޑަރ އަހުމަދު ތަސްމީނު އަލީގެ ވިޔަފާރި ބަނގްރޫޓްކޮށް ފުނޑާލުމަށްޓަކައި ބޭންކްތެރެއަށް ފުލުހުން ވައްދައި ތަސްމީނުގެ އެކައުންޓްތައް ހާވައި އޭނާގެ އާއިލާއިން ބޭންކް އޮފް މޯލްޑިވްސް މެދުވެރިކޮށް ނަގާފައިވާ ލޯންތަކެއް ރައްޔިތުންގެ ކުރިމައްޗަށްނެރެ، ތަސްމީނުގެ އާއިލީ ވިޔަފާރިތަކާއި ދެކޮޅަށް ބޭންކް އޮފް މޯލްޑިވްސް މެދުވެރިކޮށް ކަންތައްކުރިގޮތުން ތަސްމީނުގެ އާއިލީ ވިޔަފާރި އިނދަޖެހުނެވެ.\nމިއަދުވެސް ތަސްމީން އުޅެންޖެހިފައިވަނީ އެއަޑިގަނޑުން އަރައި ނުގަނެވިގެންނެވެ. ބޭންކް އޮފް މޯލްޑިވްސްތެރެއަށް އެގޮތަށް ފުލުހުން ވައްދައި މީހުންގެ އެކައުންޓްތައް ހާވައި ޖާސޫސްކޮށް ހެދުމަކީ ވަރަށް ގިނަ ބަޔެއްގެ ފާޑުކިޔުން ކުރިމަތިވިކަމެކެވެ. އެކަމުގެ ސަބަބުން ބޭންކް އޮފް މޯލްޑިވްސްއާމެދު މީހުންކުރާ އިތުބާރަށް ފުރަތަމަ ފަހަރަށް ގުޑުން އަރައިގެންދިޔައެވެ. ނަތިޖާއަކަށްވީ އެތައްބަޔަކު އެމީހުންގެ އެކައުންޓްތައް ބޭންކް އޮފް މޯލްޑިވްސްއިން ނަގައި އެހެން ބޭންކްތަކަށް ބަދަލުކުރުމެވެ.\nބޭންކުގެތެރެއަށް އަތްޕުޅު ބޭނުން\nއެދުވަސް ތާރީޚްތެރެއަށް ވަނީ ވަދެގެންގޮސްފައެވެ. އަނެއްކާވެސް މުހައްމަދު ނަޝީދެވެ. މިފަހަރު ރައީސުލް ޖުމްހޫރިއްޔާއެއް ނޫނެވެ. ރައްޔިތުންގެ މަޖިލީހުގެ ރައީސް ކުރީގެ ރައީސް މުހައްމަދު ނަޝީދެވެ. ބޭންކް އޮފް މޯލްޑިވްސްގެތެރެއަށް އަތްޕުޅު ބާނުއްވަން އުޅުއްވަނީއެވެ. އެކަންކުރަނީ ބޭންކިންގެ މުއާމަލާތްތަކާއި ޕްރޮސީޖަރުތަކާއި ދިވެހި ރާއްޖޭގައި ހެދިފައިވާ ބޭންކިންއާއިބެހޭ ގާނޫންތަކުގެ ތަންދޮރު އޮޅުން ނުފިލައި ތިބި އެކަމަކު ރައްޔިތުންގެ މަޖިލީހަށް ރައްޔިތުން ހޮވާފައިތިބި މެމްބަރުންތަކެއް ލައްވައެވެ.\nކޮމަންޑޫދާއިރާގެ މެމްބަރު ބޭންކް އޮފް މޯލްޑިވްސްއާއިބެހޭގޮތުން ސުވާލުތަކެއް އޮއްސައިލިއިރު ލަދު ނުގަންނާނީ ތަންދޮރު ނުދަންނަ މީހާތާއެވެ. ފުރަތަމަ ރުވާފައި ދޫކޮށްލި ދުނި ގޮސް ޖެހުނީ އެމްއެމްއޭގެ ޑެޕިއުޓީ ގަވަރުނަރުކަން ކުރެއްވި ނީޒާ އިމާދުގެ ގައިގައެވެ. އެދުނި ދޫކޮށްލީ ކުރިން ބޭންކުތެރެއިން ލަނޑު ލިބުނު ތަސްމީނުގެ ކޮއްކޮ ނާޝިޒް އެވެ. ކޮމެޓީގެ މުގައްރިރެވެ.\nގައުމީ ސަލާމަތަށް އުނިކަން ނާންނަނަމަ ހާމަކުރަންޖެހޭނެކަމުގެ އިންޒާރު ބޭންކުގެ ވެރިންނަށް ދެއްވައިގެންނެވެ. ނީޒާއަކީ އެމްއެމްޕީއާރްސީގެ ވައްކަމުގެތެރޭގައި ޝާމިލްވި މީހެއްކަން އެގޭކަށެއްނެތެވެ. އެކަމަކުވެސް މިގޭމްގެތެރޭގައި ދިމާވި ކޮންމެ އެއްޗެއްގެ ދުވަސް ދުއްވާލެވޭނެއެވެ. އެހެންވީމާ ކުށެއްނެތްކަން ސާބިތުކޮށްދޭން ނީޒާއަށް ޖެހުނީ ބަޔާނެއް ނެރޭށެވެ. ނަޝީދުގެ ޓާގެޓަކީ ކޮންމެހެން ނީޒާއެއް ނޫނެވެ. މަޖިލިސް ކޮމެޓީގައި ތިބި ތަންދޮރު ނުފިލައިތިބި މެމްބަރުން ދެއްކި ކޮންމެ ވާހަކައަކަށް އެމީހުން ބޭނުންވާގޮތަށް ބޭންކުގެ ވެރިން ޖަވާބު ނުދިނުމަކީ އަނެއްކާވެސް ލަދުވެތިކަމަކަށް ވާނެތީ ޑެޕިއުޓީ ސީއޯއާއި ދެން ވާހަކަދެއްކި މީހާ އަމާޒުފަތްގަނޑަކަށް ހެދީއެވެ.\nޑެޕިއުޓީ ސީއީއޯއަށް މިހާރު އޮތީ އެންމެ ގޮތެކެވެ. އިއްޒަތާއި ޝަރަފް ހިފަހައްޓަވަން ބޭނުންފުޅުނަމަ އިސްތިއުފާ ދެއްވުމެވެ. ބޭންކަށް ލާންވީ މީހުން މިހާރު އޮންނާނީ ކަނޑައަޅައި ނިންމާފައެވެ. މަޖިލިސްގެ ރައީސް އެކުރައްވަނީ އެސިޔާސީ މަސައްކަތްޕުޅެވެ. އެމްއެމްއޭގެ ގަވަރުނަރަށް ޖެހުނީ އެދަތުރެވެ. އެހެންނޫނީ ނަޝީދު ބޭނުންފުޅުވާހައި ކަމެއް ބޭންކުތެރެއިން ކޮށްދިނުމެވެ. އެހެންނޫނީ މަހައިލެވޭނީ ގޮޅިއަކަށެވެ.\nމިހާރު ރައްޔިތުންނަށް އެވިދާޅުވެދެއްވީ ބޭންކު ހިންގަވަން ހުންނެވީ ދޮގުހަދާ ބޭފުޅެއްކަމެވެ. ދެން އޮތީ ފުލުހުންގެ އިދާރާއަށް ހާޒިރުކޮށް ބަޔާންތައް ނަގަންފެށުމެވެ. އެބަޔާންތައް ނިމޭއިރު އެމްއެމްޕީއާރްސީގެ މައްސަލާގައި ރައްޔިތުންގެ މަޖިލީހުގެ މެމްބަރުންނަށް ދޮގު ހެދިކަން ސާބިތުކޮށް ރައްޔިތުންގެ މަޖިލީހުގެ ކޮމެޓީން މަގާމުން ވަކިކުރަން ރައީސް ސާލިހަށް އަންގައި ރައީސަށް ޖެހިވަޑައިގަންނަވާނީ އެއެންގިގޮތަކަށް ކަންތައްކުރުމެވެ. ކަންކަން ހިގަމުންދާގޮތް ފެންނަމުންދާގޮތުން ރައީސް ސާލިހަށް އާދޭހޭ ބުނުން ނޫންގޮތެއް ނެތްކަން ސަރުކާރުން މިކަމުގައި ހިމޭނުން އޮންނާތީ އެގިކަށަވަރުވެއެވެ. މިއީ ރާވައިގެން ހިންގާ ޑާޓީ ޕޮލިޓިކްސްއެކެވެ.\nމިއަކީ ރަގަޅު ވާހަތަކެއް ނޫން\nމިއީ އަސްލުވެސް މިކަންތައް ހިނގާދިޔަ އަދި ދަމުންދާގޮތް.\nވަރަށް ބޮޑު ތެދެއް ތިބުނީ\nހުޅުމާލޭގައި ބީއެމްއެލް ބިޒްނަސް ސެންޓަރެއް ގާއިމް ކޮށްފި! 13days ago\nބީއެމްއެލްއިން އަންނަ އަހަރު ޚިދުމަތަށް ބޮޑެތި ބަދަލުތަކެއް ގެންނަނީ01 week ago\nބީއެމްއެލް މޯބައިލް ޕޭގެ ޚާއްސަ ޕްރޮމޯޝަނެއް ފަށައިފި03 weeks ago\nބީއެމްއެލްއިން ށ.ފޭދޫގެ ކޮންމެ ގެއަަކަށް ބިއްލޫރި ފުޅިއެއް!01 month ago\nހުޅުމާލޭގައި ބީއެމްއެލްގެ އޮފީސް އިމާރާތެއް އަޅަނީ01 month ago\nބީއެމްއެލްގެ ކޮމިއުނިޓީ ފަންޑްގެ ހަތަރުވަނަ ބުރު ހުޅުވާލައިފި01 month ago


Ooredoo Super Net Fixed Broadband Khidhumathaa eku Holhudhoo ah Ufaaverikan - AO News\nއުރީދޫ ސުޕަރނެޓް ފިކްސްޑް ބްރޯޑްބޭންޑުގެ ޚިދުމަތާއެކު ހޮޅުދުއަށް އުފާވެރިކަން\nއުރީދޫ ސުޕަރނެޓް ފިކްސްޑް ބްރޯޑްބޭންޑުގެ ޚިދުމަތް ނ. ހޮޅުދޫއަަށް ތައާރަފްކޮށްފިއެވެ.\n100 އެމްބީޕީއެސް އާއި ހަމައަށް ހަލުވި ސްޕީޑްތަކާއި އެކު މި ޚިދުމަތް ތަޢާރަފް ކުރުމާއިގުޅިގެން އުރީދޫގެ ޗީފް ކޮމަރޝަލް އޮފިސަރ ހުސައިން ނިޔާޒު ވިދާޅުވީ ޑިޖިޓަލް ރާއްޖެއެއް ބިނާކުރުމަަށް ރާއްޖޭގެ ހުރިހާ ހިސާބަކަށް ވެސް ފެންވަަރު ރަނގަަޅު އިންޓަރނެޓްގެ ޚިދުމަތް މުހިއްމު ކަމަށެވެ. އަދި އެ ކުންފުނުން ކެނޑިނޭޅި މަސައްކަތްކުރަަމުން ދަަނީ %100 އާބާާދީ އަަށް ފިކްސްޑް ބްރޯޑްބޭންޑް ގެ ޚިދުމަތް ފޯރުކޮށްދިނުމަށް ކަމަށެވެ.\n“މިދިޔަަ އަހަރެކޭ އެއްފަަަދަައިންް މި އަަހަރުވެސް ގިނަ ރަައްްތަަކަަަކަަށް މި ޚިދުމަަތް ފޯރުކޮށްދިނުމަށް ރޭވިފައިވޭ. އެގޮތުން މިއަދު އަޅުގަނޑުމެން މިވަަަނީ ސުޕަރނެޓްގެ ޚިދުމަތް ނ. ހޮޅުދޫއަށް ތައާރަފްކޮށް، ހޮޅުދޫގެ ރައްޔިތުން ޑިޖިޓަލް ޒަރިއްޔާތަައް މެދުވެރިކޮށް އިތުރު ފުރުސަތުތަކާއި ގުޅުވާލަދީފަަ. ބޮޑެތި ޑޭޓާ އެލަވަންސްތަކާއި، ހަލުވި ސްޕީޑްތަކާއި، ޑޭޓާ ރޯލްއޯވަރ ޚިދުމަތް އެކުލެވޭ މި ޕެކޭޖތަަަކަަކީ މާކެޓްގަައި އެންމެ ރަަނގަޅު ޕެކޭޖްތަައް.” ނިޔާޒު ވިދާޅުވިއެވެ.\nމީގެ އިތުރުން ނިޔާޒު ވިދާޅުވީ ކުރިއަށްއޮތްް ތަނުގައިވެސް ދިވެހިންގެ އިޖްތިމާޢީ އަދި އިޤްތިޞާދީ ތަރައްޤީއަަށް މަންފާވާނެ ފަދަ ޚިދުމަަތްތަަައް ފޯރުކޮށްްްްދިނުމުގަަައި އުރީދޫ ދެމިތިބޭނެ ކަަަމުގެ ޔަަަގީންކަން އަަރުވަާ ކަމަށެވެ.\nމި ބަދަލުގެ ދަށުން ސުޕަރނެޓް ކަސްޓަމަރުންނަށް ފަސްގުނަ އިތުރު ސްޕީޑާއެކު %100 އާއި ހަމައަށް އިތުރު ޑޭޓާ އަދި ކުރިއަށްވުރެ ހަލުވި ތްރޮޓްލް އިންޓަރނެޓް ސްޕީޑްވެސް ކަސްޓަމަރުންނަށް ލިބިގެންދެއެވެ. އަދި ސުޕަރނެޓް ގެންގުޅުއްވާ ހުރިހާ ކަސްޓަމަރުންނަށް ވެސް ޑޭޓާ ރޯލް އޯވަރގެ ޚިދުމަތާއެކު މަސް ނިމޭއިރު ބާކީ ހުންނަ ޑޭޓާ އަނެއް މަހުގެ ޕެކޭޖް އިންކްލޫސިވް ޑޭޓާއާއި އެއްވެގެންދާނެއެވެ.


އަޖައިބެއް ފަދަ އިންތިހާބެއް: ބަލިވި މީހަކު ނެތް!\nކޮލަމް: އަޖައިބެއް ފަދަ އިންތިހާބެއް: ބަލިވި މީހަކު ނެތް!\n16 އޭޕްރީލް 2021 - 13:13 1\nނުރައްކާތެރި ބަލިމަޑުކަމެއްގެ ތެރެއިން، ވަރަށް ވެސް ދަތި އުނދަގުލުގައި އިންތިހާބެއް ބާއްވައި ނިމިއްޖެ އެވެ. އެކަމަކު ދިވެހި ތާރީހުގައި ވެސް ލިޔެވޭނެ އިންތިހާބު ހާއްސަވަނީ އެކަމުގެ ބުރަ ބޮޑުކަމަކުން ނޫނެވެ. ކޮންމެހެން ނުރައްކާތެރިކަން ބޮޑުވެގެންނެއް ވެސް ނޫނެވެ. އަދި ރަސްމީ ސިފައެއްގައި މުޅީން ސާފު ނުވި ނަމަވެސް، މި އިންތިހާބު ފަހަގަކޮށްލެވެނީ، ހޮނިހިރު ދުވަހު ރައްޔިތުން ނިންމި ނިންމުން މާނަވަމުންދާ އާދަޔާ ހިލާފު ގޮތަށެވެ.\nމި އިންތިހާބުގައި އަށް ޕާޓީންނާއި އަމިއްލަ ގޮތުން ހަތަރު ހާހާ ގާތްކުރާ އަދަދަކަށް ކެންޑިޑޭޓުން ވާދަކުރިއިރު، ނާކާމިޔާބުވި މީހެއް ވެސް އަދި ހާއްސަކޮށް ޕާޓީއެއް ވެސް ނުފެނުނެވެ. އަހާލި ކޮންމެ ދިމާއަކުން ވެސް ބުނަނީ މޮޅުވީ ތިމަންނާމެންނޭ އެވެ.\nއެކަމަކާ ހުރެ، ސްކޫލްތަކުގައި ދަށް ގްރޭޑް ކުދިންގެ މެދުގައި ވަނަތައް ނުދޭ އުސޫލެއް އިލެކްޝަންސް ކޮމިޝަނުން މި ފަހަރު ގެންގުޅެނީތޯއޭ ވެސް ހިތަށް އަރަ އެވެ. މި އިންތިހާބު އުނދަގޫ ކަމުން، ވާދަކުރި އެންމެންނަށް އެއް ވަނަ ދިން ކަހަލަ އެވެ.\nމި އިންތިހާބުގައި އެންމެ ގޮނޑިއެއް ވެސް ދޫނުކުރަން ފައި ވިއްދި، ވެރިކަންކުރާ މައި ޕާޓީ އެމްޑީޕީން ބުނަނީ މުޅި އިންތިހާބު ކާމިޔާބުވީ އެ ޕާޓިއަށް ކަމަށެވެ. ވަރަށް މަޑުމޮޅިކޮށް ތިބެގެން ވިޔަސް، އެންމެ ގިނަ ވޯޓު ލިބުނު ކަމަށް ވެސް އެ ޕާޓީން ދައުވާކުރެ އެވެ.\nއެހެންކަމަށް ވަނީ ނަމަ، އެއް ބަޔަކު މޮޅު ވެއްޖެއްޔާ ދެން ތިބި ބަޔަކު ބަލިވާންޖެހޭނެތާ އެވެ. އެކަމަކު، އަޖައިބަކީ އެހެންނެއް ވެސް ނުވެ އެވެ. އެމްޑީޕީއާ އެންމެ ގާތުން ވާދަކުރި އިދިކޮޅު ޕީޕީއެމް/ޕީއެންސީ ކޯލިޝަނުން އުފަލުން އޮޅުލައި، ނަށަނީ އެވެ. އެ މީހުންނަށް ވެސް ހަމަ އިންތިހާބު ކާމިޔާބުވެގެންނެވެ.\nއެ ކޯލިޝަނުން ބުނަނީ މޭޔަރުކަމާއެކު މާލޭ ސިޓީ ކައުންސިލްގެ މެޖޯރިޓީގެ އިތުރުން ކުރިން ނުލިބޭ ބައެއް މުހިއްމު ގޮނޑިތަކެއް ލިބުމަކީ މި އިންތިހާބުގެ އެންމެ ބޮޑު ކާމިޔާބީ އެވެ. އެހެންވީމާ، އެވެރިން ބުނަނީ އިންތިހާބުން ބަލިވީ އެމްޑީޕީ ކަމެވެ.\nއިދިކޮޅުގެ ނަޒަރުގައި މުޅި އެމްޑީޕީގެ ލީޑާޝިޕްވެސް އިސްތިއުފާ ދޭންވީ އެވެ. މިހާރު ޖަލުގައި ހުންނެވި އިދިކޮޅު ލީޑަރު ވެސް މިނިވަން ކުރަންވީ އެވެ. ވެރިކަން ވެސް އިދިކޮޅާ ހަވާލުކުރަންވީ އެވެ. އެހާ ވެސް ވަރުގަދަ ކާމިޔާބެކެވެ. ނޫނީ އެމްޑީޕީއަށް ގޮސްހުސްވާފަދަ ނާކާމިޔާބެކެވެ.\nމި ވެގެން އުޅޭ ކަމެއް އެއްގޮތަކަށް ވެސް ސާފު ނުވެގެން، ދެން އެހެން ދިމާތަކަށް ބަލައިގެން ވެސް ސީދާ ބަލިވި މީހަކު ނުފެނުނެވެ. ފަހަރެއްގައި މާލޭގެ މޭޔަރުކަމަށް ވާދަކުރެއްވި ތިން ކެންޑިޑޭޓުންގެ ތެރެއިން، ފުލަށް އައި ކެންޑިޑޭޓު ބަލިވިތޯ ބެލުމުން، ކަމަކުދާކަށް ނެތެވެ. އޭނާވެސް ބައްޔެއްނުވެ އެވެ. ޕާޓީއަކަށް ނިސްބަތް ނުވެ، އެކަނި ވާދަކޮށްގެން ވޯޓުގެ އެއް ޕަސަންޓް ލިބުމަކީ ކާމިޔާބެކެވެ. އެހެންވީމާ، ބަލިވި ލިސްޓަށް އޭނާ ވެސް ލެވޭނެ ހަމަ އެއްވެސް ގޮތެއް ނެތެވެ.\nދެން ތިބީ ވޯޓުލާން ނުދިޔަ މީހުންނެވެ. މިފަހަރު އޭގެ ލައްކަ ބައިވަރު މީހުން ތިއްބެވެ. ފަރުދީ ޒިންމާ އަދާނުކޮށްގެން، ބަލިވި ލިސްޓަށް ފެއްތޭތޯ ބެލުމުން އެކަމަށް އެމީހުން އިންކާރު ކުރެ އެވެ. އެ މީހުން ބުނަނީ ވޯޓު ނުލާ މީހުންގެ އަދަދު އެހާ ގިނަ ވުމަކީ ސިޔާސީ ޕާޓީތަކަށް ދިން ވަރުގަދަ މެސެޖެއް ކަމަށެވެ. ކަންކަން ރަނގަޅުކުރަން ދިން އިންޒާރެއް ކަމަށް ސިޔާސީ ލީޑަރުން ވެސް މިހާރު ސިފަ ކުރަމުންދާތީ، އެ ގުރޫޕް ވެސް މި ފަހަރު ބަލިވި ކަމަށް ނިންމޭކަށް ނެތެވެ.\nއޭގެ ފަހަށް ތިބި ކުދި ޕާޓީތަކާ ހަމައަށް ދާކަށްވެސް ނުކެރުނެވެ. މި އިންތިހާބުން ވެސް އެންމެ ގޮނޑި އެއް ލިބުނު ޕާޓީ ވެސް ސަރުކާރުގެ ތެރޭގައި ބޮޑު ހިއްސާއެއް އޮންނައިރު، އެ ޕާޓީ ބަލިވިޔޭ ބުނަން ނުކެރޭނެ އެވެ.\nއެންމެ ފަހަށް އޮތީ، ބާތިލު ވޯޓެވެ. އެ ވޯޓުތައް މިފަހަރު އާދަޔާހިލާފަށް ގިނަ އެވެ. ބައެއް ފޮށިތަކުގައި ކެންޑިޑޭޓަކަށް ލިބުނު ވޯޓަށް ވުރެ ދެ ގުނަ، ތިން ގުނަ ބާތިލު ވޯޓު ގިނަ އެވެ. އެހެންވީމާ، މިފަހަރު ރަނގަޅަށް ފާހަގަ ނުޖެހި މީހުންގެ ބޮލުގައި ބަލިވި ކަމުގެ ލަގަބު އަޅުވަން އުޅެގެން އެކަމެއް ވެސް ކާމިޔާބެއް ނުވި އެވެ. ބާތިލު ވޯޓު ގިނަ ކަމުން، އެ އަލުން ގުނައިގެން، ބައެއް ނަތީޖާތަކަށް ބަދަލު އައުމުގެ ފުރުސަތު އޮތީމަ އެވެ. ބާތިލު ވޯޓުވެސް މި އިންތިހާބުގައި ޒާތަކަށް ކާމިޔާބު ހޯދީ އެވެ.\nމި ހުރިހާ މަސައްކަތުން ސާފުވާ އެއް ކަމަކީ، ހަގީގަތުގައި ވެސް މި އިންތިހާބުން ބަލިވި މީހަކު ނެތް ކަމެވެ. އެ މީހެއްގެ ނަޒަރުގައި އެ މީހަކު މޮޅުވީ އެވެ. ހަމައެކަނި ނާކިޔާބުވާނީ، މި އިންތިހާބުން ބަލިވި ބަޔަކު ހޯދަން މަސައްކަތް ކުރާ މީހެކެވެ.\nލޯކަލް ކައުންސިލް އިންތިހާބު 2021\nމި ސަރުކާރުން އެއް ކޮޓަރީގެ އެޕާޓްމެންޓެއް ނަހަދާނެ\nހިޔާގެ ދެބަސްވުންތަކާއެކު މޭޔަރާއި މިނިސްޓަރު އެއް މޭޒަކަށް\nހިޔާ ފްލެޓްތަކުގެ ކުލި ކުޑަކުރެވޭތޯ މަޝްވަރާތައް ފަށައިފި


Survey Hedhumah India Askaree Manavareh Raajje Athuvejje - Vaguthu\nސާވޭއެއް ހެދުމަށް އިންޑިއާގެ އަސްކަރީ މަނަވަރެއް ރާއްޖެ އަތުވެއްޖެ\n5 މަސް ކުރިން ( ޖެނުއަރީ 31, 2021 )\nއެމްއެންޑީއެފް އާއި އިންޑިއާގެ ނޭޝަނަލް ހައިޑްރޯގްރެފިކް އޮފީހާ ގުޅިގެން "ޖޮއިންޓް ހައިޑްގްރަފިކް ސާވޭ" ގެ ނަމުގައި ކުރިއަށް ގެންދާ ސާވޭގެ މަސައްކަތަށް އިންޑިއާގެ އަސްކަރިއްޔާގެ މަނަވަރެއް ކަމުގައިވާ "ދަރްޝަކް" ރާއްޖެ ގެނެސްފިއެވެ.\nމި ސާވޭއަކީ ނިޔަމިކަމަށް ބޭނުންކުރަމުން އަންނަ ކަރުދާސް ޗާޓާއި، ޖީޕީއެސް އަދި އެކްޑިސްގައި ބޭނުންކުރެވޭ އިލެކްޓްރޯނިކް ޗާޓުތައް އަޕްޑޭޓްކުރުމާއި، އެންކަރޭޖް އަދި އެޕްރޯޗް ޗާޓު ހެދުމަށްޓަކައި ކުރެވޭ ސަވޭއެކެވެ.\nއެމްއެންޑީއެފުން ވިދާޅުވީ މިއަދުން ފެށިގެން އަންނަ މާޗް 15 ވަނަ ދުވަހުގެ ނިޔަލަށް އިންއިއާގެ މި އުޅަނދު ރާއްޖޭގައި އޮންނާނެ ކަމަށެވެ. އަދި މި މަނަވަރުގެ ފަހަތުން އެމްއެންޑީއެފްގެ ކޯސްޑްގާޑް ދަތުރު ކުރާނެ ކަމަށް އެމްއެންޑީއެފް އިން ވިދާޅުވިއެވެ.\nއެމްއެންޑީއެފްއިން ވިދާޅުވި ގޮތުގައި ރާއްޖޭގެ ދަތުރުވެރިންގެ ސަލާމަތާއި ރައްކާތެރިކަން ކަށަވަރުކޮށްދިނުމަށްޓަކައި ކުރަން ރާވާފައިވާ މި މަސައްކަތަކީ، ކަމާ ގުޅުންހުރި ރާއްޖޭގެ އިދާރާތަކުގެ ފުރިހަމަ ބައިވެރިވުމާ އެކު މި މުއްދަތުގައި ކުރިއަށް ގެންދިޔުމަށް ހަމަޖެހިފައިވާ ސާވޭއެކެވެ. އަދި މި މަސައްކަތުގެ ސަބަބުން އިންޝުއަރެންސް ކްލެއިމްތައް ލީގަލައިޒްކުރެވުމާއި، އިގްތިސާދު ފުޅާކުރުމަށް ބޭނުންވާ މައުލޫމާތު ލިބިގެންދާނެކަން އެމްއެންޑީއެފް އިން ފާހަގަ ކުރައްވައެވެ.\nމީގެ އިތުރުން، ރާއްޖޭގެ ތިމާވެއްޓަށް ލިބޭ ގެއްލުންތައް ދިރާސާކުރުމަށް ބޭނުންވާނެ މައުލޫމާތާއި ކޯސްޓަލް ޒޯން މެނޭޖްމަންޓް ފަދަ މުހިންމު މަސައްކަތްތަކަށް ބޭނުންވާނެ މައުލޫމާތު ވެސް ލިބިގެން ދާނެ ކަމަށް އެމްއެންޑީއެފް އިން ވިދާޅުވިއެވެ.\nއެއް އަހަރު ދުވަހަށް ދިގު ދެމިގެންދާ މި ސާވޭ ކުރުމަށް ހަމަޖެހިފައިވަނީ ފޭސްތަކަކަށް ބަހާލައިގެންނެވެ. މިގޮތުން، މި މުއްދަތުގެ ތެރޭގައި ކުރިއަށް ގެންދިޔުމަށް ހަމަޖެހިފައިވަނީ ހދ. އަތޮޅުން ފެށިގެން ށ.އަތޮޅާ ހަމައަށެވެ. މި ސާވޭގައި ހދ. ކުޅުދުއްފުށި އިންޓަނޭޝަނަލް ސީޕޯޓްގެ ލާޖް ސްކޭލް އެޕްރޯލް ޗާޓު ވެސް ހިމެނިގެންދާނެއެވެ. ރާއްޖޭގެ އިންޓަނޭޝަނަލް ޕޯޓްތައް ހުރި ސަރަޙައްދުތަކުގެ ތެރޭގައި ލާޖް ސްކޭލް ޗާޓް ޕަބްލިޝްކުރެވިފައިވަނީ މާލޭގެ ސަރަޙައްދުގެ އިތުރުން އައްޑޫ އަތޮޅާއި އިހަވަންދިޕޮޅުގައެވެ.\nޖެނުއަރީ 31, 2021 13:42\nކޮން ސާވޭއެއް! އިންޑިޔާ އަކީ ދިވެހި ޤައުމުގެ ކުރިއެރުމަށް އޮތް ހުރަހެއް ހާއްސަކޮށް މިހާރުގެ ވެރިކަންކުރާ ގްރޫޕް. އެމީހުން ނުރުހޭބަޔަކު ވެރިކަމަށް އަތުވެދާނެތީ ދުރާލާ ސްޕައި ކުރާން ރާވާ ރޭވުމާ ވައްތަރީ.\nޖެނުއަރީ 31, 2021 14:33\nﷲމިގައު ލާދީނީ އަދި ހިންދޫންގެ ބަލާވެރިކަމުންސަލާމަތްކުރައްވާންދޭވެ.\nޖެނުއަރީ 31, 2021 14:48\nވިސްނާލި ބަޔަކަށް މި ކިހާ ނުރައްކާތެރި ކަމެއްކަން އެނގޭނެ.. މި ޤައުމު ހިތަކަށް އިންޑިއާ މީހުންނަށް ދީގެން އެމީހުން ހަދާނެ އެއްޗެއް ހަދަން ތިބި ވެރިންނޭ!!! ކަލޭމެން ތި ހަލާކުކޮށްލަނީ އަހަރުމެންގެ ދަރިނާއި ދަރިންގެ ދަރިންގެ މުސްތަޤުބަލް.. ވަގުތީ އުފަލަކަށްޓަކައި މުޅި ޤައުމެއް ހަލާކު ތި ކުރަނީ.. އަވައްޓެރި ޤައުމު ތަކަށް ކުރާ އިޙްތިރާމާއި ބާއްވަން ޖެހޭ ގާތް ކަމަކީ ހިތުހުރި ގޮތެއް ހަދަން ދޫ ދިނުމެއް ނޫން..\nޖެނުއަރީ 31, 2021 15:39\nއަޖައިބަކީ ގައުމެއްގެ އަސްކަރިއްޔާގެ ފުލް ކޮންޓްރޯލް އޮވެގެން، މި ގައުމުގެ އެތެރެއާއި ބޭރުގެ ކަނޑުގެ ވަތުބަތާނަ ކުރެހުން. ޙީވަނީ މިލްޓަރީ އޮޕަރޭޝަން ފުޅާ ކުރެވިފައިވާ ވަރު މިއިން އެނގޭހެން\nޖެނުއަރީ 31, 2021 15:47\nވެކްސިން ދޭން ފަށާތީވެ ހަމނުޖެހިން ހިނގާފާނެތީވެ ފާރަވެރިވާން އައިބައެއް\nނާގާބިލު ބަޔަކާއި ވެރިކަން ހަވާލުކުރީމާ އިންޑިޔާްިން ވެރިކަން ކޮށްދެނީ\nޖެނުއަރީ 31, 2021 16:21\nއިންޑިޔާގެ އަސްކަރިއްޔާ އިން ރާއްޖޭގެ އެތެރެވަރި ދަސް ކޮހް ރާއްޖޭގެ ގުދްރަތީ ދިފާއު އޮރިޔާންކުރުން. މިބަލައިގެން ރައްޖެގެ އެތެރޭގެ ދަތުރުފަތުރުގެ އަސްކަރީ މެޕެއް ހަދާނެ. އޭރުން ކަނޑުދަތުރު ކުރާ މިލިޓްރީ ހުރިހާ އިޅަނދަކަށް ދަތިކަމެއްނެތި ރައްޖޭގެ އެކިދިމާލުން ވަދެ ނިލިމެ އުލެން އެގުނީ. މި އެގެރީމެންތް ކުރަިބަޔަކު އެއި ރާއްޖޭގެ ދުސްމަން ބައެއްކަންޔަގީން. މިކަންހުއްޓުވަާ އެގްރިމްންޓް ބާތިލްކުރަންގޮވާލަން. ރާއްޖެ އަކީ މިހަތަނަށް ދުނިޔޭގެ އެއްވެސް އަސްކަރިއްޔަ އަކަށް ދަސްވެފަ ނެތް ތަނެއް. ދެވަނަ ބޮޑުހަގުރަމައިގަ ވެސް ޖަރުމަނުން އަސްކަރީއުޅަނދުތަކަށް ރާއްޖެ ނުވަނުމަށް އެންގީ ކީއްވެ. އެމީހުންގެ ގިނަ އުޅަނދުތައް ފަރައް އަރާ ހަލާކުވެދާނެތީ އެތެރޭގަ ދަތުރުކުރަންނޭގެނެތީ. ދިވެހިންގެ މޮޅުކަމަކުންނޫން. ރާއްޖެ އަސްކަރީ ބާރަކަށް ވާތީކީ ނޫން. ރާއްޖެއައެކު އެގްރިމެންޓެްއ ހެދިފާ އޮވެގެނެއްނޫން. މިއީ ވަރަށް ނުރައްކާކަމެއް. ބަޔަކު ގައުމަށް ހިޔާނާތް ވެއްޖެ ކަންޔަގީން.\nޖެނުއަރީ 31, 2021 17:38\nދިވެހި ރާއްޖޭގެ އަސްކަރިއްޔާގަ ތިބީ ވަރައް ހަމަޖެހޭ ވިސްނުންތޫނު ސިކުޑީގަ ފެންހިކިފަ ތިބިމަދުބައެއް. ބަޔަކު އެބައެއްގެ ކަނޑުގެ ވަކިސަރަހައްދެއްގެ ޗާޓުކުރަހަން އަބަދުވެސް ދިވެހިރާއްޖެ ބޭނުންވެގެން ފާރަލައިގެން އުޅޭ ބަޔަކާ ހަވާލުކުރުމަކީ ވަރައް ނުރައްކާތެރި ކަމެއް. ހެޔޮވިސްނޭބަޔަކު ކުރާނެ ކަމެއް ނޫން\nފެބުރުއަރީ 2, 2021 20:44\nއަށްޑުއަށް އިންޑިއާސިފައިން ގެންދިއުމަށް އައިމަނަވަރެއް ކަމުގައި ރާއްޖޭގެ ބަހަބަރު ދިރާސާކުރާފަރާތްތަކާހަވާލާދީ އިންޑިއާގެ ކަންނަންނޫރު އަލީރާޖާގެ ދުރުތާތިމާގެ މީހަކުވިދާޅުވެއްޖެ.


SunOnline: Maleeh magaamun dhurukuran Vote dheyn MDP PG Group in member in ah angaifi\nމަލީހު މަގާމުން ދުރުކުރަން ވޯޓުދޭން އެމްޑީޕީ ޕީޖީ ގުރޫޕުން މެންބަރުންނަށް އަންގައިފި\n28 Feb 2021, 14:37\nކޮމިއުނިކޭޝަން އެންޑް ޓެކްނޮލޮޖީ މިނިސްޓަރު މުހައްމަދު މަލީހް ވާހަކަ ދައްކަވަނީ--- ސަން ފޮޓޯ: ފަޔާޒު މޫސާ\nކޮމިޔުނިކޭޝަންސް އެންޑް ޓެކްނޮލޮޖީ މިނިސްޓަރު މުހައްމަދު މަލީހު ޖަމާލުގެ އިތުބާރު ނެތް ކަމަށް ފާސްކުރަން އެމްޑީޕީގެ މެންބަރުންނަށް އެ ޕާޓީގެ ޕީޖީ ގުރޫޕުން މިއަދު އިރުޝާދު ދީ އާންމުކޮށް އަންގައިފި އެވެ.\nއެމްޑީޕީގެ 14 މެންބަރަކު ސޮއިކޮށް މަލީހު ވަކިކުރަން ހުށަހަޅާފައިވާ މައްސަލަ މާދަމާއަށް އެޖެންޑާކޮށްފައި ވަނިކޮށް އެމްޑީޕީ ޕީޖީ ގުރޫޕުން މެންބަރުންނަށް މިއަދު އިރުޝާދު ދިނީ މަލީހުގެ އިތުބާރު ނެތް ކަމުގެ ވޯޓުގައި އޭނާގެ އިތުބާރު ނެތް ކަމަށް ވޯޓު ދިނުމަށެވެ. ޕީޖީ ގްރޫޕުގެ ފަރާތުން އެ އެންގުން އެމްޑީޕީ މެންބަރުންނަށް ދިނީ މަލީހު ވަކިކުރަން ރައީސްއަށް ދަންނަވާ އެކަން ނުކޮށްފި ނަމަ އިތުބާރު ނެތް ކަމަށް ފާސްކުރަން މިދިޔަ އަހަރުގެ ނޮވެމްބަރުގައި ޕީޖީ ގުރޫޕުން ނެރެފައިވާ ވިޕާ ހަވާލާދީކަން އެނގިފައިވެ އެވެ.\nއެމްޑީޕީގެ ޕީޖީ ލީޑަރު އަލީ އާޒިމް އިސްކޮށް ހުންނަވާ ހުށަހެޅުއްވި އެ މައްސަލައިގައި މަލީހަށް ގާނޫނީ ގޮތުން ދޭން ޖެހޭ ނޯޓިސް މަޖިލީހުން ފޮނުވީ މި މަހުގެ 14 ވަނަ ދުވަހު އެވެ. އެ ނޯޓިސް ގަބޫލު ނުކުރާ ކަމަށް މަލީހު ވިދާޅުވެފައިވެ އެވެ.\nސަރުކާރު ކޯލިޝަންގައި ހިމެނޭ ޖުމްހޫރީ ޕާޓީގެ ސްލޮޓެއްގައި ވަޒީރު ކަމަށް ވަޑައިގެންނެވި މަލީހު ވަކިކުރަން އެމްޑީޕީން ހުށަހެޅި އިރު، އޭނާގެ މަގާމުގެ މަސްއޫލިއްޔަތު އަދާ ނުކުރާ ކަމަށް ބުނެ އެމްޑީޕީގެ މަޖިލިސް މެމްބަރުން އަންނަނީ އަބަދުވެސް އޭނާއަށް ފާޑު ވިދާޅުވަމުންނެވެ. އެގޮތުން އިންޓަނެޓް އަގުހެޔޮ ނުވުމާއި އިންޓަނެޓުގެ ސްޕީޑް ލަސްވުމަކީ މަލީހު ޒިންމާ އަދާނުކުރާތީ ކަމަށް ބުނެ މެންބަރުން ފާޑުކިޔަ އެވެ.\nމަޖިލިސް ގަވައިދުގެ 207 ވަނަ މާއްދާގެ (ށ) ގައި ވާގޮތުން ވަޒީރެއްގެ އިތުބާރު ނެތްކަމުގައި ބަހުސްގައި އަނގަބަހުންނާއި ލިޔުމުން ޖަވާބު ދާރިވުމުގެ ފުރުސަތު އެ ވަޒީރަކަށް ދޭން ވާނެ އެވެ.\nވަޒީރެއްގެ އިތުބާރު ނެތް ކަމަށް ފާސްވާނީ ވޯޓުގެ އަޣުލަބިއްޔަތު ލިބިގެން ކަމަށް މަޖިލިސް ގަވައިދުގައި ވަނީ ބުނެފަ އެވެ. އެމްޑީޕީން ތްރީލައިން ވިޕެއް ނެރުމުން މަލީހުގެ އިތުބާރު ނެތްކަމުގެ މައްސަލަ ފާސްވާނެ ކަމަށް ވަރަށް ބޮޑަށް ބެލެވެ އެވެ.\nނަޝީދުގެ ގުލްޒާރުގައި އިންދީ ކަށި ހެރޭ ގަސްތަކެއް: މަލީހު\nއެމްއެމްޕީއާރުސީއަކީ ގޯސްނިޔަތެއްގައި އުފަންކުރުވި ދަރިއެއް\nރައީސް ޔާމީން މިނިވަންކުރުމަށް މަލީހު ގޮވާލައްވައިފި


Priyanka ge enburi aun baraabaru\nޕްރިޔަންކާގެ އެނބުރިއައުން ބަރާބަރު\nޕްރިޔަންކާ ޗޯޕްޅާގެ ޕާޕްލް ޕެބްލް ޕިކްޗާޒް އިން ޕްރޮޑިއުސްކޮށްފައިވާ "ދަ ސްކައި އިޒް ޕިންކް" އަކީ ގިނަ ދުވަސްތަކެއް ބޮލީވުޑާ ދުރުގައި ހުރުމަށްފަހު ޕްރިޔަންކާ ކުޅުނު ފުރަތަމަ ފިލްމެވެ. ފިލްމު އަންނަ ހުކުރު ދުވަހު ރިލީޒް ކުރަން ހަމަޖެހިފައިވާއިރު ބައެއް ޚާއްސަ މީހުންނަށާއި ނޫސްވެރިންނަށް މި ފިލްމުގެ ޚާއްސަ ޝޯއެއް މިހާރު ވަނީ ދައްކާފަ އެވެ.\nއަދި މިހާތަނަށް ނުކުމެފައިވާ ރިވިއުތަކަށް ބަލާއިރު ގިނަ ބަޔަކު ބުނެފައިވަނީ މިއަށް ވުރެ ރަނގަޅު ފިލްމެއް ޕްރިޔަންކާ ބޮލީވުޑަށް އެނބުރި އައުން ފާޙަގަ ކުރުމަށް ނެތް ކަމަށެވެ. އެހާވެސް ފިލްމު މޮޅުވެފައި ޕްރިޔަންކާގެ ރޯލު މި ފިލްމުގައި ވަރުގަދަ ކަމަށް ވެއެވެ.\nޝޮނާލީ ބޯސް ޑައިރެކްޓް ކޮށްފައިވާ މި ފިލްމުގެ ބަތަލަކީ ފަރްހާން އަޚްތަރެވެ. އަދި ޒާއިރާ ވަސީމް އާއި ރޯހިތު ސަރަފް ވެސް ފިލްމުގެ މުހިއްމު ރޯލުތަކުން ފެންނާނެ އެވެ.\nފިލްމުގެ ރިވިއު ބުނާ ގޮތުން ފުރަތަމަ ހާފު ވަރަށް ވެސް އަސަރު ގަދަ އެވެ. އަދި ދެ ވަނަ ބައި ފުރަތަމަ ބަޔަށް ވުރެ ވެސް މާ ރީއްޗެވެ.\nޕްރިޔަންކާގެ އިންސްޓްގްރާމް ޕޭޖްގައި އޭނާ ލިޔެފައިވާ ގޮތުގައި "ދަ ސްކައި އިޒް ޕިންކް" ކުޅެ ޕްރޮޑިއުސްކުރަން އޭނާ ގަސްތުކުރީ މިއީ އާއިލާއަކަށް ދިމާވި ހަގީގީ ހާދިސާތަކަކަށް ވާތީ އެވެ.\n"ދަ ސްކައި އިޒް ޕިންކް" އަކީ އަދިތީ އާއި ނިރެންގެ ވާހަކަ އެވެ. ދެ މީހުން އެކަކު އަނެކަކު ދެކެ އިންތިހާއަށް ލޯބިވެ ކައިވެނި ކުރެ އެވެ. އަދި އެމީހުންނަށް ލޯބިލޯބި ދަރިއަކު ލިބެ އެވެ. ދަރިފުޅުގެ ފުރާނައަށް ނުރައްކާ ވާވަރުގެ ބައްޔެއް ހުރިކަން އެމީހުންނަށް އެނގެނީ ދަރިފުޅުގެ އުމުރުން އެންމެ އަހަރެއް ވީތަނާ އެވެ. އެހާތަނުން ދެން ފެންނާނީ ދަރިފުޅުގެ ފުރާނަ ސަލާމަތްކުރުމަށްޓަކައި އެމީހުންކުރާ ބުރަ މަސައްކަތެވެ. އަދި ހިތްދަތިކަމާއި ހިތާމައިގެ ވަގުތުގައި ވެސް އުފާވެރި ވަގުތުތައް މި ދެ މީހުން ހޯދާ ގޮތެވެ.


Dharivarunnah hivvaru dhinumah vazeerun atholhu thereah! - vNews.mv\nދަރިވަރުންނަށް ހިތްވަރު ދިނުމަށް ވަޒީރުން އަތޮޅުތެރެއަށް!\nޙައްވާ މިންހާ 12 January 2020, 11:57\nއައު އަހަރުގެ ކިޔެވުން ފެށުމާއެކު ދަރިވަރުންނަށް ހިތްވަރު ދިނުމަށް ސަރުކާރުގެ އިސްވެރިން އަތޮޅުތެރެއަށް ވަޑައިގެންފިއެވެ.\nސަރުކާރުގެ ވަޒީރުންނާއި އަދި ބައެއް އިސްވެރިން ހިމެނޭގޮތަށް ޖުމްލަ 19 އަތޮޅަކަށް ވަނީ ޒިޔާރަތްކޮށްފައެވެ. މިއީ ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހުގެ އިސްނެންގެވުމުގެ މަތިން ހުރިހާ ދަރިވަރުންނަށް ހިތްވަރު ދިނުމުގެ ގޮތުން ކުރިއަށްގެންދާ ހަރަކާތެއް ކަަމަށް އެޑިޔުކޭޝަން މިނިސްޓްރީން މައުލޫމާތު ދެއެވެ. މިދަތުރުތަކުގައި ދަރިވަރުންނާއި މުދައްރިސުންނާއި ބައްދަލުކުރައްވައި ދިރާސީ އައު އަހަރު ފެށުމާއެކު ސަމާލުކަންދޭންޖެހޭ މުހިންމު ކަންކަމުގެ ވާހަކަތައް ވަނީ ހިއްސާ ކުރައްވާފައެވެ.\nއެގޮތުން އައު އަޒުމަކާ އައު އުއްމީދުތަކާއެކު މިއަހަރު އިތުރަށް މަސައްކަތްކޮށް ކާމިޔާބު ހޯދުމަށް ދަރިވަރުންނަށް ސަރުކާރުގެ އިސްވެރިން ވަނީ ހިތްވަރުދެއްވާފައެވެ. އަދި މަދަރުސީ ދައުރަކީ މަސައްކަތުގެ މާހައުލަށް ނުކުތުމުގެކުރިން މުސްތަގުބަލަށް އެޅޭ މުހިއްމު ބިންގަލެއް ކަމުން، ކުރިޔަށްދާނެ ދާއިރާއެއް އިހުތިޔާރުކުރުމުގައި ވިސްނުންތެރިކަމާއެކު ކުރިޔަށް ދިއުމަށް ދަރިވަރުންނަށް ވަނީ އިލްތިމާސްކުރައްވާފައެވެ.\nދަތުރުތަކުގައި ރަށްތަކަށް ޒިޔާރަތްކުރައްވާ އިސްވެރިން ވަނީ ސަރުކާރުގެ ތައުލީމީ ސިޔާސަތުގައި އެންމެ މުހިންމު އެއް ބައެއް ކަމަށްވާ ހުރިހާ ކުދިން ޝާމިލު ކުރުމުގެ ސިޔާސަތުގެ ތެރެއިން ހުރިހާ ދަރިވަރުންނަށް ވެސް ތައުލީމު ހާސިލް ކުރުމުގައި ހަމަހަމަ ފުރުސަތުތައް ހޯދައިދިނުމުގެ މުހިންމުކަމުގެ މައްޗަށް އަލިއަޅުއްވާލައްވައި ވަނީ ވާހަކަފުޅު ދައްކަވާފައެވެ. ތައުލީމީ މަންހަޖުގެ ތެރެއިން އިސްލާމީ އަގީދާ ކުރިއެރުވުމަށާއި މަދަރުސީ ދައުރު ނިމޭ ކޮންމެ ކުއްޖަކީ އެކުއްޖަކު ކުރިއަރަން ބޭނުންވާ ދާއިރާއަކުން ކުރިޔަށް ދިޔުމަށް މަގުފަހިކޮށްދީ ސްކޫލު ނިންމާއިރު ދިރިއުޅުމަށް ތައްޔާރުވެފައިވާ ދަރިވަރަކަށް ހެދުމުގެ އިތުރުން މުޖުތަމައުގެ ތެރޭގައި ބައިވެރިވުން އޮތް ޒުވާނަކަށް ހެދުމުގެ މުހިންމުކަމުގެ މައްޗަށް ވަޒީރުންނާއި އިސްވެރިން ވަނީ އަލިއަޅުއްވާލައްވާ ވާހަކަފުޅުދައްކަވާފައެއެވެ.


Nafsaanee balithakamedhu mujuthamau dhekey dhekun badhalu kuran jehey\n"ނަފްސާނީ ދުޅަހެޔޮ ރާއްޖެ" ކެމްޕެއިން ފެށުމުގެ ރަސްމިއްޔާތުގެ ތެރެއިން---ފޮޓޯ:ހެލްތު މިނިސްޓްރީ\n"ނަފްސާނީ ބަލިތަކާމެދު ދެކޭ ގޮތް ބަދަލުކުރަންޖެހޭ"\nނަފްސާނީ ބަލިތަކާމެދު މުޖުތަމައުއިން ދެކޭދެކުން ބަދަލުޖެހޭ ކަމަށް ރައީސުލްޖުމްހޫރިއްޔާގެ އަނބިކަނބަލުން ފަޒްނާ އަހުމަދު ވިދާޅުވެއްޖެއެވެ.\nނަފްސާނީ ބަލިތަކާމެދު ހޭލުންތެރިކަން އިތުރުކުރުމުގެ ގޮތުން މިއަދު ފެށި "ނަފްސާނީ ދުޅަހެޔޮ ރާއްޖެ" ކެމްޕެއިން ރަސްމިއްޔާތުގައި ވާހަކަފުޅު ދައްކަވަމުން ރައީސްގެ އަނބިކަނބަލުން ވިދާޅުވީ ނަފްސާނީ ބަލިތަކާމެދު މުޖުތަމައުއިން ދެކޭދެކުން ބަދަލުކޮށް، އެފަދަ ފަރާތްތަކަށް، އެމީހުންގެ އިހްސާސްތައް ފަސޭހައިން ކިޔައިދެވޭނެ ފަދަ މާހައުލެއް ގާއިމުކުރަންޖެހޭކަމަށެވެ.\nއޭގެ އިތުރުން ނަފްސާނީ ބަލި ތަހައްމަލު ކުރާ ފަރާތްތަކުން އެމީހުންގެ އިހުސާސްތަކާގުޅޭގޮތުން ވާހަކަދެއްކުމަކީ ލަދުވެތިވާންޖެހޭކަމެއް ނޫންކަމަށް ވެސް އެކަމަނާ ވަނީ ވިދާޅުވިއެވެ.\nނަފްސާނީ ބަލިތަކުގެ ހާލަތު ދުނިޔޭގައި އޮތް މިންވަރުގެ މައްޗަށް އަލިއަޅުއްވާލައްވައި އެކަމަނާ ވިދާޅުވީ ދުނިޔޭގައި ކޮންމެ ހަތަރު މީހުންގެ ތެރެއިން އެކަކީ ނަފްސާނީ ބަލި ތަހައްމަލު ކުރަމުންދާ މީހެއްކަމަށް ބެލެވޭކަމުގައެވެ. އަދި ރާއްޖޭގައި އެދާއިރާއިން ކުރެވިފައިވާ މަދު ދިރާސާތަކުން ލަފާކުރެވޭގޮތުގައި ރާއްޖޭގައި ވެސް އެ ނިސްބަތް އެހާވަރުގައި ހުރިކަން އެކަމަނާގެ ވާހަކަފުޅުގައި ފާހަގަކުރެއްވިއެވެ.\nޖިސްމާނީ ބަލިތަކާ އަޅާބަލާއިރު ނަފްސާނީ ބަލިތަކަށް ބޭނުންވާ ފަރުވާގެ ވަސީލަތްތައް މަދުކަން ފާހަގަކުރައްވާ އެކަމަނާ ވިދާޅުވީ ގިނަ ބަލިތަކަކީ ހަމައެކަނި ބޭހެއް ކައިގެން ރަނގަޅުކުރެވޭ ބަލިތައް ކަމުގައި ވީ ނަމަވެސް ހަކުރުބަލި ފަދަ ބަލިތައް ފަދައިން ނަފްސާނީ ބައްޔަކީ ބޭހާއެކު ތެރަޕީވެސް ބޭނުންވާ ބައްޔެއްކަމަށެވެ.\nއޭގެ އިތުރުން އެފަދަ ބަލިތަކަށް ފަރުވާ ހޯދުމަށްފަހު މަސައްކަތުގެ މާހައުލަށް ނުކުންނައިރު އެމީހަކު އަދާކުރާ ޒިންމާތަކުން ލުޔެއް ދިނުންފަދަ ކަންކަން ފަހި ކުރަންޖެހޭކަންވެސް އެކަމަނާގެ ވާހަކަފުޅުގައި ފާހަގަކުރެއްވިއެވެ.\n"ނަފްސާނީ ދުޅަހެޔޮ ކެންޕެއިން" އަކީ ނަފްސާނީ ދުޅަހެޔޮކަން އިތުރުކޮށް ނަފްސާނީ ބަލިތަކަށް ހޭލުންތެރިކަން އިތުރުކުރުމަށް އެއް އަހަރު ދުވަހަށް ކުރިޔަށްގެންދިއުމަށް ހަމަޖެހިފައިވާ ކެންޕެއިން އެކެވެ.\nނަފްސާނީ ބަލިތަކަށް ފަރުވާލިބޭނެ ޚާއްޞަ އިންތިޒާމުތައް ހަމަޖައްސައި ދިނުމަކީ ރައީސުލްޖުމްހޫރިއްޔާގެ ރިޔާސީ ވަޢުދުތަކުގެ ތެރޭގައި ވެސް ހިމެނޭ މުހިންމު ވައުދެކެވެ. އެގޮތުން ސަރުކާރުގެ ފުރަތަމަ މަސައްކަތު 100 ދުވަހުގެ ވަޢުދުތަކުގެ ތެރޭގައި ހިމެނިގެން ނެޝަނަލް މެންޓަލް ހެލްތު އިންސްޓިޓިއުޓް އުފައްދަވައި ނަފުސާނީ ބަލިތަކަށް އާސަންދައިގެ ދަށުން ހިދުމަތް ލިބޭނެ ގޮތް މިހާރު ވަނީ ހަމަޖައްސަވައިފައެވެ.\nމެޑަމް ފަޒްނާ އަހްމަދު ހެލްތު މިނިސްޓްރީ


UEFA Nations league Portugal kaamiyaabu kohfi | Mihaaru\nޕޯޗުގަލްގެ ކެޕްޓަން ރޮނާލްޑޯ ތަށި އުފުލާލަނީ. --ފޮޓޯ: އޭއެފްޕީ\n10 ޖޫން 2019 - 09:08 29 comments\nޕޯޓޯ (ޖޫން 10) – ނެދަލެންޑްސް 1-0 އިން ބަލިކޮށް ޕޯޗުގަލުން، ފުރަތަމަ ފަހަރަށް ބޭއްވި ޔުއެފާ ނޭޝަންސް ލީގުގެ ޗެމްޕިއަންކަން ރޭ ހޯދައިފި އެވެ.\nމިއީ ޕޯޗުގަލްގެ ފުޓްބޯޅަ ތާރީހުގައި ކާމިޔާބުކުރި ބައިނަލްއަގްވާމީ ދެ ވަނަ މުބާރާތެެވެ. އަނެއް މުބާރާތަކީ 2016 ވަނަ އަހަރުގެ ޔޫރޯ އެވެ. ދެ ފަހަރު ވެސް ކެޕްޓަންގެ ގޮތުގައި ތަށި އުފުލާލަދިނީ ކްރިސްޓިއާނޯ ރޮނާލްޑޯ އެވެ. އަނެއްކޮޅުން އަމިއްލަ ގައުމުގައި ރޭ ހޯދި ކާމިޔާބީ އަކީ 2004 ވަނަ އަހަރު އަމިއްލަ ގައުމުގައި ބޭއްވި ޔޫރޯގެ ފައިނަލުން ގްރީސް އަތުން ޕޯޗުގަލް ބަލިވި ބަލިވުމުގެ ހިތްދަތިކަން ފިލާނެ ކާމިޔާބެކެވެ.\nމިވަގުތު ދުނިޔޭގައި ހުރި އެންމެ މޮޅު ފޯވާޑް ރޮނާލްޑޯ އާއި އެންމެ މޮޅު އެއް ޑިފެންޑަރު ނެދަލެންޑްސްގެ ވާޖިލް ވެން ޑައިކުގެ ކުރިމަތިލުމެއްގެ ގޮތުގައި ފެނިގެން ދިޔަ މި މެޗުގައި ވެން ޑައިކް ވަނީ ރޮނާލްޑޯ ހުއްޓުވުމުގައި ކާމިޔާބު ހޯދައިފަ އެވެ. އެކަމަކު 60 ވަނަ މިނެޓުގައި ގޮންކާލޯ ގުއެޑެސްގެ ޖެހި ގޯލުން ޕޯޗުގަލް ވަނީ ނަތީޖާ ނެރެފަ އެވެ.\n"ފަސޭހަ ކަމެއްގެ ގޮތުގައި ފެނިދާނެ އެކަމަކު މިއީ ވަރަށް އުނދަގޫ ކަމެއް. އަހަރެން ދެކޭ ގޮތުގައި މި ކުޅުންތެރިންނަށް މަރުހަބާ ކިޔުން ހައްގު،" ރޮނާލްޑޯ ބުންޏެވެ. "މިދިޔަ އަހަރުތަކުގައި ގައުމީ ޓީމަށް ކަންކަން ރަނގަޅަށް ގޮސްފައިވާތީ އަހަރެން ޝުކުރުވެރިވަން. ޕޯޗުގަލުން މިވަނީ މުހިއްމު މުބާރާތްތަކެއް ކާމިޔާބުކޮށްފައި."\nފައިނަލުން ބަލިވި ނަމަވެސް ނެދަލެންޑްސް އަށް މި މުބާރާތް ނިސްބަތުން ކާމިޔާބެވެ. މިދިޔަ ވޯލްޑް ކަޕާއި ޔޫރޯ އިން ވެސް ޖާގަ ލިބުނު ޓީމު އަލުން އާރާސްތުކުރުމަށް ކޯޗު ރޮނާލްޑް ކޫމަން ކުރަމުން އަންނަ މަސައްކަތުގެ ކުރިއެރުން މި މުބާރާތުން ފެނިގެންދިޔަ އެވެ.\n"އަހަރެމެން ވަރަށް ބޮޑު ކުރިއެރުންތައް ހޯދައިފިން. އަހަރެމެން ފަހުރުވެރިވާން ޖެހޭ. މިވަގުތު މާޔޫސްވެފައި ތިބި ނަމަވެސް އިސްއުފުލާލަން ޖެހޭ،" ވެން ޑައިކް ބުންޏެވެ.\nމި މުބާރާތުގެ ތިން ވަނަ ހޮވި މެޗުގައި އިއްޔެ ސްވިޒަލެންޑް އަތުން ޕެނަލްޓީ ޖަހައިގެން 6-5 އިން މޮޅުވެ އިންގްލެންޑް ވަނީ ތިން ވަނަ ހޯދައިފަ އެވެ. މި މެޗުގެ ފުރިހަމަ ވަގުތާއި އިތުރު ވަގުތު ހަމަވިއިރު ދެ ޓީމު އޮތީ 0-0 އިން އެއްވަރުވެފަ އެވެ.\nޔުއެފާ ނޭޝަންސް ލީގަކީ ބައިނަލްއަގްވާމީ ވާދަވެރި މެޗުތަކެއް ގިނަ ގައުމުތަކަށް ހޯދައިދިނުމަށާއި ބޮޑު މުބާރާތެއް ނޯންނަ އަހަރެއްގައި ފުޓްބޯޅައިގެ ވާދަވެރިކަން ފެންނަ މުބާރާތެއް ބޭއްވުމަށް ޔުއެފާ އިން މިދިޔަ އަހަރު ފެށި މުބާރާތެކެވެ. ލީގު އޭ ގައި ހިމެނޭ ހަތަރު ގްރޫޕުގެ އެއް ވަނަ ޓީމުތައް ސެމީ ފައިނަލަށް ހޮވުނުއިރު، ފުލަށް ދިޔަ ޓީމުތައް ލީގު ބީ އަށް ވަނީ ރެލިގޭޓްވެފަ އެވެ. ލީގު ސީ އަދި ލީގު ޑީ ވެސް އޮންނާނީ ޕްރޮމޯޝަން އަދި ރެލިގެޝަން އުސޫލުންނެވެ. ސެމީ ފައިނަލުން ފުރުސަތު އޮންނާނީ އަބަދުވެސް ލީގު އޭ ގައި ހިމެނޭ ޓީމުތަކަށެވެ.


Maaginain nidhumaai baaleehugai moonu alhaigen nidhumakee loa andhiri vaa kameh - dhiraasa | ungoofaaru.com\nބަނޑޭރިގަނޑު/ދިރިއުޅުން/މާ ގިނައިން ނިދުމާއި ބާލީހުގައި މޫނު އަޅައިގެން ނިދުމަކީ ލޯ އަނދިރިވާ ކަމެއް – ދިރާސާ\nމާ ގިނައިން ނިދުމާއި ބާލީހުގައި މޫނު އަޅައިގެން ނިދުމަކީ ލޯ އަނދިރިވާ ކަމެއް – ދިރާސާ\nމުނާޒު މުޙައްމަދު 12 މާރޗް 2016\n0 90 1 މިނެޓުން ކިޔާލެވޭ\nއޮންލައިން ނޫސް މިރަރ ގައި ރިޕޯޓްކޮށްފައިވާ ދިރާސާއެއް ބުނާ ގޮތުގައި ދުވާލަކު 8 ގަޑި އިރަށްވުރެ ގިނަ އިރު ނިދުމަކީ ލޮލަށް ގެއްލުން ލިބި ލޯ އަނދިރި ވުމަށް މެދުވެރިވާ ސަބަބެކެވެ. އަދި މީ އިނގިރޭސި ވިލާތުގައި އެންމެ ގިނައިން ލޯ އަނދިރި ވުމަށް މެދުވެރިވާ އެއް ސަބަބު ކަމުގައި ދިރާސާގައި ބުނެފައި ވެއެވެ. ލޮލުގެ ފެނުން ގެއްލުމަށް މެދުވެރިވާ އެންމެ އާންމު ބައްޔަށް ކިޔަނީ “މަސްކިއުލާ ޑިޖެނެރޭޝަން” ނުވަތަ “އޭޖް ރިލޭޓެޑް މަސްކިއުލާ ޑިޖެނެރޭޝަން” އެވެ. އެއީ އުމުރުން ގިނަ ދުވަސް ވުމުން ލޮލުގެ ފެނުމަށް ބަދަލު އައުމަށް ކިޔާ ނަމެކެވެ. މަސްކިއުލާ ޑިޖެނެރޭޝަން ގެ ސަބަބުން ލޮލަށް އެއްވެސް ތަދެއް އިހުސާސްއެއް ނުކުރެވޭނެވެ. ނަމަ ވެސް ލޯ ފުސްވެ ފޮތްކިއުމާއި މިހުންގެ މޫނު ދެނެގަތުން ކަހަލަ އާންމު ދިރި އުޅުމުގެ ކަންކަމަށް މަޑު މަޑުން ހުރަސް އެޅޭނެއެވެ.\nނޮދަން ކެލިފޯނިއާ ރެޓިނާ ވިޓްރިއަސް އެސޯސިއޭސަން ގެ ޑޮކްޓަރ ރާހުލް ކަރުނާ ވަނީ މި ދިރާސާގައި މަސްކިއުލާ ޑިގެނެރޭޝަން ހުންނަ އަދި ނުހުންނަ މީހުންނާ އެކު މުޅި ޖުމުލަ 1003 މީހުން ބައިވެރިކޮށްފައެވެ. އެއަށް ފަހު މި މީހުން އާންމުކޮށް ނިދާ އުޅެނީ ކިހާ އިރަކުތޯ ބާލާފައި ވެއެވެ. ދިރާސާގެ ނަތީޖާ ދެއްކި ގޮތުގައި މަސްކިއުލާ ޑިޖެނެރޭޝަން ނުހުންނަ މީހުން އާންމުކޮށް ނިދަފައި ވަނީ 7.97 ގަޑިއިރު ނުވަތަ އެއަށް ވުރެ މަދުންނެވެ. އެއާ ޚިލާފަށް މަސްކިއުލާ ޑިޖެނެރާޝަން ހުންނަ މީހުން ދުވާލަކު 8.17 އާއި9ގަޑިއިރާ ދެމެދުގެ ވަގުތަކަށް ނިދާކަން ދިރާސާއަށް އިނގުނެވެ.\nމިރަރ އިން ރިޕޯޓްކޮށްފައިވާ ގޮތުގައި މި ދިރާސާގެ ކުރިން ކޮށްފައިވާ އެހެން ދިރާސާއަކުން އިނގުންގޮތުގައި ބާލީހުގައި މޫނު އަޅައިގެން ނިދުމަކީ ވެސް ލޯ އަނދިރި ވުމަށް މަގު ފަހި ކުރުވާ ކަމެކެވެ. ބާލީހުގައި މޫނު އަޅައިގެން ނިދުމުގެ ސަބަބުން ލޯ ފިތޭ ގޮތްވެ އޭގެ ސަބަބުން ލޮލުގައި އުފެދޭ “އޭކްއަސް ހިއުމާ” ކިޔާ ފެނެއް ލޮލުން ބޭރުވުން ހުއްޓުވާލައެވެ. މިފެނަކީ އެފެން ލޮލުގައި ގިނަވެ އެއިން އުފެދޭ ޕުރެސަރުން ލޮލުގެ ގޮބޮޅީގެ ބައްޓަމާއި ސައިޒު އެއްވަރެއްގައި ހިފެހެޓުމަށް އެހީވެދޭ ފެނެކެވެ. ލޮލުގެ ޕުރެސަރު އެއްވަރެއްގައި ހުރުމަށް މިފެން ލޮލުގައި އުފެދޭ ވަރާއި ބޭރުވާ ވަރު ހަމަ ހަމަ ވާން ޖެހެއެވެ. ބާލީހުގައި މޫނު އެޅުމުގެ ސަބަބުން މިފެން ބޭރުކޮށްދޭ ބައި ހަލާކުވެ، ލޮލުގެ ޕުރެސަރު އިތުރުވެ، ލޮލުން ސިކުނޑިއަށް ސިގުނަލް ފޮނުވައިދޭ ނާރުތަށް މަރުވެ، ލޮލުގެ އަލިކަން ގެއްލޭގޮތް ދިމާވެއެވެ. މިގޮތުން ލޮލުގެ ޕުރެސަރަށް ކުޑަ ބަދަލެއް އަޔަސް ސިކުނޑިއަށް ސިގުނަލް ފޮނުވައިދޭ ނާރުތަކަށް ބޮޑެތި ގެއްލުން ތަކެއް ލިބޭނެ ކަމަށް ދިރާސާއާ ހަވާލާދީ މިރަރ ގައި ބުނެފައި ވެއެވެ.\nއުނގޫފާރު ސުކޫލުގެ 8 ވަނަ އިންޓަހައުސް ޖޫނިއާ ފުޓްބޯޅަ މުބާރާތް ފެށިގެން ކުރިއަށް ދަނީ


Daet kuriyas nuhikenee keehvekan engeytha?\nޑައެޓް ކުރިޔަސް ނުހިކެނީ ކީއްވެކަން އެނގޭތަ؟\nޑައެޓް ކުރަން ފަށާ ގިނަ މީހުންނަށް ދިމާވާ ވަރަށް އާންމު މައްސަލައެއް އޮވެއެވެ. އެއީ ޑައެޓް ކުރަން ފަށާފައި ދުވަސްކޮޅެއްގެ ތެރޭގައި ހަށިގަނޑުގެ ބަރުދަން ކުޑަ މިންވަރަކަށް ލުއިވި ނަމަވެސް ހަމަ އެވީހާ ދުވަސްތެރޭގައި އަނެއްކާވެސް ހަށިގަނޑުގެ ބަރުދަން އިތުރުވެގެން ދިއުމެވެ. އަދި ބައެއް ފަހަރަށް ހަށިގަނޑުގެ ބަރުދަން ޑައެޓް ކުރަން ފެށި އިރަށް ވުރެ މާބޮޑަށްވެސް ބަރުވެގެން ދެއެވެ. މިހެން ކަން ދިމާވަނީ ކީއްވެގެން ކަން ހަމަ ޔަގީނުންވެސް ޑައެޓް ކުރާ މީހުންގެ ހިތަށް އަރާނެއެވެ.\nރުޓްގާސް ޔުނިވާސިޓީގެ ސައިކޮލޮޖީ ޕްރޮފެސަރ ޝާލޮޓް މާކީ ވަނީ ކެއުމާއި ޑައެޓް ކުރުމުގެ މައްޗަށް ރިސާރޗް ކުރުމުގައި 15 އަހަރު ވަނީ ހޭދަކޮށްފައިއެވެ.\nސައެންޓިފިކް އެމެރިކަން ވެބްސައިޓްގައި ޝާއިއު ކޮށްފައިވާ އާޓިކަލްގައި ބުނާގޮތުން ސައިންސުގެ އަލީގައި ކޮށްފައިވާ ބޮޑު ދިރާސާއެއްގެ ނަތީޖާގައި ދައްކާގޮތުން ޑައެޓް ކުރުމަކީ ބަރުދަން ލުއި ކުރުމަށް އޮތް ދާއިމީ ހައްލެއް ނޫން ކަމަށާއި ގިނަ ޑައެޓް ކުރާ ފަރާތްތައް ޑައެޓް ކުރުން ހުއްޓާލުމުން ބަރުދަން މާބޮޑަށްވެސް އިތުރުވާ ކަމަށް މާކީ ބުނެފައިވެއެވެ.\nޑައެޓްގެ ކުރުމުގައި ގެންގުޅޭ އެކި ގޮތްތައް ހުންނަ އިރު މަދު މިންވަރެއް ކައިގެން ހުރުމާއި ކެލަރީ ހުންނަ ކާއެއްޗެހި ލިމިޓް ކުރުމައި ކާބޯހައިޑްރޭޓް އަދި ހަކުރު ހުންނަ ކާއެއްޗެހި އެއްގޮތަކަށްވެސް ބޭނުންނުކޮށް ހުންނަން ޖެހޭ ޑައެޓް ޕްލޭންތަކުގައި ދެމި ނުހުރެވެނީ އެ ޕްލޭންތަކަކީ މާބޮޑަށް ވަރުބަލިކޮށްލާ ކުރިޔަށް ގެންދިޔުމަށް އުނދަގޫ ގޮތްތަކަކަށް ވާތީ ކަމަަށް މާކީ ބުނެއެވެ.\n*ޑައެޓް ކުރުމުން އިތުރަށް ފަލަވޭ\n2013 ވަނަ އަހަރު ކުރި 20 ދިރާސާގެ ތެރެއިން 15 ދިރާސާގެ ނަތީޖާގައި ދައްކާފައިވާ ގޮތުން ޑައެޓް ކުރުމުން ބަރުދަން ލުއިނުވެ އިތުރަށް ހަށިގަނޑު ބަރުވާކަމަށް މާކީ ބުންޏެވެ.\n*ޑައެޓް ކުރުން ހުއްޓާލުމުން ގިނައިން ކާހިތްވޭ\nޑައެޓް ކުރުމުގައި ވަކި ބާވަތެއް ނުވަތަ ވަކި ކާނާއަކާ ދުރަށް ދިޔުމުން އެ އެއްޗެއް އިތުރަށް ބޮޑަށް ކާހިތްވާނެއެވެ. އަދި އެ ކާއެއްޗަކާމެދު އިތުރަށް ވިސްނޭގޮތްވެސް ވެއެވެ. ގަބޫލު ކުރަން ކިތަންމެ ދަތިކަމުގައި ވިޔަސް އެ ކާހިތްވާ އެއްޗެއް ކެއުމުން ދާއިމީ ގޮތެއްގައި ބަރުދަން ލުއިކުރުމުގައި އެހީއަކަށް ވާކަމަށް މާކީ ދެކެއެވެ.\n2012 ވަނަ އަހަރު 193 ފަލަ މީހުން ދެ ގުރޫޕަކަށް ބަހައިގެން ކުރިދިރާސާއެއްގައި އެކަން ހާމަވި ކަމަށް މާކީ ބުނެއެވެ. އެ ދިރާސާގައި4މަސް ވަންދެން އެއް ގުރޫޕުން ލޯކެލަރީ ބްރެކްފާސްޓް ނެގި އިރު އަނެއް ގުރޫޕުން ނޯރމަލް ކެލެރީގެ ބްރެކްފާސްޓެއް ނަގާފައި ވެއެވެ.4މަހަށް ފަހު ކޮންމެ ގުރޫޕެއްގެ މީހުންވެސް 13 ކިލޯ ލުއިވެފައިވެއެވެ. ނަމަވެސް ޑައެޓް ހުއްޓާލުމަށްފަހު4މަސްދުވަސްތެރޭގައި ލޯކެލަރީ ބްރެކްފާސްޓް ނެގި މީހުން 11 ކިލޯ ބަރުވި އިރު ނޯރމަލް ކެލެރީ ބްރެކްފާސްޓް ނެގި މީހުން ބަރުވީ6ކިލޯ އެވެ.\n*ޑައެޓް ކުރުމަކީ ހާސްވާކަމެއް\nޑައެޓް ކުރާ ގިނަ މީހުން ކާނީ ކޮން ބާވަތެއްގެ ކޯޗެއްކަމާއި ނުކާން ވާނީ ކޮން އެއްޗެއް ކަމާ މެދު ވިސްނާ ފިކުރު ކުރެއެވެ. ދިރާސާތަކުން ދައްކާ ގޮތުގައި އެފަދަ މީހުން ޑައެޓްތަކާއި ކެއުމާ ބެހޭ އާ މައުލޫމަތު ހޯދުމުގައި އަވަދި ނެތި އުޅޭ ކަމަށް މާކީ ބުނެއެވެ.\n2010 ވަނަ އަހަރު 121 އަންހެނުންނަށް ކުރި ދިރާސާއެއްގެ ނަތީޖާގައި ދައްކާގޮތުން ކެއުމުގައި ކެލަރީ ހުންނަ ބާވަތް މަދުކޮށްގެން އުޅޭ އަންހެނުންގެ ކޯޓިސޯލް ހޯމޯން ލެވެލް އިތުރުވެއެވެ.\nސްޓްރެސް ހޯމޯނެއް ކަމަށްވާ ކޯޓިސޯލް މަތިވުމުގެ ސަބަބުން ކަންކަމާމެދު އަވަހަަށް ހާސްވާގޮތް ދިމާވެއެވެ.\nކަންތައްތައް މިހެން އޮތް އިރު ޑައެޓް ކުރުމުގެ ރަނގަޅު ގޮތަކީ ކޮބާ ހެއްޔެވެ؟\nމާކީ ދެކޭ ގޮތުގައި މި ސުވާލުގެ ޖަވާބަކީ ދެމިހުރެވޭނެ ފަދަ ކުދި ބަދަލުތައް ކެއުމުގައި ގެނައުމެވެ. އަދި މި ގޮތަކީ ދާއިމީ ގޮތަކަށް ބަރުދަން ލުއި ކުރުމަށް އެންމެ ރަނގަޅު ގޮތް ކަމުގައި ގިނަ ދިރާސާތަކުންވެސް ދައްކާ ކަމަށް މާކީ ބުނެއެވެ.


Uthuraai Dhekunuga transshipment bandharu hedhun muhimmu: Economic Ministry\nމިއަދު ބޭއްވި ނޫސްވެރިންގެ ބައްދަލުވުމުގެ ތެރެއިން-- ފޮޓޯ: އިކޮނޮމިކް މިނިސްޓްރީ\nއުތުރާއި ދެކުނުގައި ޓްރާންސްޝިޕްމަންޓް ބަނދަރު ހެދުން މުހިއްމު: އިކޮނޮމިކް މިނިސްޓްރީ\nރާއްޖޭގެ އުތުރާއި ދެކުނުގައި ޓްރާންސް-ޝިޕްމެންޓު ބަނދަރެއް ތަރައްގީ ކުރުމަކީ ވަރަށް އިސްކަން ދޭކަމެއް ކަމަށް އިކޮނިމިކް މިނިސްޓްރީން ބުނެފި އެވެެ.\nއެ މިނިސްޓްރީން މިއަދު ބޭއްވި ނޫސްވެރިންގެ ބައްދަލުވުމުގައި ސްޓޭޓް މިނިސްޓަރު މުހައްމަދު އިޔާދު ވިދާޅުވީ ރާއްޖޭގެ އުތުރާއި ދެކުނުގައި ޓްރާންސް-ޝިޕްމެންޓު ބަނދަރެއް ތަރައްގީ ކުރުމުގެ ފީޒިބިލިޓީ ބެލުމަށް އިސްކަމެއްދޭ ކަމަށެވެ.\nއެގޮތުން ޓްރާންސް-ޝިޕްމެންޓު ބަނދަރެއް ރާއްޖޭގައި ތަރައްގީ ކުރުމަކީ ވަރަށް ކުރީއްސުރެ ދެކެވޭ ވާހަކައެއް ނަމަވެސް އެއްވެސް އިރެއްގައި އަމަލީ ސިފައެއް އައިސްފައިވާ މަޝްރޫއެއް ނޫން ކަމަށް އިޔާދު ވިދާޅުވި އެވެ.\nއެކަމަކު މި ސަރުކާރުގެ އަމާޒަކީ އެކަން ބަދަލުކޮށް މިދައުރުގެ ތެރޭގައި އެމަޝްރޫއަށް އަމަލީ ސިފައެއް ގެނައުން ކަމަށާއި އެމަޝްރޫއުގައި މިހާރު ކުރަމުންދާ މަސައްކަތަކީ ކޮންސަލްޓެންޓެއް ހޯދުން ކަމަށް އިޔާދު ވިދާޅުވި އެވެ.\nކޮންސަލްޓެންޓެއް ހޯދުމަށްޓަކައި އިއުލާނުކޮށްފައިވާ ކަމަށާއި އަމާޒަކީ އޯގަސްޓު މަހު ތެރޭގައި ކޮންސަލްޓަންޓު ހަމަޖެހި، މަސައްކަތް ފެށުން ކަމަށް އިޔާދު ވިދާޅުވި އެވެ.\nކޮންސަންޓެންޓް ކުރާނެ މަސައްކަތުގެ ތެރޭގައި ފީޒިބިލިޓީ ބެލުމާއި ފީޒިބިިޓީ އަށް ބިނާކޮށް މަޝްރޫއު ކުރިއަށް ގެންދާނެ ގޮތުގެ ޕްލޭން އެކުލަވާލުމާއި އެ މަޝްރޫއު ކުރިއަށް ގެންދިއުމަށް ބޭނުން ވާނެ ލިޔެކިއުންތައް ތައްޔާރު ކުރުން ހިމެނެ އެވެ.


ޝެއިހް ޖައުފަރު ފާއިޒު އަވަހާރަވެއްޖެ | Sandhaanu\nޖުލައި 15, 2021\nމަޝްހޫރު ދީނީ އިލްމުވެރިޔާ އައްޝެއިހް ޖައުފަރު ފާއިޒު އަވަހާރަވެއްޖެ އެވެ.\nއެނގިފައިވާ ގޮތުގައި އާލާސްކަންފުޅާ އުޅުއްވާތީ ޝެއިހް ޖައުފަރު ހޮސްޕިޓަލްގައި އެޑްކޮށްގެން ފަރުވާދެމުން އަންނަތާ މަހަކާ ގާތްވެއްޖެ އެވެ.\nއައްޑޫ ސިޓީ މީދުއަށް ނިސްބަތްވާ ޝެއިހް ޖައުފަރު އަވަހާރަވި އިރު އުމުރުފުޅަކީ 65 އަހަރުފުޅެވެ.\nޝެއިހްގެ ޖަނާޒާ މިއަދު މެންދުރުނަމާދަށްފަހު މަސްޖިދުއް ފުރުގާންގައި އޮންނާނެއެވެ.\nޝެއިހް ޖައުފަރު ކޮވިޑް ޖެހިގެން ހުޅުމާލޭ މެޑިކަލް ފެސިލިޓީގައި މީގެކުރިން ފަރުވާދީފައިވެ އެވެ.\nއޭގެފަހުން ހާލު ދެރަވެ، ދަރުމަވަންތަ ހޮސްޕިޓަލްގެ 11 ވަނަ ފަންގިފިލާގައި ވެސް ޝައިހަށް ވަނީ ފަރުވާ ދީފައެވެ.\nޝެއިހް ޖައުފަރު ފާއިޒަކީ މަދަރުސަތުލް އާލިޔާގައި 1990ގެ އަހަރުތަކުގައި، ޓީޗަރެއްގެ ގޮތުގައި މަސައްކަތް ކުރެއްވި ބޭފުޅެކެވެ.\nޝެއިހް އަވަހާރަވުމާއި ގުޅިގެން އެކި ފަރާތްތަކުން އަންނަނީ ތައުޒޔާގެ މެސެޖްތައް ފޮނުވަމުންނެވެ.


Midhiya mahu Rajjeah emme ginain etherekuree kaanaa\nމިދިޔަ މަހު ރާއްޖެއަށް އެންމެ ގިނައިން އެތެރެކުރީ ކާނާގެ ބާވަތްތައް\nމިދިޔަ މަހު ރާއްޖޭގެ އިމްޕޯޓް އެކްސްޕޯޓަށް ބަދަލު އައިސްފައިވާ ގޮތް.--އަވަސް އިންފޮގްރަފީ\nމިދިޔަ މަހު ރާއްޖެއަށް އެންމެ ގިނައިން އެތެރެކުރީ ކާނާގެ ބާވަތްތައް ކަމަށް މޯލްޑިވްސް ކަސްޓަމްސް ސާވިސްއިން ބުނެފިއެވެ. ކަސްޓަމްސްގެ ތަފާސް ހިސާބުތައް ދައްކާ މިދިޔަ މަހު ރާއްޖެއަށް އެތެރެކުރި މުދަލުގެ 20 ޕަސެންޓަކީ ކާނާގެ ބާވަތްތަކެވެ.\nކާނާގެ ބާވަތްތައް އެތެރެކޮށްގެން ކަސްޓަމަށް އާމްދަނީ ގޮތުގައި 480 މިލިއަން ރުފިޔާ ލިބިފައިވެ އެވެ. މީގެ އިތުރުން ކާނާގެ އިތުރުން ރާއްޖޭގެ އިމްޕޯޓުގެ ދެން އެންމެ ބޮޑު ހިއްސާއެއްވެފައިވަނީ މެޝިނަރީ އާއި އިލެކްޓްރޯނިކްސް ސާމާނެއެވެ. ރާއްޖެއަށް އެތެރެކުރި އިލެކްޓްރޯނިކް ސާމާނުން 403 މިލިއަން ރުފިޔާ ލިބިފައިވެ އެވެ.\nމިދިޔަ މަހު ރާއްޖޭގެ އިމްޕޯޓުގެ މައުލޫމާތު.--ކަސްޓަމްސް\nކަސްޓަމްގެ ހިސާބުތައް ދައްކާ ގޮތުން އިމްޕޯޓް ޑިއުޓީއާއި އެހެނިހެން ފީގެ ގޮތުގައި މި އަހަރުގެ ސެޕްޓެމްބަރުމަހުގެ ނިޔަލަށް ލިބުނު އާމްދަނީ މިދިޔަ އަހަރުގެ އެ މުއްދަތާ އަޅާބަލާއިރު 14 ޕަސެންޓް އިތުރުވެއްޖެއެވެ.


ޚަބަރު – Page2– މިނިސްޓްރީ އޮފް ޖެންޑަރ, ފެމިލީ އެންޑް ސޯޝަލް ސަރވިސަސް\nއެޕްރީލް 2021 ގައި މިނިސްޓްރީ އޮފް ޖެންޑަރ، ފެމިލީ އެންޑް ސޯޝަލް ސަރވިސަސްއަށް ޖުމުލަ 177 މައްސަލަ ރިޕޯޓުކޮށް އެޓެންޑްކޮށްފައިވެއެވެ. ކުޑަކުދިންނަށް ކުރާ އެކި ބާވަތުގެ އަނިޔާ: ކުޑަކުދިންނަށް ކުރާ އެކި ބާވަތުގެ އަނިޔާއާ ގުޅޭ 73 މައްސަލަ އެޕްރީލް މަހު ވަނީ ރިޕޯޓުކޮށްފައެވެ. މި ބާވަތުގެ މައްސަލަތަކުގެ ތެރެއިން އެންމެ ގިނައިން ރިޕޯޓުކޮށްފައި ވަނީ އިހުމާލުވުމުގެ މައްސަލަތަކެވެ. އެ ގޮތުން މި ބާވަތުގެ 25 މައްސަލަ ރިޕޯޓުކޮށްފައިވެއެވެ. މި ބާވަތުގެ މައްސަލަތަކުގެ އިތުރުން ޖިންސީ\nމާރިޗު 2021ގައި މިނިސްޓްރީ އޮފް ޖެންޑަރ، ފެމިލީ އެންޑް ސޯޝަލް ސަރވިސަސްއަށް ޖުމުލަ 215 މައްސަލަ ރިޕޯޓުކޮށް އެޓެންޑްކޮށްފައިވެއެވެ. ކުޑަކުދިންނަށް ކުރާ އެކި ބާވަތުގެ އަނިޔާ: ކުޑަކުދިންނަށް ކުރާ އެކި ބާވަތުގެ އަނިޔާއާ ގުޅޭ 84 މައްސަލަ މާރިޗު މަހު ވަނީ ރިޕޯޓުކޮށްފައެވެ. މި ބާވަތުގެ މައްސަލަތަކުގެ ތެރެއިން އެންމެ ގިނައިން ރިޕޯޓުކޮށްފައި ވަނީ އިހުމާލުވުމުގެ މައްސަލަތަކެވެ. އެ ގޮތުން މި ބާވަތުގެ 27 މައްސަލަ ރިޕޯޓުކޮށްފައިވެއެވެ. މި ބާވަތުގެ މައްސަލަތަކުގެ އިތުރުން ޖިންސީ ހާނިއްކައިގެ\nމޮނިޓަރިންގ ޙާލަތަށް ގެނައުމާ ގުޅިގެން 10 ރަށެއްގައި ނާޒުކު ޙާލަތްތަކުގައި ދިރިއުޅެމުންދާ ފަރާތްތަކަށް ބޭނުންވާ އެހީތެރިކަން ފޯރުކޮށްދިނުމުގެ މަސައްކަތް ދަނީ ކުރެވެމުންނެވެ. އެއީ ރ.ހުޅުދުއްފާރު، ރ.އުނގޫފާރު، ރ.އަލިފުށި، ރ.މަޑުއްވަރި، ޅ.ނައިފަރު، ޅ.ހިންނަވަރު، ކ.ދިއްފުށި، ކ.ހުރާ، ދ.މީދޫ އަދި ގދ.ތިނަދޫއެވެ. އެ ގޮތުން އެ ރަށްތަކުގެ ކައުންސިލްތަކާއި ކަމާ ގުޅުންހުރި އިދާރާތަކާ ގުޅިގެން އެ ރަށްރަށުގައި ނާޒުކު ޙާލަތްތަކުގައި ދިރިއުޅެމުންދާ ފަރާތްތަކުގެ މަޢުލޫމާތު އެއްކޮށް، އެ ފަރާތްތަކަށް ގުޅައި، ބޭނުންވާ އެހީތެރިކަން ދެނެގަނެ، “ކެއަރ ޕެކޭޖަސް” ފޯރުކޮށްދިނުމުގެ މަސައްކަތް\nފެބުރުވަރީ 2021ގައި މިނިސްޓްރީ އޮފް ޖެންޑަރ، ފެމިލީ އެންޑް ސޯޝަލް ސަރވިސަސްއަށް ޖުމުލަ 186 މައްސަލަ ރިޕޯޓުކޮށް އެޓެންޑްކޮށްފައިވެއެވެ. ކުޑަކުދިންނަށް ކުރާ އެކި ބާވަތުގެ އަނިޔާ ކުޑަކުދިންނަށް ކުރާ އެކި ބާވަތުގެ އަނިޔާއާ ގުޅޭ 92 މައްސަލަ ފެބުރުވަރީ މަހު ވަނީ ރިޕޯޓުކޮށްފައެވެ. މި ބާވަތުގެ މައްސަލަތަކުގެ ތެރެއިން އެންމެ ގިނައިން ރިޕޯޓުކޮށްފައި ވަނީ ޖިންސީ ހާނިއްކައިގެ މައްސަލަތަކެވެ. އެ ގޮތުން މި ބާވަތުގެ 25 މައްސަލަ ރިޕޯޓުކޮށްފައިވެއެވެ. މި ބާވަތުގެ މައްސަލަތަކުގެ އިތުރުން ޖިސްމާނީ


Vazeefa furusathu - masahkathu\n2 ޖުލައި 2019 1 year ago\nވަގުތީ (31 ޑިސެންބަރު 2019 ގެ ނިޔަލަށް)\nމަރަދޫ އަވަށު އޮފީސް، މަރަދޫ / އައްޑޫ\nހަމަޖެހިފައިވާ އުސޫލުން އިތުރުގަޑި އާއި ބަންދު ދުވަހުގެ ފައިސާ.\nކައުންސިލުން ކަނޑައަޅާ ތާވަލާއެއްގޮތަށް ހަވާލުކުރެވޭ މިސްކިތެއް / މިސްކިތްތައް ފޮޅާ ސާފުކުރުމުގެ މަސައްކަތް ކުރުން.\nކޮންމެ ނަމާދު ވަގުތެއްގެ 30 މިނިޓު ކުރިން މިސްކިތުގެ އިސްކުރުބަރިއާއި ފާޚާނާ ސާފުކުރުން.\nކޮންމެ ނަމާދު ވަގުތެއްގެ 30 މިނިޓު ކުރިން ނަމާދަށް މިސްކިތް ތައްޔާރުކުރުމުގެ ގޮތުން މިސްކިތުގެ ދޮރުތައް ހުޅުވުމާއި، ތަޅުންމަތި ސާފުކޮށް ލައިޓުތައް ދިއްލުމާއި ފަންކާ ޖެހުން. އަދި ނަމާދުކޮށް ނިމިގެން މިސްކިތުން މީހުން ފޭބުމުން، ފަންކާތަކާއި ލައިޓުތައް ނިއްވައި ދޮރުތައް ލެއްޕުން.\nމިސްކިތުގެ ގޯތިތެރޭގައި ހުންނަ ގަސްތައް ކޮށުމާއި ސާފުކޮށްބަލަހައްޓައި، ގަސްތަކަށް ފެންދީހެދުން.\nމިސްކިތުގެ ވަޅުދިޔަ ހިއްކުމާއި ދިޔަދޮވި ސާފުކުރުންފަދަ މަސައްކަތްކުރުން.\nމިސްކިތް ބެލެހެއްޓުމާ ގުޅޭގޮތުން ހަވާލުކުރެވޭ އެންމެހައި މަސައްކަތް ކުރުން.\nޢުމުރުން 65 އަހަރުވެފައިވާ މީހަކު ކަމުގައިނުވުން.\nގިނަ ވަގުތު މަސައްކަތުގައި އުޅެވޭނެ، ސިއްހަތު ރަނގަޅު މީހަކު ކަމުގައިވުން.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2019 ޖުލައި 10ވާ ބުދަ ދުވަހު 14:00 ގެ ކުރިން، މަރަދޫ އަވަށު އޮފީހަށެވެ. އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދި ހުށަހަޅާ ފޯމް ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ އޮންނާނީ 2019 ޖުލައި 14 އާއި 2019 ޖުލައި 17 އާ ދެމެދު، މަރަދޫ އަވަށު އޮފީހުގައެވެ. މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\n29 ޝައްވާލް 1440\n02 ޖުލައި 2019\nޕަބްލިޝް ކުރި ތާރީޚް: 02-07-2019


Thailand sarukaaraa dhekolhah muzaaharaa kuran High School kiyavaa kudhin ves maguthakah - Hali News\nތައިލެންޑް ސަރުކާރާ ދެކޮޅަށް މުޒާހަރާކުރަން ހައިސްކޫލް ކިޔަވާކުދިންވެސް މަގުތަކަށް ނުކުމެއްޖެ\n22 November 2020, 02:15\nތައިލެންޑް ސަރުކާރާ ދެކޮޅަށް އެ ގައުމުގެ ހައި ސްކޫލް ކިޔަވާކުދިންވެސް މަގުތަކަށް ނުކުމެއްޖެއެވެ.\nހައި ސްކޫލް ކިޔަވާކުދިން އިސްވެ ހޮނިހިރު ދުވަހު ބޭއްވި މުޒާހަރާގައި އެތައްހާސް ކިޔަވާކުދިން ބައިވެރިވިއެވެ.\nއެކުދިން އަޑު އުފުލަމުން ގެންދިޔައީ، ތައުލީމީ ދާއިރާއަށް ބޮޑެތި އިސްލާހީ ބަދަލުތައް ގެނައުމަށެވެ.\nހަމަ އެއާއެކު، ތައިލެންޑްގެ މިހާރުގެ ބޮޑުވަޒީރު ޕްރަޔުތު ޗަން-އޮޗާއާއި އޭނާގެ ސަރުކާރު އިސްތިއުފާ ދިނުމަށާއި ތައިލެންޑްގެ ރަސްކަން އިސްލާހްކުރުމަށް ތައިލެންޑްގައި ކުރަމުންދާ ވަރުގަދަ މުޒާހަރާތަކަށް ތާއީދުކުރާކަންވެސް ކިޔަވާކުދިން ހާމަކޮށްފައި ވެއެވެ.\nހައި ސްކޫލް ކިޔަވާކުދިން މަގުތަކަށް ނުކުމެފައި މިވަނީ، މުޒާހަރާކުރާ މީހުންނާ ދެކޮޅަށް ފުލުހުން ގާނޫނީގޮތުން ބޭނުން ކުރެވެންހުރި ހުރިހާ ބާރެއްގެ ބޭނުންކުރާނޭ ކަމަށް ބޮޑުވަޒީރު ޕްރަޔުތު މިދިޔަ ބުރާސްފަތި ދުވަހު އިންޒާރު ކުރައްވާފައި ވަނިކޮށެވެ.\nބޮޑުވަޒިރު ޕްރަޔުތާއި، އޭނާގެ ސަރުކާރު އިސްތިއުފާ ދިނުމަށާއި، އަދި ރަސްކަން އިސްލާހްކުރުމަށް ތައިލެންޑްގެ އެތައްހާސް ބަޔަކު ޖުލައިމަހުން ފެށިގެން މަގުތަކަށް ނުކުމެ ކުރަމުންދާ މުޒާހަރާތަކީ، ޕްރަޔުތުގެ ސަރުކާރަށް މިހާތަނަށް ކުރިމަތިވެފައިވާ އެންމެ ބޮޑު ގޮންޖެހުމެވެ.\nހައި ސްކޫލް ކިޔަވާކުދިން މަގުތަކަށް ނުކުމެ ކުރި މުޒާހަރާއަށް ނިސްބަތްކޮށް ފުލުހުން ބުނެފައިވަނީ، އެއީ "ގޯސް ކުދިންތަކެއް" ކުރާ މުޒާހަރާއެއް ކަމަށެވެ.\nނަމަވެސް، މުޒާހަރާ ރޫޅާލަން ފުލުހުން މަސައްކަތް ނުކުރާ ކަމަށް ވެއެވެ.\nއޭގެ ބަދަލުގައި، މުޒާހަރާ ބޭއްވުމުގެ އެއްދުވަސް ކުރިން ފުލުހުންވަނީ އެކަމުގައި އިސްކޮށް އުޅުނު2ކިޔަވާކުދިން ފުލުހަށް ހާޟިރުކޮށްފައެވެ. އެއީ، ކުރިން ބޭއްވި މުޒާހަރާއެއްގައި ބައިވެރިވެގެން ކަމަށް ބުނެއެވެ.\nތައިލެންޑްގެ އާންމުން، މިހާރުއޮތް އަސްކަރީ ސަރުކާރާއި އަދި ނުފޫޒުގަދަ ރަސްކަމާ ދެކޮޅަށް ބިރު ފަހަނައަޅައި މަގުތަކަށް ނުކުތީ މައިގަނޑު3ޑިމާންޑެއް ކުރުމަށެވެ.\nއެއީ، މިހާރު ބޮޑުވަޒީރުކަމުގައި ހުންނެވި ކުރީގެ އަސްކަރީ ލީޑަރު ޕްރަޔުތު މަގާމުން ދުރުކުރުމާއި، އައު ގާނޫނުއަސާސީއެއް ހެދުމާއި، އަދި މިހާރުގެ ރަސްގެފާނު މަހާ ވަޖިރަލޮންގްކޯރންއަށް އޮންނަ ބާރުތައް ހަނިކުރުމެވެ.\nމިކަންކަމުގެ އިތުރުން، މަގުތަކަށް ނުކުތް ހައި ސްކޫލް ކިޔަވާކުދިން ގެންދަނީ ތައުލީމީ ނިޒާމަށް މިނިވަންކަމާއި، ހަމަހަމަކަމާއި، ދެޖިންސަށް ހަމަހަމ ފުރުސަތު ދިނުންފަދަ އިސްލާހީ ބަދަލުތައް ގެނައުމަށްވެސް ގޮވާލަމުންނެވެ.\nއިތުރު ލިޔުންތައް ތައިލެންޑް


Iqra Foiy Maurazugai Kiuntherinnah Amaazukoh2Mubaaraatheh | Dhiislam\nއިޤްރައު ފޮތް މަޢުރަޒުގައި ކިއުންތެރިންނަށް އަމާޒުކޮށް2މުބާރާތެއް\nއިބްރާހިމް އަޝްވާގު އިހްސާން ޑިސެމްބަރ 7, 2020\nއިސްލާމިކް ޔުނިވަރސިޓީ އޮފް މޯލްޑިވްސް (އައިޔޫއެމް) ގެ ފަރާތުން ކުރިއަށްގެންދާ އިޤްރައު ފޮތް މަޢުރަޒު 2020 ގައި ކިއުންތެރިންނަށް އަމާޒުކޮށް2މުބާރާތެއް ފަށައިފި އެވެ.\nއައިޔޫއެމްއިން ފެށި މި ދެމުބާރާތަކީ ފޮތް ޚުލާސާ ކުރުމުގެ މުބާރާތަކާއި ފޮތް ރިވިޔު ލިއުމުގެ މުބާރާތެކެވެ.\nއައިޔޫއެމްއިން މިދެމުބާރާތާއި ގުޅޭގޮތުން މަޢުލޫމާތު ދެމުން ވިދާޅުވީ، ފޮތް ޚުލާސާ ކުރުމުގެ މުބާރާތުގެ މަޤްޞަދަކީ ލިޔުންތެރިންގެ ލިޔުންތައް ކިޔުމަށްފަހު، އޭގައި ހިމެނޭ މަޢުލޫމާތުތަކުގެ އަސްލު ނުގެއްލޭނެ ގޮތަށް، އެލިޔުމެއްގެ މައިގަނޑު ހުރިހާ ޕޮއިންޓުތައް ހިމަނައިގެން ސާފު ޢިބާރާތުން ލިޔުމެއް ޚުލާސާ ކޮށް ހުށަހެޅުންކަމަށެވެ. މި މުބާރާތުގައި ދިވެހި ބަހުންނާއި އިނގިރޭސި ބަހުން ލިޔެފައިވާ ފޮތްތައް ވެސް ޚުލާސާ ކުރެވޭނެކަމަށެވެ. ފޮތުގެ ޚުލާސާ ހުށަހަޅާނީ އެފޮތެއް ލިޔެފައިވާ ބަހަކުންނެވެ.\nފޮތް ޚުލާސާ ކުރުމުގެ މުބާރާތް ކުރިއަށް ގެންދެވޭނެ ގޮތް\nމި މުބާރާތުގައި ބައިވެރިވުމަށް ރަޖިސްޓްރީ ކުރެވޭނެ އެންމެ ފަހު ތާރީޚަކީ 15 ޑިސެމްބަރު 2020 ގެ ނިޔަލަށެވެ.\nކޮންމެ ބައިވެރިއަކަށްވެސް ހުށަހެޅޭނީ ގިނަވެގެން 1 ފޮތުގެ ޚުލާސާއެވެ.\nއިޤްރައު ޚުލާސާ މުބާރާތުގައި ބައިވެރިވެވޭނީ މުބާރާތުގައި ބައިވެރިވުމަށް އެދޭ ފޯމް ހުށަހެޅުމުންނެވެ.\nމުބާރާތުގައި ޚުލާސާ ހުށަހެޅުމުގެ އެންމެ ފަހު ތާރީޚަކީ10 ޖެނުއަރީ 2021 އެވެ.\nވަނަތައް ހޮވޭނީ، އެންމެ ގިނައިން ޕޮއިންޓް ލިބޭ ފަރާތަކަށް އިސްކަން ދޭ ތަރުތީބުންނެވެ.\nމުބާރާތުގައި އިނާމު ދިނުމަށް ކަޑައެޅިފައިވަނީ 1ވަނަ 2ވަނަ އަދި 3ވަނައަށެވެ. މުބާރަތުން 1ވަނައަށް އަންނަ ފަރާތަކަށް -/900 ރުފިޔާ (ނުވަސަތޭކަ ރުފިޔާ) އަދި ދެވަނައަށް އަންނަ ފަރާތަކަށް -/700 ރުފިޔާ (ހަތްސަތޭކަ ރުފިޔާ) އަދި 3ވަނަ އަށް އަންނަ ފަރާތަކަށް -/400 ރުފިޔާ (ހަތަރުސަތޭކަ ރުފިޔާ)ގެ ފައިސާގެ އިނާމާއި ހަނދާނީ ލިޔުން ދެވޭނެއެވެ.\nމުބާރާތުގައި ޚުލާސާ ކުރަންހަމަޖެހިފައިވާ ފޮތްތަކުގެ ލިސްޓެއް ބުކްފެއަރގެ ވެބްސައިޓްގައި ހިމެނިފައިވާނެއެވެ.\nމުބާރާތުގެ ނަތީޖާ އިޢުލާން ކުރެވޭނެ ތާރީޚެއް 2021 ފެބްރުއަރީ މަހު ޢާއްމު ކުރެވޭނެއެވެ.\nފޮތް ރިވިޔު ލިއުމުގެ މުބާރާތުގެ މަޤްޞަދެއްކަމަށް އެފަރާތުން ހާމަކޮށްފައިވަނީ، ލިޔުންތެރިންގެ ލިޔުންތައް ރިވިޔު ކުރުމަށްފަހު، އޭގައިހިމެނޭ އޮށްޓަރަށާއި، އޭގެ ވައްޓަފާޅި، އަދި މޮޅު/ދެރަ މިންކުރުމަށްފަހު، ލިޔުންތެރިންގެ މަސައްކަތަށް ބިނާކުރަނިވި ގޮތެއްގައި ފާޑުކިޔުންކަމަށެވެ.\nމި މުބާރާތުގައި ދިވެހި ބަހުންނާއި އިނގިރޭސި ބަހުން ލިޔެފައިވާ ފޮތްތައް ރިވިޔު ކުރެވޭނެކަމަށާއި ފޮތުގެ ރިވިޔު ހުށަހަޅާނީ އެފޮތެއް ލިޔެފައިވާ ބަހަކުންކަމަށް އެފަރާތުން ހާމަކުރެއެވެ.\nފޮތް ރިވިޔު ލިއުމުގެ މުބާރާތް ކުރިއަށް ގެންދެވޭނެ ގޮތް\nކޮންމެ ބައިވެރިއަކަށްވެސް ހުށަހެޅޭނީ ގިނަވެގެން 1 ފޮތުގެ ރިވިއުއެވެ.\nއިޤްރައު ބުކްރިވިއު މުބާރާތުގައި ބައިވެރިވެވޭނީ މުބާރާތުގައި ބައިވެރިވުމަށް އެދޭ ފޯމް ހުށަހެޅުމުންނެވެ.\nމުބާރާތުގައި ބުކްރިވިއު ހުށަހެޅުމުގެ އެންމެ ފަހު ތާރީޚަކީ10 ޖެނުއަރީ 2021 އެވެ.\nމުބާރާތުގައި އިނާމު ދިނުމަށް ކަޑައެޅިފައިވަނީ 1ވަނައަށް 1500/- ރުފިޔާ، 2ވަނައަށް1000/- ރުފިޔާ އަދި 3ވަނަ 500/- ރުފިޔާ އެވެ.\nމުބާރާތުގައި ރިވިއުކުރަން ހަމަޖެހިފައިވާ ފޮތްތަކުގެ ލިސްޓެއް ބުކްފެއަރގެ ވެބްސައިޓްގައި ހިމެނިފައިވާނެއެވެ.\nމުބާރާތުގެ ނަތީޖާ އިޢުލާން ކުރެވޭނެ ތާރީޚެއް 2021 ފެބްރުއަރީ މަހު ކުރެވޭނެއެވެ.


ގާސިމްގެ ހަމަލާތަކެއް ނާޒިމާއި ރިޔާޒަށް: "ލަދުގަންނަންޖެހޭ"\nގާސިމްގެ ހޫނު ހަމަލާތައް ނާޒިމާއި ރިޔާޒަށް: "10 މިލިއަން ހަރަދު ކުރިން"\n13 ސެޕްޓެންބަރު 2021 - 21:51 0\nގާސިމް އިބްރާހިމް: ނާޒިމާއި ރިޔާޒަށް ހޫނު ހަމަލާތަކެއް އަމާޒު ކުރެއްވި - ފޮޓޯ: ހުސެއިން ޝަޔާހު / އަދަދު\nޖުމްހޫރީ ޕާޓީގެ ޓިކެޓްގައި ރައްޔިތުންގެ މަޖިލީހަށް މުހައްމަދު ނާޒިމާއި އަބްދުالله ރިޔާޒު އިންތިހާބުކުރުމަށް ކޮންމެ ބޭފުޅެއްގެ ކެމްޕެއިނަށް ފަސް މިލިއަން ރުފިޔާ ހަރަދު ކުރެއްވި ކަމަށް އެ ޕާޓީގެ ލީޑަރު ގާސިމް އިބްރާހިމް މިއަދު ހާމަ ކުރައްވައިފި އެވެ.\nދަނގެތީ ދާއިރާގެ މެންބަރު ނާޒިމް އަދި ތިމަރަފުށި ދާއިރާގެ މެންބަރު ރިޔާޒު މިހާރު ވަނީ ޖުމްހޫރީ ޕާޓީން ވަކިވެވަޑައިގެން, އާ ޕާޓީއެއް އުފައްދަވާފަ އެވެ. އެމްއެންޕީގެ ނަމުގައި އެ ޕާޓީގެ މަސައްކަތްތައް ވަރުގަދަ ކުރައްވަން ދެ ބޭފުޅުން މަސައްކަތް ކުރައްވާއިރު, އެއީ ތިންވަނަ ފިކުރަށް ވެގެންދާނެ ކަމަށް ވަނީ ވިދާޅުވެފަ އެވެ.\nއަދި, ޖުމްހޫރީ ޕާޓީން ވަކިވެ, އާ ޕާޓީއެއް އުފައްދަން ޖެހުނީ ޖުމްހޫރީ ޕާޓީއަކީ ނިދާފައި އޮތް ޕާޓީއަކަށްވެފައި, އެ ޕާޓީން ކުރިއެރުމެއް ނުލިބޭނެތީ ކަމަށް ނާޒިމް ވަނީ ވިދާޅުވެފަ އެވެ. ނާޒިމް އިސްކޮށް ހުންނަވައި, އެމްއެންޕީގެ މަސައްކަތް ފެށި ފަހުން ޖުމްހޫރީ ޕާޓީގެ ސިޔާސީ ހަރަކާތްތައް ވެސް ވަނީ ފަށާފަ އެވެ.\nޖުމްހޫރީ ޕާޓީގެ ލީޑަރު ގާސިމާއި އެ ޕާޓީގެ އެހެން މެންބަރުންގެ ފާޑުކިޔުންތައް މިހާރު އަމާޒުކޮށްފައިވަނީ ނާޒިމާއި ރިޔާޒަށެވެ.\nއެ ދެ ބޭފުޅުންނަށް އަމާޒުކޮށް, ގާސިމް މިއަދު ވަނީ ކުނޫޒުގައި ނޫސްވެރިންގެ ބައްދަލުވުމެއް ވެސް ބާއްވާފަ އެވެ. އެ ބައްދަލުވުމުގައި ގާސިމްގެ ފަރާތުން ފެނިގެން ދިޔައީ, ނާޒިމާއި ރިޔާޒުގެ ފަރާތުން ފެންނަ މަންޒަރުތަކުން އޭނާއަށް ކޮށްފައިވާ އަސަރެވެ. ވަރަށް ޖަޒުބާތުގައި ގާސިމް ނޫސްވެރިންގެ ސުވާލުތަކަށް ޖަވާބު ދެއްވަމުން ދިޔަ އެވެ.\nނަމަވެސް, ގާސިމް ވިދާޅުވީ ނާޒިމާއި ރިޔާޒު ޖުމްހޫރީ ޕާޓީން ވަކިވުމަކުން އެކަމާ ނުވިސްނާ ކަމަށެވެ. އެކަމާ "ޗޭނުވާ" ކަމަށް ވިދާޅުވި އެވެ. ނަމަވެސް, ނާޒިމާއި ރިޔާޒަށް ވަރަށް ބޮޑު ހަރަދެއް ކޮށްފައިވާނެ ކަމަށާއި އެހެންކަމުން އެ ދެ ބޭފުޅުން ލަދުގަންނަން ޖެހޭނެ ކަމަށް ގާސިމް ވިދާޅުވި އެވެ.\nގާސިމް ވިދާޅުވި ގޮތުގައި, ނާޒިމާއި ރިޔާޒަށް ވެސް މަޖިލީހުގެ ގޮނޑި ކާމިޔާބު ކުރެވުނީ އޭނާގެ ޖީބުން ހަތަރު, ފަސް މިލިއަން ރުފިޔާ ކޮންމެ މީހަކަށް ހަރަދުކޮށްގެންނެވެ. އަދި, ކެމްޕެއިން ދަތުރުތައް ވެސް ކުރެއްވީ ގާސިމްގެ އަމިއްލަ ލޯންޗުތަކުގައި ކަމަށް ވިދާޅުވި އެވެ.\nގާސިމް ވިދާޅުވި ގޮތުގައި, ކެމްޕެއިނަށް ހަރަދުކުރި ފައިސާ އަނބުރާ ދެއްކުމަށްފަހު, އެހެން ޕާޓީއެއް ހަދަން ވަޑައިގެންނެވިނަމަ, ޖުމްހޫރީ ޕާޓީއަށް ކުރިއަށް ހުރި ކަންކަމަށް ފަސޭހަވީހެވެ.\n"މަޖިލީހުގެ ދެ ދާއިރާއަށް އެ ބޭފުޅުން ހޮވުނީ އަމިއްލަ ނަމުގައިތޯ, އެއީ އަމިއްލަ އެދުމުން ފޯވެފައި ތިބި ގޮތެއް ނެތް ބައެއް," ގާސިމް, އޭނާގެ ރުޅި ހާމަ ކުރެއްވި އެވެ.\nގާސިމް ސިފަ ކުރެއްވި ގޮތުގައި, ނާޒިމާއި ރިޔާޒު ކޮނޑަށް ލައިގެން ރަނގަޅަށް ކަންތައްތައް ކޮށްދިނުމުން, އޭގެ ބަދަލުގައި އޭނާގެ ގައިގާ "ލެނޑީ" އެވެ.\nރިޔާޒު, ޖުމްހޫރީ ޕާޓީއާ ގުޅިވަޑައިގެންނެވީ ކޮމިޝަނާ އޮފް ޕޮލިސް ކަމުން ވަކިވެވަޑައިގަތުމަށްފަހު އެވެ. އޭގެފަހުން މިދިޔަ މަޖިލީހުގައި ޖުމްހޫރީ ޕާޓީގެ ޓިކެޓްގައި ކިނބިދޫ ދާއިރާގެ މެންބަރުކަން ކުރެއްވި އެވެ. ނާޒިމް ޖުމްހޫރީ ޕާޓީއާ ގުޅިވަޑައިގެންނެވީ ޖަލު ހުކުމުން ސަލާމަތްވުމަށްފަހު އެވެ. އޭނާ އެ ޕާޓީއާ ގުޅިވަޑައިގެންނެވީ ގާސިމްގެ އެޑްވައިޒަރެއްގެ ގޮތުގަ އެވެ.\nގާސިމް ވަނީ ޖުމްހޫރީ ޕާޓީއަކީ ނިދާފައި އޮތް ޕާޓީއެއް ކަމަށް ނާޒިމް ވިދާޅުވެފައިވާތީ, އެކަމަށް ވެސް ރައްދު ދެއްވާފަ އެވެ. އޭނާ ވިދާޅުވި ގޮތުގައި ނިދައި, މަސްތުގައި ގޮސް ޣަރަގުވެ ހުސްވެފައި ތިއްބެވީ އެ ބޭފުޅުންނެވެ. ޖުމްހޫރީ ޕާޓީ ހަރަކާތްތެރި އެވެ.\nޖުމްހޫރީ ޕާޓީން ކޮވިޑްގެ އަހަރު ތެރޭ ވެސް ގިނަ ހަރަކާތްތަކެއް ބޭއްވިކަން ފާހަގަ ކުރައްވަމުން ގާސިމް ވިދާޅުވީ އެ ގިނަ ހަރަކާތްތަކަށް ނާޒިމާއި ރިޔާޒު ވަޑައިނުގަންނަވާ ކަމަށެވެ. އެގޮތުން ކައުންސިލް 12 ބައްދަލުވުމެއް މިދިޔަ ދެ އަހަރު ތެރޭ އޮތްއިރު ވަޑައިގެންނެވީ އެންމެ ބައްދަލުވުމަކަށް ކަމަށް ވިދާޅުވި އެވެ. އަލަށް ޕާޓީއަށް މެންބަރުން ގުޅޭ ޖަލްސާތަކަށް ވެސް ވަޑައިނުގަންނަވާ ކަމަށެވެ.\nޕީޕީއެމްގައި އިސްކޮށް އުޅެ, މަޖިލީހުގެ އިންތިހާބުގައި ނާކާމިޔާބުވީ ބައެއް ކުރީގެ މެންބަރުން ޖުމްހޫރީ ޕާޓީއާ ގުޅުމަށް ބޭއްވި ޖަލްސާތަކަށް ނާޒިމާއި ރިޔާޒު ވަޑައިގެންފައެއް ނުވެ އެވެ. އަދި އެ ބޭފުޅުން ޖުމްހޫރީ ޕާޓީއާ ގުޅުމުން ހިތްހަމަނުޖެހުން ވެސް ފާޅުކުރެއްވި އެވެ.\nގާސިމް މިއަދު ވިދާޅުވި ގޮތުގައި, ޖުމްހޫރީ ޕާޓީއަށް ގިނަ ފަހަރު އޮންނަން ޖެހެނީ ނިދާފަ އެވެ. އެއީ, ސަރުކާރަށް ފާޑުކިޔައިފިނަމަ އޭގެ އަނިޔާ އޭނާއަށް އަމާޒުވާތީ އެވެ. އެެހެންވެ, މުދަލާއި އަނބިދަރިންނަށް ވެސް ބަލަން ޖެހޭ ކަމަށް ގާސިމް ވިދާޅުވި އެވެ.\nގާސިމްގެ ވިލާ ކުންފުނީގެ ރިސޯޓްތަކާއި އެއާޕޯޓްގެ މައްސަލަ ގިނައިން ކޯޓުތަކަށް ހުށަހަޅަ އެވެ. އަދި, މިދިޔަ ސަރުކާރުގައި ގާސިމްގެ އިތުރުން އޭނާގެ ދޮށީ ފިރިހެން ދަރިފުޅު ސިޔާދު ގާސިމް ވެސް ހައްޔަރުކޮށް ޖަލަށްލާފައިވެ އެވެ.\nހުޅުމާލޭގައި އިމާރާތްކުރާ "ބްލޫ ހޭވަން" އިފްތިތާހުކޮށްފި